১৩ জুন, ২০২১ শিক্ষা\nঢাকা বিশ্ববিদ্যালয়ের সংগীত বিভাগের সহযোগী অধ্যাপক মহসিনা আক্তার খানম (লীনা তাপসী খান)-এর বিরুদ্ধে চৌর্যবৃত্তির অভিযোগ এনে সংবাদ সম্মেলন করেছেন জাতীয় শিক্ষা ব্যবস্থাপনা একাডেমি-নায়েমের সাবেক মহাপরিচালক ইফফাত আরা নার্গিস। বিষয়টি তদন্ত করতে বিশ্ববিদ্যালয় প্রশাসনকে অভিযোগ দিয়েও কোনো সুরাহা হয়নি বলেও অভিযোগ তার।\nরবিবার দুপর বেলা বারোটায় ঢাকা বিশ্ববিদ্যালয় সাংবাদিক সমিতির কার্যালয়ে আয়োজিত এক সংবাদ সম্মেলনে এসব দাবি জানান নায়েমের সাবেক মহাপরিচালক ইফফাত আরা নার্গিস। লিখিত বক্তব্যে তিনি বলেন, সঙ্গীতের প্রতি প্রবল আগ্রহের কারণে আমি লীনা তাপসী খানের ‘নজরুল-সঙ্গীতে রাগের ব্যবহার’ নামের গ্রন্থটি সংগ্রহ করি। কিন্তু গ্রন্থটি পাঠ করে আমার এর আগে পাঠ করা ৩/৪টি গ্রন্থের সঙ্গে বেশ কিছু অংশের হুবহু মিল খুঁজে পাই, যা পরিষ্কার চৌর্যবৃত্তি। এই গ্রন্থের কারণে তিনি বিশ্ববিদ্যালয়ে চাকরি পেয়েছেন, পদোন্নতি নিয়েছেন। আবার এই গ্রন্থের জন্য তিনি নজরুল পদকও লাভ করেছেন। এই চৌর্যবৃত্তির মাধ্যমে তিনি আর্থিক, পেশাগত ও সামাজিক মর্যাদা গ্রহণ করেছেন যা দুর্নীতি হিসেবে গণ্য হয়।’\nতিনি বলেন, চলতি বছরের ৪ ফেব্রুয়ারি লীনা তাপসী খানের পিএইচডি-অভিসন্দর্ভের ওপর ভিত্তি করে রচিত গ্রন্থ ‘নজরুল সঙ্গীতে রাগের ব্যবহার’ সম্পর্কে চৌর্যবৃত্তির অভিযোগ তদন্ত করতে ঢাকা বিশ্ববিদ্যালয়ের উপাচার্য বরাবর আবেদন করেছিলাম। কিন্তু অভিযোগের চার মাস পেরোলেও কোনো ফল হয়নি। একারণে অভিযোগের বিষয় সংবাদ সম্মেলনে তুলে ধরছি।’\nঅভিযোগের বিষয়ে লীনা তাপসী খান বলেছেন, ‘এসব অভিযোগ মিথ্যা, ভুল এবং বানোয়াট। আমার বোর্ড আমাকে যেভাবে তত্ত্বাবধান করেছে, আমার গাইড আমাকে যেভাবে নির্দেশনা দিয়েছে, আমি সেভাবেই করেছি। বারো বছর আগে করা পিএইচডি’র ভুল একজন বারো বছর পরে ধরতে এসেছেন।’\nঅভিযোগের বিষয়ে ঢাকা বিশ্ববিদ্যালয়ের উপাচার্য অধ্যাপক মো আখতারুজ্জামান বলেন, ‘এ ধরনের একটি অভিযোগ আমি পেয়েছি। তবে সেটি অস্বাভাবিক মনে হয়েছে। আমি অভিযোগটি আবার দেখবো।’\nবরেন্দ্র বিশ্ববিদ্যালয়ের উপ-উপাচার্যের দায়িত্ব গ্রহণ করলেন ড. আশিক মোসাদ্দিক\nএকই সঙ্গে করোনা-ডেঙ্গি, প্রাণ গেল বাকৃবি অধ্যাপকের\nশোকের মাসে রাবি উপাচার্যকে ফুলেল শুভেচ্ছা : ফুলের তোড়া পুড়িয়ে দিলো ‘এডহক’ নিয়োগপ্রাপ্তরা\nবরেন্দ্র বিশ্ববিদ্যালয়ের উপ-উপাচার্য হলেন ড. আশিক মোসাদ্দিক\nগর্ভাবস্থায় শোয়ার সঠিক ধরন কোনটি জেনে নিন\n‘গ্যালারিতে বসে খেলা দেখতে না পেরে হাউমাউ করে কাঁদতে ইচ্ছা করছে’


রাজধানীর মোহাম্মদপুরে গুলিভর্তি অস্ত্রসহ তিন অপরাধীকে গ্রেফতার\nস্টাফ রিপোর্টার ॥ রাজধানীর মোহাম্মদপুরে গুলিভর্তি বিদেশী অস্ত্রসহ তিন অপরাধীকে গ্রেফতার করেছে র‌্যাব। গ্রেফতারকৃতরা হচ্ছেন, মো. আমিন খান (৩৫), মো. রিপন (২৫) ও মোঃইউসুফ (২১)। এ সময় তাদের কাছ থেকে দুই রাউন্ড গুলিভর্তি বিদেশী পিস্তল, ম্যাগজিন ও তিনটি মোবাইল সেট উদ্ধার করা হয়েছে।\nর‌্যাব-২ এর অধিনায়ক (সিও) লেঃ কর্ণেল মহিউদ্দীন জানান, গোয়েন্দাসূত্রে পাওয়া তথ্যের ভিত্তিতে শনিবার গভীররাতে র‌্যাব-২ এর মেজর মো. আতাউর রহমানের নেতৃত্বে একটি দল মোহাম্মদপুর থানাধীন ভাঙ্গা মসজিদের সামনে অভিযান চালিয়ে তাদের আটক করা হয়। গ্রেফতারকৃতরা জিজ্ঞাসাবাদে জানায়, তারা দীর্ঘদিন ধরে রাজধানীর মোহাম্মদপুর, কাওরান বাজার, ফার্মগেট এলাকায় বিভিন্ন অপরাধ কার্যক্রম করছিল। শিল্পপতি ব্যবসায়ী চাকুরিজীবীসহ বিভিন্ন শ্রেনীর পেশার লোককে অবৈধ অস্ত্রের ভয় দেখিয়ে চাঁদাবাজী, ছিনতাই, খুন, ডাকাতিসহ সন্ত্রাসী কার্যক্রম করে মোটা অংকের টাকা হাতিয়ে নেয়াই তাদের প্রধান পেশা। গ্রেফতারকৃদের বিরুদ্ধে মামলা হয়েছে।\n# অপরাধী # অস্ত্র # গ্রেফতার # রাজধানী


খারাপ ফর্মে চলা অজিঙ্ক রাহানের জায়গায় টেস্ট দলের সহ অধিনায়ক হতে পারেন এই খেলোয়াড়\nইংল্যান্ডের বিরুদ্ধে প্রথম টেস্ট হারের পর এখন ভারতীয় দল আগামিকাল থেকে লর্ডসে দ্বিতীয় টেস্ট খেলবে। প্রথম টেস্টে ভারতের ব্যাটিং সম্পূর্ণরূপে ফ্লপ ছিল। এই অবস্থায় দ্বিতীয় ম্যাচে ব্যাটসম্যানদের উপর যথেষ্ট দায়িত্ব থাকবে। টেস্ট দলের সহঅধিনায়ক অজিঙ্ক রাহানে দীর্ঘদিন ধরেই খারাপ ফর্মে চলছেন। এই কারণেই তাকে এই বছর দক্ষিণ আফ্রিকা সফরের প্রথম দুটি টেস্টে দল থেকে বাদ দেওয়াও হয়েছিল। যদি রাহানের এই ধরনের অফ ফর্ম জারি থাকে তাহলে তিনি ভারতীয় দল থেকেই ছিটকে যেতে পারেন। আজ আমরা আমাদের এই বিশেষ প্রতিবেদনে এমন ৩ জন প্লেয়ারের কথা বলবে যারা রাহানের জায়গায় ভারতীয় টেস্ট দলের সহঅধিনায়ক হতে পারেন।\nPRETORIA, SOUTH AFRICA – JANUARY 14: Murali Vijay of India during day2of the 2nd Sunfoil Test match between South Africa and India at SuperSport Park on January 14, 2018 in Pretoria, South Africa. (Photo by Sydney Seshibedi/Gallo Images/Getty Images)\nভারতীয় দলের টেস্ট ওপেনার মুরলী বিজয় রাহানের বিকল্প হতে পারেন। ২০০৮এ অস্ট্রেলিয়ার বিরুদ্ধে অভিষেক করার পর বিজয় এখনও পর্যন্ত ভারতের হয়ে ৫৮টি টেস্ট খেলে ফেলেছেন। বিজয় বিদেশের মাটিতে সবচেয়ে সফল ব্যাটসম্যানদের তালিকাতেও রয়েছেন। এই কারণেই যদি রাহানে দল থেকে ছিটকে যান বা তার কাছ থেকে সহ অধিনায়কত্ব ছিনিয়ে নেওয়া হয় তাহলে তা পেতে পারেন বিজয়।\nWORCESTER, ENGLAND – JULY 19: Rishabh Pant of India A hits out for six runs during the tour match between England Lions and India A at New Road on July 19, 2018 in Worcester, England. (Photo by Gareth Copley/Getty Images)\nএই নামটি দেখে আপনাদের খানিকটা অবাক লাগতে পারে, কারণ এখনও পর্যন্ত ঋষভ টেস্টে অভিষেকই করতে পারেন নি। তা সত্বেও তিনি সহঅধিনায়কের বিকল্প হতে পারেন। কারণ তার কাছে রঞ্জি ট্রফিতে অধিনায়কত্ব করার অভিজ্ঞতা রয়েছে। বিরাটের বয়েস এখন ৩০ বছর হয়ে গিয়েছে আর ঋষভ এখন সবে মাত্র ২০ বছর বয়েসী। এই অবস্থায় তাকে সহঅধিনায়ক করে ভবিষ্যতের অধিনায়ক হিসেবে গড়ে তোলা যেতে পারে।\nভারতীয় টেস্ট দলের সহঅধিনায়ক হওয়ার প্রবল দাবীদার যদি কেউ হন তাহলে তিনি হলেন ভারতীয় দলে অফ স্পিনার রবিচন্দ্রন অশ্বিন। ভারতের হয়ে প্রায় ৬০টি টেস্ট ম্যাচ খেলে ফেলা অশ্বিন এই মুহুর্তে দুনিয়ার সবচেয়ে শ্রেষ্ঠ টেস্ট বোলারদের মধ্যে অন্যতম। ইংল্যান্ডের বিরুদ্ধে প্রথম টেস্টে তিনি ইংলিশ কন্ডিশনেও বল টার্ন করিয়ে নিজের সমালোচকদের মুখ বন্ধ করে দিয়েছেন। এইসব কিছু দেখেই যদি রাহানে দল থেকে বাদ পড়েন বা তার কাছ থেকে সহঅধিনায়কত্ব ফিরিয়ে নেওয়া হয় তাহলে অশ্বিন সেই জায়গার জন্য একেবারে সঠিক বিকল্প হবেন।\nTagged: ঋষভ পন্থ, টেস্ট দল, ভারতীয় টেস্ট দল, ভারতীয় দল, মুরলী বিজয়, রবিচন্দ্রন অশ্বিন, সহঅধিনায়কত্ব


মেডিসিনাল কোকোনাট অয়েল কোথায় পাওয়া যায় ? - BDtech24\nAsked: August 31, 2021 2021-08-31T17:51:43+00:00 2021-08-31T17:51:43+00:00In: সাধারন জ্ঞান\nমেডিসিনাল কোকোনাট অয়েল কোথায় পাওয়া যায় ?\nমেডিসিনাল কোকোনাট অয়েল কোথায় পাওয়া যায় তা সম্পর্কে জানতে চাই । মেডিসিনাল কোকোনাট অয়েল বিক্রি করে ঠিকানা যদি কেউ জানেন, দয়া করে আমাকে জানান।\n2021-09-01T09:20:19+00:00Added an answer on September 1, 2021 at 9:20 am\nমেডিসিনাল কোকোনাট অয়েল নারকেল থেকে তৈরি এক ধরনের ঔlষধি তেল। এটি আপনি যে কোন বড় দোকান বা সুপারমলে পাওয়া যায়। নারকেলকে বলা হয় সুপার ফুড, নারকেল গাছকে বলা হয় প্রাণের গাছ। সুপার ফুড হলো এটা খেলে শরীর খুব দ্রুত গ্রাস করবে এবং শরীরের অনেক উপকার দেবে। নারকেল তেলকে বলা হয় বিশ্বের স্বাস্থ্যকর খাদ্যতালিকাগত তেল। এটা শুধু খাবার নয়, ওষুধ।\nবিশ্বে যেমন অনেক ধরনের তেল আছে, বাজারে নারকেল তেল পাওয়া যায়। সাধারণ নারকেল তেল, যেমন অতিরিক্ত কুমারী নারকেল তেল, 100 থেকে 115 ডিগ্রি তাপমাত্রায় নারকেলের সাদা অংশ থেকে ফ্লেক্স তৈরি করে তৈরি করা হয়, কিন্তু ঔষধি নারকেল তেল কোন ধরনের তাপ দিয়ে তৈরি হয় না, এই পার্থক্য।\nকারণ আঘাত করলে এনজাইম, পলিফেনল, অ্যান্টিঅক্সিডেন্টের ঔষধি গুণ নষ্ট হয়ে যায়। ঔষধি নারকেল তেল কেন্দ্রীভূত নিষ্কাশন দ্বারা তৈরি করা হয়। এই কেন্দ্রীভূত নিষ্কাশন করতে আপনাকে অনেক টাকার মেশিন কিনতে হবে যার দাম প্রায়3থেকে4কোটি টাকা! এজন্য পৃথিবীতে খুব কম মেশিন আছে। বিজ্ঞানীরা তখন মাটি পরীক্ষা করে এবং কোন সার ছাড়াই মাটিতে নারকেলের চারা রোপণ করে।\nতারা তখন নারকেল গাছ থেকে নারকেল নির্বাচন করে এবং গুণমান পরীক্ষা করতে এবং এই ঔlষধি নারকেল তেল তৈরির জন্য খুব স্বাস্থ্যকর পরিবেশে একটি কঠোর প্রক্রিয়া বজায় রাখে। এতে কোন সিন্থেটিক কেমিক্যাল থাকে না এবং কোন প্রকার আঘাত দেয় না।


মালয়েশিয়া থেকে এক মাসে এসেছে ৮৩ লাশ\nবিমানবন্দরে স্বজনদের আহাজারি\nশামসুল ইসলাম | প্রকাশের সময় : ১৭ জুন, ২০২০, ১২:০০ এএম\nপ্রাণঘাতী করোনাভাইরাস মহামারীতে বহির্বিশ্বে লাখ লাখ বাংলাদেশি চাকরি হারানো ঝুঁকিতে রয়েছে। মধ্যপ্রাচ্যের বিভিন্ন কোম্পানীতে কাজ না থাকায় অনেক প্রবাসী কর্মীই খালি হাতে দেশে ফিরছে। চলমান এ দুর্দিনে প্রবাসে মৃত কর্মীদের লাশ দেখে স্বজনদের মাঝে চলছে আহাজারি। বিদেশে মৃত কর্মীর লাশ এক নজর দেখার জন্য প্রতিবেশিরাও ছুটে যাচ্ছেন তাদের বাড়িতে। পরিবারের মুখে হাসি ফোটাতে মধ্যপ্রাচ্যসহ বিভিন্ন দেশে গিয়ে নানা কারণে অনেক কর্মীই মারা যাচ্ছেন। ঋণগ্রস্ত এসব অসহায় প্রবাসীর পরিবারে নেমে এসেছে শোকের ছায়া।\nপরিবারের আর্থিক অভাব অনটনের খবরে মানসিক দুশ্চিন্তা বৃদ্ধি, অপর্যাপ্ত বিশ্রাম, পুষ্টির অভাব এবং অস্বাস্থ্যকর ঘিঞ্জি পরিবেশে বসবাসের কারণে অনেক কর্মী হৃদরোগে আক্রান্ত হয়ে মারা যাচ্ছে।\nবিমান বন্দরের নির্ভরযোগ্য সূত্র জানায়, বিশেষ ফ্লাইট যোগে প্রতি সপ্তাহেই মৃত কর্মীদের লাশ আসছে। সউদীর বিভিন্ন হাসপাতালে দীর্ঘদিন যাবত শতাধিক প্রবাসী কর্মীর লাশ পড়ে রয়েছে। রিয়াদের একটি হাসপাতাল মর্গেই ৮১ প্রবাসী কর্মীর লাশ পড়ে রয়েছে। এসব লাশ দ্রæত দাফনের জন্য সউদী সরকার রিয়াদস্থ বাংলাদেশ দূতাবাসকে দফায় দফায় চাপ দিচ্ছে। স্বজনের অনুমতির অভাবে এসব লাশ দেশে পাঠাতে বিলম্ব হচ্ছে।\nএদিকে, মালয়েশিয়া থেকে অনেক প্রবাসী কর্মী লাশ হয়ে দেশে ফিরছে। গত এক মাসে ৮৩ প্রবাসী কর্মীর লাশ দেশে পৌঁছেছে। সোমবার গভীর রাতেও ১৫ লাশ শাহজালাল (রহ.) আন্তর্জাতিক বিমান বন্দরে পৌঁছেছে।\nমালয়েশিয়া থেকে আসা প্রবাসী কর্মীদের লাশ পরিবহনের ভাড়া বাবদ এবং দাফন কাফনের জন্য ওয়েজ আর্নার্স কল্যাণ তহবিল থেকে প্রত্যেক পরিবারকে ৩৫ হাজার টাকা করে নগদ সহায়তা দেয়া হয়েছে। এছাড়া, প্রয়োজনীয় কাগজপত্র যাচাই-বাছাই করে কল্যাণ তহবিল থেকে প্রবাসে মৃত কর্মীদের পরিবারকে তিন লাখ টাকা করে দেয়া হয়।\nমালয়েশিয়ার কুয়ালালামপুরস্থ বাংলাদেশ হাইকমিশনের কাউন্সেলর (শ্রম) জহিরুল ইসলাম গতকাল মঙ্গলবার ইনকিলাবকে জানান, মৃত কর্মীদের লাশ দেশে পাঠানোর দায়িত্ব সংশ্লিষ্ট কোম্পানীগুলোর। তারা একটি সংস্থার মাধ্যমে মৃত কর্মীদের লাশ বাংলাদেশে পাঠায়। সেক্ষেত্রে হাইকমিশন শুধু লাশ পাঠানোর অনুমতি দিয়ে থাকে। তিনি বলেন, মৃত কর্মীর লাশ দেশে পাঠাতে সংশ্লিষ্ট আত্মীয় স্বজনের অনুমতিপত্র লাগে। এ জন্য লাশ পাঠাতে কিছুটা বিলম্ব হয় ।\nমালয়েশিয়ার পেনাংস্থ মুসলিম কমিউনিটি অব বাংলাদেশ এর চেয়ারম্যান ও প্রবাসী ব্যবসায়ী মো. মোশাররফ হোসেন রিপন গতকাল মঙ্গলবার ইনকিলাবকে বলেন, মালয়েশিয়ায় অভিবাসী কর্মীদের অনেক আবাসনগুলোই স্বাস্থ্য সম্মত নয়। প্রবাসী কর্মীদের হোষ্টেলগুলোতে পর্যাপ্ত আলো বাতাস নেই। দেশটির অনেক কোম্পানী আর্থিক সাশ্রয়ের কথা চিন্তা করে কর্মীদেরকে হোষ্টেলে গাদাগাদি করে রাখে।\nএক প্রশ্নের জবাবে প্রবাসী ব্যবসায়ী রিপন বলেন, অতিরিক্ত অভিবাসন ব্যয় বহন করে কর্মীরা বিদেশে গিয়ে সর্বদাই মারাত্মক দুশ্চিন্তায় ভুগছেন। তিনি বলেন, কর্মস্থলে যথাযথ নিরাপত্তা এবং অধিকার সুরক্ষার বিষয়টি নিশ্চিত হয়েই কর্মীদের বিদেশে যেতে হবে। এতে প্রবাসে কর্মীদের মৃত্যুর ঝুঁকি অনেকাংশে কমে আসবে বলেও তিনি উল্লেখ করেন।\nমায়ের পচা-গলা লাশ নিয়ে ৯ মাস এক ঘরে বসবাস\nলক্ষ্মীপুরে মাদরাসা ছাত্রীর ঝুলন্ত লাশ উদ্ধার


আপনার শিশু কিছু খেতে চায় না? – DEHO\nআপনার শিশু কিছু খেতে চায় না?\nশিশুটি খেলাধুলা, ছোটাছুটি সবই করে, আপাতদৃষ্টিতে সুস্থ। কিন্তু একদম খায় না বললেই চলে, সারা দিনে পছন্দের একটা বা দুটো আইটেম-ই শুধু খেতে চায়। খাবারে বড্ড বেশি বাছবিচার। মায়ের অবস্থা কাহিল। এ ধরনের শিশুকে বলা হয় ‘পিকি ইটার’।\nবেশির ভাগ ক্ষেত্রে এসব শিশুর মা-বাবা অতি উদ্বিগ্ন হয়ে পড়েন। তাকে জোর করে খাওয়ানোর চেষ্টা করেন। শিশু স্বাভাবিক খাবার খায় না কিন্তু ক্রেকারস, চিপস, চুইংগাম, চিকেন ফ্রাই, চকলেট—এসবে বেশ আসক্তি আছে। কিন্তু দৈনন্দিন ভাত-তরকারি দেখলেই পালিয়ে বেড়ায়। এসব বাচ্চা মা-বাবার একমাত্র বা দ্বিতীয় সন্তান হয়ে থাকে। আজকের যুগে এ রকম শিশুর সংখ্যা কম নয়।\nবেশির ভাগ ক্ষেত্রে এ ধরনের শিশুর বয়স এক থেকে তিন বছরের মধ্যে বা কিছু বেশি, মা-বাবার একমাত্র সন্তান বা দ্বিতীয় সন্তান, গত ২৪ ঘণ্টায় সে বেশ তৎপর ছিল। তার ঘুম স্বাভাবিক, অন্য কোনো শারীরিক অসুস্থতার চিহ্ন নেই। শিশুর বয়স অনুযায়ী স্বাভাবিক বিকাশ হচ্ছে। হৃৎস্পন্দন, শ্বাসপ্রশ্বাস, রক্তচাপ, তাপমাত্রা স্বাভাবিক। গ্রোথ চার্ট মিলিয়ে তার ওজন, উচ্চতা, মাথার বেড়, উচ্চতা ও ওজনের ভারসাম্য সূচক বিএমআই মানও স্বাভাবিক।\nশিশুর র’ক্তশূন্যতা বা পানিস্বল্পতা নেই। এর অর্থ হলো শিশু সম্পূর্ণ সুস্থ-স্বাভাবিক; তার বৃদ্ধি ও বিকাশ যথাযথ আছে কিন্তু তারপরও মা-বাবার অভিযোগ, বাচ্চা একদম খায় না। এখন কী করা!\n* মাকে শিশুর খাবার ও খাওয়ানোর সঠিক পদ্ধতি সম্পর্কে জানতে হবে\n* শিশুকে নিয়ে উদ্বিগ্ন হওয়ার দরকার নেই\n* প্রতিটি শক্ত খাবার শিশুর জন্য নতুন। তাই তার রং, গঠন, স্বাদ এসব বুঝতে তাকে সময় দিতে হবে\n* ঘরে তৈরি পারিবারিক খাবার পছন্দ অনুযায়ী খেতে দিন, উৎসাহ দিন, একসঙ্গে সবার সঙ্গে খেতে দিন। যখন-তখন চিপস, জুস, ড্রিংকস এসব খেয়ে পেট ভরিয়ে ফেলার সুযোগ দেবেন না\n* ওর পছন্দ বুঝতে চেষ্টা করুন। কোনো শিশু হয়তো মিষ্টি খাবার পছন্দ করে, কেউ নোনতা। রুচি অনুযায়ী খাবার প্রস্তুত করুন।\nPrevious Previous post: জন্মনিয়ন্ত্রণ: আপনার পছন্দ কোন পদ্ধতি\nNext Next post: ঘাড়ব্যথা: অভ্যাসগুলো আয়ত্ত করুন


প্রকাশের সময় : অক্টোবর ১২, ২০১৮, ৩:২০ পূর্বাহ্ণ\nআপডেট সময় : অক্টোবর ১২, ২০১৮ at ৩:০২ পূর্বাহ্ণ\nআমাদেরসময় : ২১ আগস্ট গ্রেনেড হামলা মামলার রায়ে কিছুটা বিচলিত বিএনপি রাজনীতিকভাবেই বেশি বিপদে পড়েছে বলে মনে করছেন রাজনৈতিক বিশ্লেষক ও বিশিষ্টজনরা। তাদের মতে, রায়ে আদালতের যে পর্যবেক্ষণ, তাতে দলটি রাজনৈতিক নৈতিকতার প্রশ্নে কঠিন পরিস্থিতির মধ্যে পড়েছে। দেশে-বিদেশে দলটির ভারপ্রাপ্ত চেয়ারম্যান তারেক রহমানের ভূমিকা আরও প্রশ্নবিদ্ধ হবে।\nআওয়ামী লীগ মনে করছে, রায়ের মধ্য দিয়ে বিএনপি নৈতিকভাবে পরাজিত হয়েছে। তাদের ভাষ্য, বিএনপি চেয়ারপারসন খালেদা জিয়ার সাজা হওয়ার পরই বিএনপি বেকায়দায় পড়ে। ২১ আগস্ট হামলা মামলার রায়ের পর এ নৈতিক পরাজয়ের কারণে আগামী জাতীয় সংসদ নির্বাচনের আগে বিএনপি আরও চাপে পড়বে বলে মনে করছেন তারা।\nঅবশ্য তারেক রহমানের যাবজ্জীবন সাজা বিএনপিকে কিছুটা হলেও স্বস্তি দিয়েছে। দলের নেতাকর্মীদের আশঙ্কা ছিল, তার সর্বোচ্চ সাজা হতে পারে। সে ক্ষেত্রে দলের নেতারা মানসিকভাবে কিছুটা প্রশান্তিই পেয়েছেন।\nবিএনপি নেতারা ও সমর্থক রাজনৈতিক বিশ্লেষকরা মনে করছেন, এ রায় দলটির ওপর তেমন নেতিবাচক প্রভাব ফেলবে না। কারণ রাজনৈতিক উদ্দেশ্যে এ রায় দেওয়া হয়েছে, তা জনগণও বুঝতে পেরেছে। তারা বলেন, মামলার তদন্ত এবং কয়েকবার তদন্ত কর্মকর্তা বদলিসহ তদন্তের ধাপে ধাপে বিভিন্ন কার্যক্রম প্রমাণ করে, বিএনপি নেতারা নির্দোষ।\nআইনজ্ঞ ড. শাহদীন মালিক বলেন, এ রায়টাই চূড়ান্ত রায় নয়। এর বিরুদ্ধে হাইকোর্টে আপিল হবে এবং আপিল বিভাগেও আপিল হবে। আপিলের আইনগত বাধ্যবাধকতা রয়েছে। বাধ্যতামূলকভাবে আপিল হতেই হবে। আর হাইকোর্ট এবং আপিল বিভাগ থেকে চূড়ান্ত রায় হতে আরও ৫ থেকে ৭ বছর লেগে যেতে পারে। দ্বিতীয় কথা হচ্ছে, এ রায় নিয়ে বিভিন্ন ধরনের রাজনৈতিক মতপার্থক্য হবে। একদল বলবে এ রায় ঠিক হয়নি, আরেক দল বলবে যে উচিত রায় হয়েছে। আমার যেটা ধারণা, এ রায়ের ফলে যারা আওয়ামী লীগের কথা বিশ্বাস করে, তারা করবেই। আবার যারা বিএনপির কথা বিশ্বাস করে, তারা বিএনপিকেই বিশ্বাস করবে। আর যারা মাঝামাঝি, যারা কোনো দলের সে রকম সমর্থক নন, তাদের ওপরে কী প্রভাব সেটা বলা মুশকিল। কিন্তু আমার ধারণা, খুব বেশি প্রভাব পড়বে না। তৃতীয়ত, বিদেশে তারেক রহমান রাজনৈতিক আশ্রয় চেয়েছেন যে কথা বলে তার প্রতি অন্যায়-অবিচার হচ্ছে, দেশে গেলে আরও অন্যায়-অবিচার করা হবে আইনগতভাবে তারেক রহমানের সেই যুক্তি আরও জোরালো হবে।\nড. মালিক আরও বলেন, রায়ে পুলিশ ও আইনশৃঙ্খলা বাহিনীর উচ্চতম কর্মকর্তারাও দোষী সাব্যস্ত হয়ে সাজা পেয়েছেন। রাজনীতিবিদদের মধ্যে অনেক সন্ত্রাসী-অসৎ ব্যক্তি রয়েছে। এটা থাকতে পারে। কিন্তু আইনশৃঙ্খলা বাহিনীর উচ্চতম পর্যায়ের লোকজন যখন এসব নৃশংস হত্যাকা-ে জড়িত বলে সাজাপ্রাপ্ত হয়, সেটা আমার দৃষ্টিতে দেশের জন্য বেশি উৎকণ্ঠার।\nঢাকা বিশ্ববিদ্যালয়ের সাবেক উপাচার্য অধ্যাপক ড. আ আ ম স আরেফিন সিদ্দিক মনে করেন, ১৯৭৫ সালে বঙ্গবন্ধুকে হত্যাকা-ের ধারাবাহিকতায় ২০০৪ সালের ২১ আগস্ট শেখ হাসিনা ও আওয়ামী লীগের শীর্ষনেতাদের হত্যার পরিকল্পনা করা হয়। হত্যাকা-ের বিচার যেন না হয়, সে জন্য পঁচাত্তরের ঘটনার মতোই হত্যাকারীদের সব ধরনের সহায়তা দিয়েছিল বিএনপি সরকার।\nতিনি বলেন, দেশের জনগণ রাজনৈতিক দলের এ ধরনের কার্যকলাপকে মূল্যায়ন করে বলে আমি বিশ্বাস করি। সরকারি দলেই শুধু নয়, বিরোধী দলে থাকার সময়ও ২০১৪ সালের নির্বাচনের আগে-পরে বিএনপি অবরোধ ও অগ্নিসংযোগের মাধ্যমে সারাদেশে তা-ব চালিয়েছে। তিনি মনে করেন, এতসব ঘটনার পর নিজেকে গণতান্ত্রিক দল হিসেবে দাবি করার সুযোগ নেই বিএনপির।\nঅবশ্য বিএনপির উদারপন্থি কোনো কোনো নেতা ও বিশ্লেষকের ধারণা, এ ধরনের ঘটনা তখনকার সরকার কোনোভাবেই এড়িয়ে যেতে পারে না। তারা এও মনে করেন, এ রায় তারেক রহমানকে যেমন বিতর্কের মধ্যে ফেলবে, বিদেশিদের কাছে বিএনপিকে সমালোচনার মধ্যে পড়তে হবে।\nরাজনৈতিক পর্যবেক্ষক ড. দিলারা চৌধুরী বলেন, রায়ের ফলে বিএনপিতে একটা সংকট তো দেখা দিয়েছেই। খালেদা জিয়াকে মুক্ত করা গেলে অথবা তার পরিবারের কেউ দেশে এসে দলের হাল ধরলে সংকট থাকবে না। বরং বিএনপি আরও শক্তিশালী হবে।\nএ ছাড়া বিবিসিকেও এক সাক্ষাৎকারে দিলারা চৌধুরী বলেন, রাজনীতিতে এ রায় বাড়তি প্রভাব ফেলবে না। কারণ, তারেক রহমানসহ বিএনপির শীর্ষ নেতৃত্ব এরই মধ্যে বিভিন্ন মামলায় দ-িত হয়েছেন।\nএ মামলার রায়ের পর যত আলোচনা তারেক রহমানকে ঘিরেই। ১১ বছর ধরে তিনি লন্ডনে আছেন। সহসা তার দেশে ফিরে আসার সম্ভাবনা নেই। এ মামলার রায় তার ফেরা আরও জটিল করেছে।\nআওয়ামী লীগের সভাপতিম-লীর সদস্য ড. আবদুর রাজ্জাক বলেন, এ রায়ের ফলে ন্যায়বিচার প্রতিষ্ঠিত হলো। শুধু আওয়ামী লীগের ওপর এ হামলা হয়নি; একটি গণতান্ত্রিক শক্তিকে নিশ্চিহ্ন করার চেষ্টার বিচার হওয়ায় প্রতিক্রিয়াশীল শক্তিরও পরাজয় হলো। সাবেক এ মন্ত্রীর মতে, রায়ের মধ্য দিয়ে আওয়ামী লীগ সরকারের ভাবমূর্তি উজ্জ্বল হয়েছে। প্রমাণ হয়েছে, অপরাধী যে-ই হোক, তারা আইনের ঊর্ধ্বে নয়। অপরাধ করলে সাজা পেতেই হবে।\nশতাধিক মামলার আসামি তারেক রহমান, তিন মামলায় দন্ডিত : বিএনপির ভারপ্রাপ্ত চেয়ারম্যান তারেক রহমান বর্তমানে শতাধিক মামলার আসামি। কমপক্ষে ১০টিতে তার বিরুদ্ধে রয়েছে গ্রেপ্তারি পরোয়ানা। দন্ডিত হয়েছেন ৩টিতে। বাকি মামলাগুলোর মধ্যে কিছু বিচারাধীন আর কিছু তদন্তাধীন পর্যায়ে রয়েছে বলে জানা গেছে। এ ছাড়া পলাতক থাকায় তার বক্তব্য প্রচারের ওপর রয়েছে হাইকোর্টের নিষেধাজ্ঞা। পাঁচটি মামলায় আত্মসমর্পণেরও আদেশ রয়েছে হাইকোর্টের।\nসবশেষ গত বুধবার তারেক রহমানকে ২১ আগস্টের গ্রেনেড হামলার ঘটনায় করা দুটি মামলায় যাবজ্জীবন ও ২০ বছর কারাদ- দেওয়া হয়েছে। এর আগে অর্থপাচারের অভিযোগে সাত বছর এবং জিয়া অরফানেজ ট্রাস্ট মামলায় তাকে আরও ১০ বছর কারাদ- দেন আদালত।\nখালেদা জিয়ার বিরুদ্ধে ৩৭টি মামলা রয়েছে। এর মধ্যে জিয়া অরফানেজ ট্রাস্ট মামলায় ৫ বছর সাজা হয়েছে। বিচার শেষ পর্যায়ে রয়েছে জিয়া চ্যারিটেবল ট্রাস্ট মামলার। তার বিরুদ্ধে গাড়ি ভাঙচুর, অগ্নিসংযোগ এবং মানহানির মামলাও রয়েছে।


প্রথম টেলিফোন – SanjayHumania's Blog\nAdd comment9 months ago5 min readby Sanjay Humaniaপ্রবন্ধ\nআজআসে কাল আসে করতে করতে হঠাৎ একদিন স্কুল থেকে ফিরে দেখি ঘর আলো করে আছে আমাদের প্রথম লাল টুকটুকে টেলিফোন। গত এক সপ্তাহ ধরে এই চমকটি পাওয়ার জন্য বাড়ি শুদ্ধ লোক অধীর আগ্রহে অপেক্ষায় ছিলাম আমার সবাই। রাতে খাওয়ার সময় এক চোট আলোচনা, ছুটির দিন দুপুরে খাওয়ার সময়ও সেই একই আলো আর চোনা, টপিক ওই একটাই, টেলিফোন কবে দিতে পারে! পাড়ায় প্রথম টেলিফোন। এতদিন শুধু মাত্র উত্তম কুমারের সিনেমাতে দেখেছি, আর আজ আমাদের বাড়িতেও। আরিব্বাস!! টেলিফোন। টেলিফোনে কিভাবে কথা বলতে হয় তা আমরা শিখে নিয়েছি সিনেমা আর নাটক দেখে দেখে। কিরিং কিরিং করে টেলিফোন বেজে উঠলে, ধীর স্থির ভাবে গিয়ে টেলিফোনের ধরার অংশটুকু তুলে নিয়ে কানে ধরতে হবে আর খুব স্বাভাবিক ভাবে বলতে হবে “হ্যালো”।\nবাড়ি ঢুকেই দেখি সকলের মুখে মিটিমিটি হাসি, দুই একজন প্রতিবেশী বসে আছে বারান্দায়। সবে মাত্র চায়ের পাঠ শেষ হয়েছে। সবাইকেই ছোট ছোট কাগজের চিরকুটে ফোন নম্বর লিখে দেওয়া শুরু হয়ে গিয়েছে। তখনো পর্য্যন্ত আমাদের বাড়ি থেকে কাউকেই কোনো ফোন করা হয়নি। আমাদের লাল টুকটুকে ফোন থেকে প্রথম ফোন করেছিলেন আমাদের এক প্রতিবেশী, নাম লালবাবু। সে সময় আমাদের কোনো আত্মীয় বা পরিচিত কোনো মানুষের বাড়িতে ফোন ছিল না, তাই ইচ্ছা থাকলেও আমরা কাউকেই ফোন করতে পারিনি। প্রতিবেশী লালবাবু যখন লাল ফোনের কালো বোতাম গুলো প্রথম বার টিপে টিপে প্রথম ফোন করলো, সপরিবার আমরা তার চারপাশে দাঁড়িয়ে। ছোট চৌকির উপরে রাখা আছে ফোন, পাশে একটা প্লাস্টিকের চেয়ারে লালবাবু বসে। একদম সিনেমার কায়দায় রিসিভার তুলে নিয়ে বুক পকেটে থেকে একটা ছোট্ট ডাইরি থেকে নম্বর দেখে ডায়েল কিরেছিল। উত্তম কুমার স্টাইলে যতটা সম্ভব নাটকীয় কায়দায় বলেছিল “হ্যালো”।


কি করে বানাবেন ভার্চুয়াল ভিজিটিং কার্ড ? জেনে নিন সহজ পদ্ধতি - Techpingo\nকি করে বানাবেন ভার্চুয়াল ভিজিটিং কার্ড ? জেনে নিন সহজ পদ্ধতি\nবহু মানুষই চায় ভিজিটিং কার্ড বানাতে তবে সময় এবং টাকার অভাবে সবসময় তা প্রস্তুত করা সম্ভব হয়ে ওঠে না। তবে আপনি কি জানেন যে অতি সহজে ঘরে বসেই আপনি বানিয়ে দিতে পারেন ভার্চুয়াল ভিজিটিং কার্ড? আজ এই প্রতিবেদনে আমরা সেই ভার্চুয়াল কার্ড কি করে বানাবেন সেই সম্পর্কেই আলোচনা করতে চলেছি।\nসবচেয়ে আগে বলা জরুরী যে বহু পরিচিত কোম্পানি গুগল তাদের সার্চ রেজাল্টে ভার্চুয়াল ভিজিটিং কার্ড প্রস্তুতের একটি নতুন ফিচার অ্যাড করেছে।\nকি করে বানাবেন ভার্চুয়াল ভিজিটিং কার্ড ?\nভার্চুয়াল ভিজিটিং কার্ড বানানোর জন্য সবচেয়ে আগে গ্রাহককে নিজের ক্রোম ব্রাউজারে গিয়ে টাইপ করতে হবে ‘Add me to search’।\nতারপরে সামনে আসা প্রথম লিংক এ ক্লিক করতে হবে। তারপর গ্রাহক সেখানে নিজের মেল আইডি তে থাকা প্রোফাইল পিকচার টি দেখতে পারবেন। এর পরে প্রদান করতে হবে কিছু তথ্য। মনে রাখার বিষয় যে এখানে সেই সব তথ্য প্রদান করা উচিত যা আপনি সবার জন্য ওপেন রাখতে পারবেন।\nভার্চুয়াল কার্ডের জন্য গ্রাহককে কিছু তথ্য প্রদান করতে হবে। এই তথ্যের মধ্যে থাকবে গ্রাহকের নাম, গ্রাহক কি কাজের সাথে যুক্ত, কোথায় কাজ করেন, কোথায় থাকেন, গ্রাহকের পড়াশুনার তথ্য ইত্যাদি। এর পরে প্রি ভিউ অপশনে ক্লিক করতে হবে। এর পরেই গ্রাহক নিজের ভার্চুয়াল কার্ড টি সার্চ রেজাল্টে দেখতে পারবেন।\nগুগলের এই ভার্চুয়াল ভিজিটিং কার্ড কেবল মোবাইল ব্যবহারকারীদের জন্য উপলব্ধ করা হয়েছে। ‘People Cards’ নামের এই ভার্চুয়াল কার্ড বর্তমানে কেবল English ভাষা তে প্রযোজ্য করা হয়েছে বলে জানা গিয়েছে।\nNext articleVi 148 টাকার প্ল্যান এবারে চালু হলো প্যান ইন্ডিয়া বেসিসে


ধর্ষণের মহামারি থামাতে কার্যকরী উদ্যোগ জরুরি | Daily Amar Sangbad\nধর্ষণের মহামারি থামাতে কার্যকরী উদ্যোগ জরুরি\nপ্রিন্ট সংস্করণ॥আশিকুর রহমান হান্নান | ১১:৩৩, সেপ্টেম্বর ০৫, ২০১৯\nদেশে দিন দিন বাড়ছে ধর্ষণ নামের নির্মমতা। শুধু নারীই নয়, শিশু-কিশোরও শিকার হচ্ছে এই বর্বরতার। ধর্ষণ কিংবা গণধর্ষণই শেষ নয়, খুন করা হচ্ছে নৃশংসভাবে। গত কয়েক মাস ধরে যেন ধর্ষণ ও ধর্ষণের পর খুনের উৎসব চলছে।\nএভাবে প্রতিদিনই দেশের কোথাও না কোথাও ধর্ষণের শিকার হচ্ছে নারী। বাদ যাচ্ছে না ৫/৬ বছরের কম বয়সী কন্যা শিশুও। আশ্চর্যের বিষয় হচ্ছে তিন বা চার বছরের দুধের শিশুও শিকার হচ্ছে এই বিকৃত যৌনতারে।\nএতেও থামছে না ধর্ষক। ধর্ষণের পর খুনও করা হচ্ছে। কিন্তু সমাজে ধর্ষণের শিকার হওয়ার পর লোকলজ্জায় এসব ঘটনার সিংহভাগই প্রকাশ করছে না ভিকটিম। সামাজিক অসম্মানের ভয়ে তা লুকিয়ে যাচ্ছে তাদের পরিবার। হেনস্থার ভয়ে করছে না মামলা। তারপরও ছিটেফোঁটা যে ক’টি ঘটনা প্রকাশ পাচ্ছে তাতেই এখন আঁতকে উঠার মতো পরিস্থিতি।\nএ চিত্র সারা দেশেই। ৫/৬ বছরের শিশু থেকে শুরু করে ৬০ বছরের বৃদ্ধাও রেহাই পাচ্ছেন না ধর্ষণের হাত থেকে। নিজের জন্মদাতা পিতা, সৎ পিতা, শিক্ষক, নিকটাত্মীয় কারো হাত থেকে রেহাই পাচ্ছেন না তারা। কর্মক্ষেত্রে, চলন্ত বাসে, এমনকি নিজের ঘরে পর্যন্ত নেই নিরাপত্তা। এ যেন এক অন্তবিহীন ঘূর্ণিঝড়ের করাল থাবা।\nঅতৃপ্ত যৌন আকাঙ্খা, দেয়ালে নগ্ন পোস্টার, যৌন উত্তেজক অবৈধ বইয়ের রমরমা ব্যবসা, অশ্লীল পত্রপত্রিকা, অশ্লীল ছায়াছবি প্রদর্শন, ব্লুফিল্ম, পর্নোগ্রাফি, চলচ্চিত্রে নারীকে ধর্ষণের দৃশ্যের মাধ্যমে সমাজে রাস্তাঘাটে বাস্তবে ধর্ষণ করার উৎসাহ যোগান, নারীকে পণ্য হিসেবে ব্যবহার, ইন্টারনেটে অশ্লীল সাইটগুলো উম্মুক্ত করে দেয়া, প্রেমে ব্যর্থতা, ১৮ প্লাস চ্যানেলে নীল ছবি প্রদর্শন, যৌন উত্তেজক মাদক ইয়াবার বহুল প্রসার ইত্যাদি কারণে দিন দিন ধর্ষণ প্রবণতা বৃদ্ধি পাচ্ছে। সবকিছুকে ছাড়িয়ে ধর্ষণ এক মহামারীতে রূপান্তরিত হয়েছে সারা দেশ জুড়ে।\nনতুন নতুন পদ্ধতি, নতুন নতুন প্রক্রিয়ায় এগিয়ে চলে ধর্ষণের হার। গণধর্ষণ, পালাক্রমে ধর্ষণ, উপর্যপুরি ধর্ষণ, আটকে রেখে ধর্ষণের খবর বেরোচ্ছে প্রতিদিন। আইনের কঠোরতা, আইনশৃঙ্খলা বাহিনীর তৎপরতা কোনো কিছুই যেন রোধ করতে পারছেনা ধর্ষণের মহামারী।\nনারীদের জন্য বিশেষ বক্ষবন্ধনী, শারীরিক কলাকৌশল ও আত্মরক্ষার নানা কৌশল নিয়ে নানা ফর্মুলা ও উপদেশবাণী প্রয়োগ করা হলেও কোনো কাজে আসছে না এসব তরিকা। প্রশ্ন হলো বাংলাদেশে কেন এই ধর্ষণের মহামারী এবং ধর্ষণের মহোৎসব।\nএর কারণ হচ্ছে চলচ্চিত্রে, টেলিভিশনে এবং সংস্কৃতিতে নগ্নতার ছড়াছড়ি এমন হয়েছে যে, দেশে নারীরা যেন শুধুমাত্র যৌনতার প্রতীক। সেখানে এমন একটি সংস্কৃতি চালু হয়ে গেছে যে, যে নারী যত নগ্ন হতে পারবে, যে নারী যত সংস্কারবিরোধী হতে পারবে তাকে ততো বেশি মূল্যায়ন করা হবে।\nঅর্থ-বিত্ত, প্রতিপত্তি সব তাদের পায়ে লুটাবে। নারীদের মধ্যে প্রতিযোগিতা বিরাজ করে কে কাকে টেক্কা দিয়ে শরীর থেকে কাপড় কত ছাড়তে পারে। আমরা জানি চলচ্চিত্রের একেকজন তারকা ক্ষমতাবান যে কোনো নেতা-নেত্রীদের চেয়ে বেশি মূল্যায়িত হন। এই অবস্থা বজায় রেখে ধর্ষণ মহামারী থেকে বাংলাদেশ কিছুতেই রেহাই পেতে পারে না।\nমানুষের ঘরে ঘরে বিস্তার ঘটিয়ে এখন মন্দিরের চৌহদ্দি খুলে তা যে ভেতরে প্রবেশ করেছে তাতে অবাক হওয়ার কিছু নেই। বর্তমানে ধর্ষণের ঘটনা অনেকের কাছে খুবই স্বাভাবিক একটি ব্যাপার মনে হলেও আলোচনা সমালোচনায় অংশ নিয়েছেন সবাই। কারো দৃষ্টিতে ধর্ষণের জন্য দায়ী নারীরা নিজেই এবং তাদের পোশাকআশাক।\nকেউ বলছেন ধর্মীয় অনুশাসন মেনে না চলা, ধর্মীয় এবং মানবিক মূল্যবোধের অবক্ষয় এবং নৈতিক চরিত্রের স্খলনই এর কারণ। নির্মমভাবে ধর্ষণের শিকার হয়ে তনুর মতো অনেকে পৃথিবী ছেড়েছে। বিচার না পেয়ে মেয়েকে নিয়ে ট্রেনের নিচে ঝাঁপ দিয়ে পৃথিবী ছেড়েছেন হতভাগা পিতা! এমন অনেক ঘটনা আজ আমরা ভুলে গেছি! সেসব চাপা পরেছে ক্ষমতার ঘৃণ্য চাদরে।\nটাকা আর ক্ষমতার কাছে ধর্ষিত হয়েছে বহু বোনের ইজ্জত। আইনের শাসন নাই, ধর্ষণের বিচার নাই! তাই ধর্ষকরা অট্টহাসিতে ফেটে পরে আর ডুকরে কাঁদে ধর্ষিত বোনের আত্মা!\nযখন ধর্ষকদের ক্ষমতার দাপটে, টাকার গরমে ধর্ষিতার ঋণ পরিশোধ হয়ে যায়, তখনি বন্ধু কর্তৃক বান্ধবী ধর্ষণের খবর পাওয়া যায়। মসজিদের ইমাম, মন্দিরের পুরোহিত কর্তৃক কিশোরী ধর্ষণের খবর পাওয়া যায়।\nকি ইমাম আর কি ঠাকুর কিংবা পুরোহিত সব জায়গায় নৈতিক চরিত্রের চরম অবক্ষয়। ধর্মীয় মূল্যবোধ তো পরের কথা নেই মানবিক মূল্যবোধ। ন্যূনতম মানবিকতা থাকলে বাবা বয়সী একজন রাক্ষস ৫ বছরের শিশুর সাথে ধর্ষণের মতো নোংরা কাজ করতে পারে? শ্বশুর হয়ে বউমাকে ধর্ষণের মতো ঘটনার সাক্ষী এ জাতি।\nএমনকি বাবার হাতে মেয়েও রেহাই পায়নি! তাহলে কি দাঁড়ায়? এভাবেই চলতেই থাকবে? এ মহামারী থেকে সমাজকে রক্ষা করার জন্য আমাদের কি কিছুই করার নেই? দেশের নীতিনির্ধারকরা এজন্য কি কোনো পদক্ষেপ নিবেন না? অবস্থার পর্যবেক্ষণ করে তাদেরকেই প্রথমে একটি সিদ্ধান্ত নিতে হবে। নৈতিকতা, মানবিকতা, চারিত্রিক পরিবর্তন সব কিছুর আগে প্রয়োজন ধর্ষণের অপরাধে সর্বোচ্চ শাস্তির বিধান।\nআর সেই সর্বোচ্চ শাস্তি হতে হবে মৃত্যুদন্ড অথবা আমৃত্যু কারাদণ্ড। ঘরে-বাইরে নারীরা যেভাবে ধর্ষণের শিকার হচ্ছে, তা অনাকাঙ্খিত ও অনভিপ্রেত। এক পরিসংখ্যানে দেখা গেছে, প্রতিমাসে ৩০০টিরও বেশি ধর্ষণের ঘটনা ঘটছে। প্রকৃত অর্থে এ সংখ্যা আরও বেশি হবে সংগত কারণে যে, গ্রাম-গঞ্জ এমনকি শহরেও অনেকেই লোকলজ্জার ভয়ে ধর্ষণের কথা প্রকাশ করতে চান না।\nযেহেতু ধর্ষণের শিকার নারীটির ওপরই সামাজিকভাবে ঘৃণা বর্ষিত হয়। তাই অনেকে ধর্ষণের শিকার হয়েও থানায় মামলা করেন না। আর থানায় মামলা দিতে গেলেও অনেক অনাকাঙ্খিত প্রশ্নের সম্মুখীন হতে হয় ধর্ষিতাকেই। এরপর সাহস করে যারা ধর্ষণের মামলা থানায় বা আদালতে করেন সেই মামলার সিংহভাগ অভিযুক্তই রাজনৈতিক কারণে রেহাই পেয়ে যায়।\nএছাড়া ধর্ষণের মামলা তদন্ত করতে গিয়েও একশ্রেণির পুলিশ কর্মকর্তা ধর্ষিতাকেই নানাভাবে হেনস্তা করে বলে অভিযোগ পাওয়া যায়। ধর্ষণ ও গণধর্ষণ দেশের সকল মহলে চরম উদ্বেগ ও আতংক সৃষ্টির পাশাপাশি গোটা দেশজুড়ে মহামারী আকার ধারণ করেছে বলে দাবি করেছে ‘বাংলাদেশ মহিলা পরিষদ’ নামের একটি সংগঠন।\nসংগঠনটি এ দাবির পাশাপাশি আরো জানায়, চলতি বছর শুধু জানুয়ারি মাসে দেশে ৫২ টি ধর্ষণ, ২২টি গণধর্ষণ এবং ৫টি ধর্ষণের পর হত্যার ঘটনা ঘটেছে। তারা গত বছরে সংঘটিত দেশের ধর্ষণ ও গণধর্ষণের চিত্র তুলে ধরে বলেন, ২০১৮ সালে ৯৪২টি ধর্ষণের ঘটনা হয়েছে সারাদেশে। মহিলা পরিষদ জানিয়েছে, ২০১৮ সালে ১৮২ জন নারী গণধর্ষণ, ৬৩ জনকে ধর্ষণের পর হত্যা এবং ৬৯৭ টি ধর্ষণের শিকার হয়েছে।\nসমপ্রতি সবাই লক্ষ্য করেছেন, ধর্ষণ মামলার আসামি অর্থাৎ ধর্ষক তিনজন পৃথকভাবে খুন হয়েছে। সবার লাশের পাশে চিরকুট, সেখানে লেখা ছিলো, ‘আমিই অমুকের ধর্ষক, ধর্ষণের পরিণতি ইহাই’ সম্ভবত এরকম টাইপের চিরকুট। তিন নম্বর লাশের পাশের চিরকুটে লেখা ছিলো\nএরকমই, সঙ্গে যোগ করা ছিলো- “হারকিউলিস”। এই তিন ধর্ষককে কারা হত্যা করেছে তা জানা না গেলেও ধর্ষক নামক কুলাঙ্গাররা খুন হওয়ায় খুশি সাধারণ মানুষ। আইনবিদদের মতে, যৌনতা মানুষের জীবনের একটি অন্যতম অধিকার। তবে এই যৌনতাকে বিকৃত করে উপস্থাপনই হচ্ছে ধর্ষণ।\nধর্ষণের সঙ্গে যৌনতার চেয়েও ক্ষমতার বিষয়টি বেশি সম্পর্কিত। একজন যৌনকর্মীরও অধিকার আছে তিনি কার সঙ্গে যৌনকাজ করবেন আর কার সঙ্গে করবেন না। একজন যৌনকর্মী যদি ‘না’ করেন, তা মানা নাহলে তা হবে ধর্ষণ। একইভাবে একজন স্ত্রী স্বামীর সঙ্গে সহবাস করতে অনিচ্ছা প্রকাশ করতেই পারেন। স্ত্রীর ইচ্ছার সম্মান না দিয়ে জোর করে সহবাস করা হলেও সেটি হবে ধর্ষণ।\nকিন্তু এই বিষয়গুলো সমাজে প্রতিষ্ঠিত করা সম্ভব হয়নি বলেই ধর্ষণের ঘটনা বাড়ছে। পরিচিতজনদের মাধ্যমে ধর্ষণের ঘটনাও বাড়ছে। সবকিছুর মূলে আছে মূল্যবোধের অভাব।\nঅবাধ পর্নোগ্রাফির বিস্তার, সামাজিক যোগাযোগমাধ্যম ফেসবুকে স্বল্প পরিচয়ের পর ওই ছেলের সঙ্গে বাছবিচার না করে মেলামেশা, বিভিন্ন চ্যানেল, বিশেষ করে পাশের দেশ ভারতের বিভিন্ন চ্যানেলে যা দেখানো হয়, তা-ও ধর্ষণের মতো অপরাধকে উসকে দিচ্ছে।\nছেলেমেয়েরা ইন্টারনেটে কোন সাইট দেখছে, তা-ও অভিভাবকরা কখনো নজরে আনছেন না। ধর্ষণের পরীক্ষায় ‘টু ফিঙ্গার টেস্ট’ নিয়ে এত আলোচনার পরও তা বন্ধ হয়নি। বর্তমানে ধর্ষণের শিকার হয়ে অনেকেই সাহস করে মামলা করছেন। তবে ‘লিগ্যাল প্রসিকিউশন’ এখন পর্যন্ত নারীবান্ধব হয়নি। ধর্ষণ কোন সাধারণ অপরাধ নয়। এটি একটি গর্হিত ও অমার্জনীয় অপরাধ।\nএ অপরাধের কঠোর শাস্তির ব্যবস্থা থাকা সত্ত্বেও ধর্ষণের মতো ঘৃণ্য অপরাধের মাত্রা দেশে ক্রমাগত বেড়েই চলেছে। এর একটি মাত্র কারণ, ধর্ষকরা শাস্তির মুখোমুখি না হয়ে নানাভাবে ছাড়া পেয়ে যায়। এ কারণে ধর্ষণের মতো অপরাধ করেও অনেকে বেঁচে যায়।\nফলে এমন অপরাধ দেশে বেড়েই চলেছে। ধর্ষণের অপরাধীদের কঠোর ও দৃষ্টান্তমূলক শাস্তি না হওয়াতে একশ্রেণির বিকৃত মানসিকতার মানুষ প্রবৃত্তির বশবর্তী হয়ে মেয়েদের ইজ্জত-সম্ভ্রম লুটে নেবার দুঃসাহস করে। যারা ধর্ষণের মতো মারাত্মক অপরাধ করে তাদের বিবেকের মৃত্যু ঘটে।\nতারা মানুষ না পশুতে পরিণত হয়। আর এদের প্রতিহত এবং নিরপরাধ নারীদের রক্ষা করতেই তৈরি হয়েছে কঠোর আইন। ধর্ষকদের আইনানুগভাবে বিচারের মুখোমুখি করতে পারলেই বাংলাদেশের মেয়েরা সমাজে নিরাপদে নির্বিঘ্নে চলাফেরা করতে যেমন সক্ষম হবে, তেমনই অপরাধের সংঘটকরাও অনেকটা ভীত-সন্ত্রস্ত থাকবে।\nবিশেষত ধর্ষণ কাজে জড়িত অপরাধীদের যেন রাজনৈতিক আশ্রয়-প্রশ্রয় না দেয়া হয় সে বিষয়টি সম্পর্কে সজাগ থেকে তাদের আইনের হাতে তুলে দেবার ব্যাপারে যত্নবান থাকতে হবে সবাইকে।\nএছাড়া প্রশাসনের দায়িত্বশীল ব্যক্তিদের এ ব্যাপারে জবাবদিহির আওতায় আনাও জরুরি। উচ্চবিত্ত থেকে নিম্নবিত্ত, শিশু থেকে তরুণী সমাজের সব ক্ষেত্রে, সব বয়সেই ঘটে যাচ্ছে ধর্ষণের ঘটনা। একের পর এক ধর্ষণ এবং ধর্ষণের পর হত্যার ঘটনা ঘটেই চলেছে, আমরা নির্বিকার।\nএর শেষ কোথায়? যখন একটি শিশুর হামাগুড়ি দেবার বয়স, যখন তার টলমলে পায়ে সদ্য হাঁটতে পারার বয়স, যখন মায়ের কোল ছেড়ে প্রথম গুটি গুটি পায়ে নার্সারিতে যাবার, খেলতে যাবার বয়স, ঠিক তখনই তার শরীরে বসে যাচ্ছে যৌন নির্যাতনের হিংস্র থাবা।\nযে থাবার বিষাক্ত নখে ছিঁড়িয়ে যাচ্ছে তার সুকোমল প্রত্যঙ্গ। অতি পরিচিত, নিকট আত্মীয় কখনও বা পরিবারেরই বয়স্ক সদস্যদের দ্বারা ঘটছে। কখনও বা কোনো স্বল্প পরিচিত, অপরিচিতও আদর করে চকলেট দেবার ছলে ডেকে নিয়ে ধর্ষণ করে ফেলে রেখে যাচ্ছে। শুধু যৌন বিকৃতি চরিতার্থের জন্যে নারী এমনকি দুধের শিশুর ওপরও যে বল্গাহীন নিষ্ঠুর আচরণ, তার প্রতিবিধানে সমাজ, সরকার এত উদাসীন কেন? যে ট্রমা নিয়ে ওই নির্যাতিত শিশুরা বড় হবে, ধর্ষিত নারীর দিন অতিবাহিত হবে, ভবিষ্যতে পারিবারিক, সামাজিক সম্পর্কগুলোকে কি তারা বিশ্বাস ও সম্মান করতে পারবে?\nসেই সম্পর্কগুলোতে শেষাবধি তাদের কোনো আস্থা জন্মাবে কি? সারাজীবন যে ক্ষত নিয়ে তারা পথ চলবে কোনো কিছু দিয়েই কি মুছে ফেলা সম্ভব তা? এইসব নারী ও শিশুদের ওপর নির্মম অত্যাচারের রক্তের দাগ আমাদের প্রত্যেকের হাতেও লেগে যাবে, যদি আমরা সবাই তার বিরুদ্ধে এখনই সোচ্চার না হই।\nক্যান্সার রোগীকে সুস্থ করতে আক্রান্ত সেলগুলোকে যেমন সমূলে উৎপাটন করতে হয়, সমাজে ছড়িয়ে পড়া ওই ধর্ষক নামক ক্যান্সার সেলগুলোকেও তেমনি উপড়ে ফেলতে হবে। মানবাধিকাররা বলেছেন, জবাবদিহিতা না থাকায় সমাজে ধর্ষণের ঘটনা বেড়েই চলেছে।\nদেখা যায়, ধর্ষণ মামলার তদন্ত চলাকালে অপ্রীতিকর পরিস্থিতির সম্মুখীন হওয়ায় ভিকটিম দ্বিতীয়বার ধর্ষণের শিকার হয়। এই ভয়ে মামলা থেকেই ভিকটিম নিজেকে গুটিয়ে নেয়। তারা বলেন, বিকৃত মানসিকতার ব্যক্তিরাই এই ঘৃণ্য অপরাধগুলো ঘটাচ্ছে।\nবিচারহীনতার সংস্কৃতি একে আরও উসকে দিচ্ছে। বিচারব্যবস্থার গতি ছাড়া ধর্ষণ মামলার বিষয়ে অপরাধীদের মধ্যে ভীতি সৃষ্টি সম্ভব নয়। নারী ও শিশু ধর্ষণ মামলার তদন্তে আইনশৃঙ্খলা রক্ষাকারী বাহিনীর সদস্যদের আরও আন্তরিক হতে হবে।\nনারীকে মানুষ ভাবতে শিখতে হবে পুরুষকে এবং নারীর নিজেকেও। প্রতিটি পরিবারের উচিত তাদের ছেলে বা মেয়েকে নৈতিকতা এবং মূল্যবোধ সম্পর্কিত শিক্ষা দেয়া, বিবেকবোধ, সংবেদনশীলতা, মানবিক দৃষ্টিভঙ্গি জাগিয়ে দেওয়া। এবং অবশ্যই নারীকে মানুষ হিসেবে ভাবতে শিখানো।\nসেই সাথে আইনের কঠোর হস্তক্ষেপ প্রয়োজন। ধর্ষণ প্রতিরোধে বিচারহীনতার যে সংস্কৃতি, তা থেকে বের হতে হবে। ধর্ষককে দৃষ্টান্তমূলক সাজার আওতায় আনতে হবে।\nএকটি ধর্ষণের ঘটনা ঘটার পর বিভিন্ন গণমাধ্যম এমনভাবে খবরটা প্রকাশ বা প্রচার করছে, তাতে বিষয়টিতে অন্যদের আরও বেশি করে সুড়সুড়ি দেওয়া হচ্ছে। এ প্রবণতা থেকে বের হতে হবে। বাংলাদেশে নারী ধর্ষণের ঘটনা আগেও ছিলো এবং ভবিষ্যতেও হয়তো তা পরিপূর্ণভাবে দূর করা সম্ভব হবে না।\nতবে কয়েকটি পদক্ষেপ যদি রাষ্ট্রীয়ভাবে নেওয়া যায় তাহলে ধর্ষণের ঘটনা কমবে। ধর্ষণ প্রতিরোধে পরিবার এবং নারীদের সচেতনতাও বাড়াতে হবে। সর্বোপরি ধর্ষণের মহামারী থামাতে কার্যকরী উদ্যোগ নিতে হবে।\nনারী নির্যাতন-হত্যা এ কেমন নৈরাজ্য!\nমহামান্য রাষ্ট্রপতি আমাদের প্রেরণা\nপ্রকৃতপক্ষে কোনদিকে চলছি আমরা\nনেই দাঁত তবুও ধর্ষক : কী করে পুলিশ…\nমুজিববর্ষে সিনিয়র সিটিজেন প্রসঙ্গে\nফিরে দেখা ২০১৯ : উপাচার্যকাণ্ডে অস্থির বিশ্ববিদ্যালয়\nরাজপথে দাঁড়ানো কি ছাত্রদের কাজ


নেইমারকে আটকাতেই ‘মিথ্যা’ বলেছিলেন পিকে! | প্রিয়.কম\nনেইমারকে আটকাতেই ‘মিথ্যা’ বলেছিলেন পিকে!\nপ্রাক-মৌসুম প্রস্তুতি নিতে মেসি-নেইমাররা তখন অবস্থান করছেন যুক্তরাষ্ট্রে।\n১৩ আগস্ট ২০১৭, সময় - ১৭:০৩\nজেরার্ড পিকে ও নেইমার। ছবি: সংগৃহীত\n(প্রিয়.কম) নেইমারের বার্সেলোনা ছাড়ার গুঞ্জন তখন তুঙ্গে। আন্তর্জাতিক গণমাধ্যমে ফলাও করে প্রচার হয় ২২২ মিলিয়ন ইউরোর বিনিময়ে প্যারিস সেন্ট জার্মেইয়ে (পিএসজি) যাচ্ছেন ব্রাজিলিয়ান এই তারকা। সেই গুঞ্জন অল্প সময়ের জন্য থামিয়ে দেয় নেইমারের বার্সা সতীর্থ জেরার্ড পিকের করা একটি টুইট। পিকে জানান, নেইমার বার্সেলোনাতেই থাকছেন। তবে নেইমার বার্সেলোনা ছাড়ার পর মিথ্যা প্রমাণিত হয় পিকের ভবিষ্যদ্বাণী।\nতাহলে কেন সেই টুইট করেছিলেন পিকে? এক সংবাদ সম্মেলনে জানালেন নেইমারের পিএসজি যাত্রা রুখতে শেষ চেষ্টা করেন তিনি। বলেন, ‘যেদিন আমি টুইট করি সেদিন নেইমারের ক্লাব ছাড়ার ব্যাপারে আমি শতভাগ নিশ্চিত ছিলাম। তবুও আমি টুইট করি, যদি সে কোনোভাবে তার মত পরিবর্তন করে। এরপর সে আমার সঙ্গে বেশ উত্তেজিত হয়ে পড়ে এই বিষয়ে। কারণ আমি তার বারণ সত্ত্বেও টুইট করেছিলাম।’\nপ্রাক-মৌসুম প্রস্তুতি নিতে তখন যুক্তরাষ্ট্রে ছিলেন পিকে-নেইমাররা। সেখানে অনুশীলনের ফাঁকে নেইমারের সঙ্গে একটি সেলফি তুলে সামাজিক যোগাযোগ মাধ্যম টুইটারে পোস্ট করেন স্প্যানিশ ডিফেন্ডার পিকে। সেই ছবি পোস্ট করে পিকে লেখেন, ‘সে থাকছে’। বার্সা সমর্থকদের মাঝে নেমে আসে স্বস্তি। তবে সেই টুইট করতে পিকেকে মানা করেন নেইমার। কারণ পিকেও জানতেন নেইমার থাকছেন না।\nবার্সেলোনা ছাড়ছেন নেইমার\nব্রাজিল ভক্তদের সুখবর দিলেন কোচ\nনেইমারের বার্সেলোনা ছাড়ার ‘গোপন’ কারণ জানালেন মা\nগার্লফ্রেন্ডকে নিয়ে নেইমারের...\nজাপানেই নতুন ঠিকানা গড়লেন ইনিয়েস্তা


হজ পালনরত অবস্থায় মৃত্যু\n০৭ জুলাই ২০১৯, ১১:৩৪\nপ্রতি বছরই হজের সময় সৌদি আরবের মক্কা বা মদিনায় অবস্থানকালে অনেক হজযাত্রী মারা যায়। নিয়ম অনুযায়ী হজ করতে যাওয়া কোনো হজযাত্রী মারা গেলে তার লাশ নিজ দেশে ফেরত পাঠানো হয় না। এ সংক্রান্ত একটি ঘোষণাপত্র প্রত্যেক হাজিকে হজের ক্রস্ততিকালেই দিতে হয়। মক্কায় মারা গেলে মক্কায় এবং মদিনায় মারা গেলে মদিনায় দাফন করা হয়।\nজান্নাতুল মোয়াল্লা মসজিদুল হারামের পূর্ব দিকে অবস্থিত মক্কা শরিফের একটি বিখ্যাত কবরস্থান। এই কবরস্থানের কোনো কবর বাঁধানো নয়, নেই কোনো কবরে নামফলক। এখানে অনেক সাহাবির কবর আছে। আছে নবী করিম (সা.)-এর স্ত্রীদের কবর। আগে হজ করতে এসে কেউ মক্কায় মারা গেলে এখানে কবর দেয়া হতো। স্থান সংকুলান না হওয়ায় এখন ভিন্ন কবরস্থানে দাফন করা হয়।\nআর কেউ মদিনায় মারা গেলে তাকে ‘জান্নাতুল বাকী’ নামক কবরস্থানে দাফন করা হয়। এই কবরস্থানটি মসজিদে নববীর সন্নিকটে পূর্ব দিকে অবস্থিত। এখানে অনেক সাহাবি, নবী (সা.) এর পরিবারের অনেক সদস্যদের কবর রয়েছে।\nবস্তুত মৃত্যুর জন্য প্রত্যেক হজযাত্রী মানসিকভাবে প্রস্তুত থাকেন এবং ইহরামের কাপড় পরিধান করে এর স্বীকৃতিও দিয়ে থাকেন। এভাবে হজের সফরে বেরিয়ে মারা গেলে তার আমলনামায় হজের সওয়াব লেখা হয়। হজরত আবু হুরায়রা (রা.) থেকে বর্ণিত, তিনি বলেন, হজরত রাসুলুল্লাহ সাল্লাল্লাহু আলাইহি ওয়াসাল্লাম বলেছেন, ‘যে ব্যক্তি হজের উদ্দেশ্যে বের হয়েছে; অতঃপর সে মারা গেছে, তার জন্য কিয়ামত পর্যন্ত হজের নেকি লেখা হতে থাকবে। আর যে ব্যক্তি ওমরার উদ্দেশে বের হয়েছে; অতঃপর সে মারা গেছে, তার জন্য কিয়ামত পর্যন্ত ওমরার নেকি লেখা হতে থাকবে।’Ñ(তারগিব ওয়াত তারহিব: ১১১৪ )\nহজরত আবদুল্লাহ ইবনে আব্বাস (রা.) থেকে বর্ণিত। জনৈক মুহরিম (হজের জন্য ইহরাম পরিধানরত) ব্যক্তিকে তার সওয়ারি ভ‚পাতিত করলে তার মৃত্যু হয়। তখন হজরত রাসুলুল্লাহ সাল্লাল্লাহু আলাইহি ওয়াসাল্লাম ইরশাদ করেন, তোমরা তাকে বরই পাতার পানি দ্বারা গোসল দাও এবং তার দুটি কাপড়েই (ইহরামের দুই কাপড়) তাকে কাফন পরাও। তবে তার মাথা ও চেহারা ঢেকো না। কেননা, কিয়ামত দিবসে সে তালবিয়া পাঠ করা অবস্থায় উত্থিত হবে। (সহিহ মুসলিম: ১২০৬)।\nআল্লাহ প্রেমের চ‚ড়ান্ত উš§াদনার প্রতিফলন ঘটে হজে। বান্দা যেমন আল্লাহর ভালোবাসায় আল্লাহর পবিত্র আঙিনায় মেহমান হিসেবে হাজির হয়, তেমনি আল্লাহ রাব্বুল আলামিনও তার বান্দাকে ক্ষমা ও জান্নাতের পুরস্কারের মাধ্যমে সমাদর করেন। মক্কা অথবা মদিনায় মৃত্যুবরণ করা হাজীদের কাছে বরাবরই মর্যাদার বিষয় হিসেবে বিবেচিত। সব ধরনের শিরক থেকে মুক্ত নেককার কোনো বান্দা যদি পবিত্র দুই নগরীর (মক্কা ও মাদিনা) কোনো একটিতে মৃত্যুবরণ করেন, তাহলে তা হবে অতিরিক্ত মর্যাদার বিষয়।\nতিনি জাহান্নাম থেকে মুক্তি পাবেন। তার হাশর হবে জান্নাতি মানুষ হিসেবে। রাসুলুল্লাহ (সা.) বলেন, ‘যে ব্যক্তি মক্কা অথবা মদিনায় মৃত্যুবরণ করে, সে (জাহান্নাম থেকে) মুক্তি লাভ করে হাশরের ময়দানে উঠবে।’ (বায়হাকি, শুয়াবুল ইমান: ৩/৪৯০)।\nএকজন মানুষ হজ থেকে ফিরে এলে যেমন নিষ্পাপ হয়ে ফিরেন, তেমনি হজে গিয়ে মৃত্যুবরণ করলেও তা সৌভাগ্যের মৃত্যু। সৌভাগ্যের দরজাগুলো খুলে যায় হাজীর জন্য। এমনকি সেই মৃত্যু যদি কোনো দুর্ঘটনামুক্ত স্বাভাবিক মৃত্যু হয়, তবুও হজের সফরের সেই মৃত্যু ফজিলতের। কখনো কখনো হজের সফরের মৃত্যু সরাসরি শহীদি মৃত্যুতে পরিণত হয়। ক্রেন ধস অথবা অগ্নিকাণ্ডের মতো কোনো দুর্ঘটনায় মৃত্যু হলে তা শহীদি মৃত্যু বলে গণ্য হবে।


দুর্গা পূজা ২০১৮; মুক্তি পেতে যাওয়া ছয়টি ছবির কথা! - রঙধারা\nHome / কলকাতার বিনোদন খবর / টালিউড / নতুন ছবির খবর / বিনোদন খবর / রঙধারা স্পেশাল / দুর্গা পূজা ২০১৮; মুক্তি পেতে যাওয়া ছয়টি ছবির কথা!\n১০/০৬/২০১৮ ০১:২৩:০০ PM 0\nপুজোর ছবি ২০১৮!\n[রঙধারা স্পেশাল : টালিউড]\nপুজোর ছয়টি ছবি নিয়ে বিস্তারিত আলোচনা!\nবছর ঘুরে আবারো শুরু হতে যাচ্ছে দুর্গা পূজার উৎসব। পূজার এই উৎসবে সব কিছুর ন্যায় টালিউড পাড়াও জেগে উঠে মহা সমারোহে। প্রতিবছরের ন্যায় এবারও বাঙালিদের বড় উৎসব দুর্গা পূজা উপলক্ষে টালিউডে মুক্তি পেতে যাচ্ছে ছয়টি নতুন ছবি। আর এ নতুন ছয়টি ছবি নিয়ে বড়পর্দায় হাজির হচ্ছে কলকাতার জনপ্রিয় তারকারা।\nদুর্গা পূজাকে সামনে রেখে ১২ অক্টোবর মুক্তি পেতে যাচ্ছে কলকাতার এভারগ্রীন সুপারস্টার প্রসেনজিতের নতুন ছবি ‘কিশোর কুমার জুনিয়র’; সুপারস্টার দেব এর নতুন ছবি ’ হৈচৈ আনলিমিটেড’; ড্যান্সস্টার অঙ্কুশের ’ভিলেন’, শক্তিশালী অভিনেতা আবিরের ‘ব্যোমকেশ গোত্র’, আরেক শক্তিশালী অভিনেতা যীশুর ‘এক যে ছিল রাজা’ এবং সৌমিত্র-আবিরের ‘মনোজদের অদ্ভুত বাড়ি’। ছয়টি ছবিই ছয় ধরণের ফ্লেভার নিয়ে বড়পর্দায় হাজির হচ্ছে। এই ছয়টি ছবির বিস্তারিত তথ্য আলোচনা করা হল।\nপড়ুন : পুজোয় দেব-অঙ্কুশের লড়াই: হৈচৈ আনলিমিটেড নাকী ভিলেন?\nদুর্গা পূজায় প্রসেনজিতের ছবি প্রায় অবধারিত। প্রতি বছর বুম্বাদা’র নতুন নতুন ছবি বড়পর্দায় মুক্তি পায়। এবং বক্স অফিসে তা বেশ সফলও হয়। বিশেষ করে গেল বছর ‘ইয়েতি অভিযান’ উদ্বোধনী দিনে অন্য ছবিগুলোর চেয়ে বেশি আয় নিয়ে রেকর্ড করেছিল। সেই সাথে বক্স অফিসে ছবিটি সফলও হয়েছিল। এ বছরও এ তারকা আসছে নতুন ছবি ‘কিশোর কুমার জুনিয়র’ নিয়ে। ছবিটি পরিচালনা করেছে কৌশিক গাঙ্গুলি। প্রসেনজিৎ-কৌশিক জুটির ’দৃষ্টিকোণ’ ২০১৮ সালে অন্যতম হিট ছবি ছিল। ফলে সদ্য হিট জুটি আবারো বড়পর্দায় আসছে নতুন একটি ফ্লেভার নিয়ে। এ ছবিটি কপি গায়কদের সম্মানে নির্মিত একটি মিউজিক্যাল ড্রামা।\nপড়ুন : দেব এর ’হৈচৈ আনলিমিটেড’- যে ছবির নকল বলে সন্দেহ করা হচ্ছে…\nদেব এর’ হৈচৈ আনলিমিটেড’\nপ্রসেনজিতের মত দেবও প্রায় অনেক বছর ধরে দুর্গা পূজায় নতুন ছবি মুক্তি দিয়ে আসছে। গেল বছর এ সুপারস্টারের ‘ককপিট’ সুপার-ডুপার হিট হয়েছিল। ছবিটি ছিল দেব এর নিজস্ব বিনিয়োগকৃত ছবি। মৌলিক গল্প নিয়ে নির্মিত ‘ককপিট’ দেব-এর প্রতিষ্ঠানের মুক্তি প্রাপ্ত দ্বিতীয় ছবি ছিল। এবার একই প্রতিষ্ঠানের চতুর্থ নম্বর ছবি হিসেবে মুক্তি পাবে ’ হৈচৈ আনলিমিটেড’। উল্লেখ্য দেব এর সর্বশেষ ছবি ‘কবীর’ বক্স অফিসে খুব একটা আলোড়ন তুলতে পারে নি। তবে দুর্গা পূজায় মুক্তির লিষ্টে থাকা ছবির মধ্যে ‘হৈচৈ আনলিমিটেড ‘ সবচেয়ে বেশি প্রচারণা চালাচ্ছে। ’হৈচৈ আনলিমিটেড’ মাল্টি-স্টারার কমেডি ড্রামা ভিত্তিক একটি ছবি।\nপড়ুন : কলকাতার তারকা জিৎ-এর পূর্ণাঙ্গবক্স অফিস রিপোর্ট বিশ্লেষণ!\nদীর্ঘ এক বছর পর আবারো বড়পর্দায় ফিরছে অঙ্কুশ হাজরা। গেল বছর দুর্গা পূজার এ তারকার ‘বলো দুগ্গা মাঈকী’ মুক্তি পেয়েছিল। তারপর এ তারকা নিজেকে নতুন করে গড়তে মুম্বাই চলে যায়। মুম্বাই থেকে ফিরে ’ভিলেন’ ছবির কাজ ধরে। ’ভিলেন’ ছবিতে দর্শক অনেকটা নতুন অঙ্কুশকে দেখতে পাবে। এসভিএফের ব্যানারে নির্মিত এ ছবিটির ফ্লেভার রোমান্টিক অ্যাকশানে পরিপূর্ণ। বাণিজ্যিক ছবির দর্শকদের মাথায় রেখে ছবিটি নির্মিত হয়েছে।\nআবিরের ‘ব্যোমকেশ গোত্র’\nচলতি বছর আবির বেশ ফুরফুরে মেজাজে আছে। ২০১৮ সালে মুক্তি প্রাপ্ত এ তারকা ‘গুপ্তধনের সন্ধানে’ এবং ‘বিদায় ব্যোমকেশ’ বক্স অফিসে সুপার হিট ব্যবসা করে। এমনকি গেল বছর দুর্গা পূজায় মুক্তি প্রাপ্ত ‘ব্যোমকেশ ও অগ্নিবাণ’ও বক্স অফিসে সফল হয়। বিশেষ করে দুর্গাপূজায় ‘ব্যোমকেশ’ সিরিজের ছবি মুক্তি প্রায় অবধারিত হয়ে গেছে। ফলে এবারও পূজার ছবি হিসেবে বক্স অফিসে ‘ব্যোমকেশ গোত্র’ ভাল করবে বলে বিশ্বাস রাখা যায়। ছবিটি দর্শকদের যথারীতি গোয়েন্দা নির্ভর থ্রিলারের মোহে আবদ্ধ করে রাখবে।\nপড়ুন : ’জয় জয় দুর্গা মা’ গানে সৌরভ, জিৎ, বনি, মিমি-শুভশ্রী একসাথে!\nযীশুর ‘এক যে ছিল রাজা’\nগেল বছর দুর্গা পূজায় যীশুর ‘ব্যোমকেশ ও অগ্নিবাণ’ মুক্তি পেয়ে সফল হয়েছিল। এবার যীশু আসছে ‘এক যে ছিল রাজা’ নিয়ে। ইতোমধ্যে ছবিটি নিয়ে ব্যাপক আগ্রহ লক্ষ্য করা গেছে। বিশেষ করে প্রচলিত সত্য ঘটনা নিয়ে নির্মিত পিরিয়ড ড্রামার পাশাপাশি কোর্টরুম ক্যাঁচাল অন্যরকম আলোড়ন সৃষ্টি করেছে। ছবিটিতে যীশুকে সম্পূর্ণ নতুন একটি চরিত্রে দেখা গেছে। এর আগে এ রূপে যীশুকে কখনো দেখা যায় নি।\nপড়ুন : দুর্গা পূজায় মুক্তি প্রাপ্ত ছবি নিয়ে প্রকাশিত সব খবর!\nসৌমিত্রের ‘মনোজদের অদ্ভূত বাড়ি’\n‘মনোজদের অদ্ভুত বাড়ি’ একটি মাল্টি স্টার সমৃদ্ধ ছবি। এ ছবিতে সৌমিত্রের পাশাপাশি আবিরও অভিনয় করেছে। মজার একটি গোয়েন্দা ঘটনা নিয়ে নির্মিত হয়েছে ছবিটি যা উঠে এসেছে শীর্ষেন্দুর উপন্যাস থেকে। ছবিটি অনেকটা ছোটদের অ্যাডভেঞ্জার সমৃদ্ধ ফ্লেভারের মত। তব বড়রাও ছবিটি সমান আগ্রহে উপভোগ করার রসদ পাবে।\nদুর্গা পূজা ২০১৮ উপলক্ষে মুক্তি প্রাপ্ত ছবিগুলো নিয়ে আরো আর্টিকেল পোস্ট করা হবে। ঐ আর্টিকেলগুলোতে আপনি কোন বিষয় জানতে ইচ্ছুক হলে, তা এ পোস্টে কমেন্ট করে জানাতে পারেন।\nএ পোস্টটি নিয়ে কোন মতামত করতে চাইলে নিচে লক্ষ্য করুন। বিশেষ করে নিচে ‘ফেইসবুক’ অপশনে ক্লিক করে আপনি সহজেই কমেন্ট করতে পারবেন।\nকপি করা থেকে বিরত থাকুন; কপি করা মানেই নিজেকে ….. সন্তান বলে প্রমাণিত করা!\nএবারের পুজোয়, রঙধারা’র সাথে থাকুন!\nকলকাতার বিনোদন খবর টালিউড নতুন ছবির খবর বিনোদন খবর রঙধারা স্পেশাল


সরাসরি দেখুন ব্লাডমুন – আওয়ার নিউজ\nসরাসরি দেখুন ব্লাডমুন\nআজকের সন্ধ্যাটা অন্যরকম। একে তো আজ পূর্ণিমা। অন্যদিকে আজ পূর্ণগ্রাস চন্দ্রগ্রহণও। গোধূলির সময়টা কেটে গেলেই আকাশে দেখা মিলবে ব্লাডমুন কিংবা রক্তিম চাঁদের। গত ৩০ বছরেরও বেশি সময়ের ইতিহাসে ঘটতে চলেছে বিরল এক ঘটনা।\nএই প্রথমবারের মতো পৃথিবীবাসী উপভোগ করবে চাঁদের দৈত্যাকায় রক্তিম-লাল রূপ এবং পূর্ণ-চন্দ্রগ্রহণ। সোনায় সোহাগা ছাড়া আর কী?\nআজ ২৭ সেপ্টেম্বর বাংলাদেশের সময় সন্ধ্যা ৭টা ৪১ থেকে রাত ৯টা ৩৭ মিনিট পর্যন্ত চলবে চন্দ্রগ্রহণ।\nপূর্ণ চন্দ্র গ্রহণ ঢেকে দেবে চাঁদের আকাশকে। প্রাকৃতিক বিস্ময়কর ও বিরল ৭২ মিনিটের এই ঘটনা উপভোগ করতে যারা ব্যর্থ হবে, তাদের অপেক্ষা করতে হবে এক দীর্ঘ সময়। কারণ, এই অনন্য ঘটনা ২০৩৩ সালে ফের ঘটবে। এর আগে এরকম দৈত্যাকায় রক্তিম পূর্ণ-চন্দ্রগ্রহণের ঘটনা ঘটেছিল ১৯৮২ সালে। গত একশো বছরে এই সুযোগ পাওয়া গিয়েছিলো মাত্র পাঁচ বার।\nযুক্তরাষ্ট্রভিত্তিক মহাকাশ গবেষণাকারী প্রতিষ্ঠান নাসার ওয়বসাইটে এ সংক্রান্ত বিস্তারিত খবর প্রকাশ করা হয়েছে। এই বিরল ঘটনাকে স্মরণীয় করে রাখতে নাসার পক্ষ থেকে নেয়া হয়েছে ব্যাপক প্রস্তুতি । এ উপলক্ষে নাসা টিভি লাইভ-ফিড সম্প্রচার করবে।\nতবে পৃথিবীর সব জায়গা থেকে এই ঘটনা দেখা না গেলেও উত্তর আমেরিকা, দক্ষিণ আমেরিকা, আটলান্টিক মহাসাগর, গ্রিনল্যান্ড, ইউরোপ, আফ্রিকা, ও মধ্যপ্রাচ্য থেকে এই উত্তেজনাকর মুহূর্ত অবলোকন করা যাবে।\nপ্রতি মাসেই চাঁদ তাঁর উপবৃত্তাকার কক্ষপথে প্রদক্ষিণ করতে করতে পৃথিবীর কাছাকাছি চলে আসে। কিন্ত, পূর্ণ-চাঁদ হয়ে পৃথিবীর কাছে আসা তো বিরল ঘটনা ছাড়া আর কী? তাই তো জোতির্বিজ্ঞানীদের ভাষায় এ এক প্রাকৃতিক আশীর্বাদ।\nআমরা সত্যি সৌভাগ্যবান। এই দিনে চাঁদ তাঁর প্রকৃত পরিধি অপেক্ষা ১৪ শতাংশ বড় হয়ে আমাদের কাছে দেখা দেবে। আর একই সময়ে পৃথিবী চন্দ্র ও সূর্যের মাঝামাঝি অবস্থানে থেকে পূর্ণ চন্দ্র-গ্রহণের সৃষ্টি করবে।\nতবে চন্দ্রগ্রহণের এই দৃশ্য ঢাকা থেকে দেখতে পাওয়া যাবে না। তবে নাসা টিভিসহ কয়েকটি ওয়েবসাইট লাইভ ফিড প্রদান করবে। এসব ওয়েবসাইটে চোখ রাখলে দেখা যাবে চন্দ্রগ্রহণ এবং ব্লাডমুনের বিরল দৃশ্য।\nব্লাড মুন যেভাবে হয়। দেখুন ইউটিউবে: এই রকম সংবাদ আরো পেতে হলে এই লেখার উপরে ক্লিক করে আমাদের ফেসবুক ফ্যান পেইজে লাইক দিয়ে সংযুক্ত থাকুন। সংবাদটি সম্পর্কে মন্তব্য করতে হলে এই পেইজের নীচে মন্তব্য করার জন্য ঘর পাবেন\nতারুণ্যের জয়গান Comments Off on সরাসরি দেখুন ব্লাডমুন সংবাদটি প্রিন্ট করুন\n« সম্পর্ক-বিচ্ছেদ (পূর্বের সংবাদ)\n(পরের সংবাদ) মুমিনুলদের ওপর চড়াও ধাওয়ানের ব্যাট »


ঢাবি ‘বঙ্গবন্ধু চেয়ার` এর মূলধন বৃদ্ধি – ক্রাইম পেট্রোল বাংলাদেশ\nঢাবি ‘বঙ্গবন্ধু চেয়ার` এর মূলধন বৃদ্ধি\nঢাবি সংবাদদাতা : ঢাকা বিশ্ববিদ্যালয়ে (ঢাবি) ‘বঙ্গবন্ধু চেয়ার’ এর মূলধন বৃদ্ধির লক্ষ্যে বেগম জেবুন্নেছা ও কাজী মাহবুবউল্লাহ জনকল্যাণ ট্রাস্ট ফান্ডের পক্ষ থেকে আরও ৫৮ লাখ ৭৬ হাজার ৫শ’ টাকার অনুদান দেয়া হয়েছে।\nফান্ডের ট্রাস্টি বোর্ডের সদস্য এবং মিডল্যান্ড ব্যাংক লিমিটেডের ভাইস-চেয়ারপার্সন মিসেস নিলুফার জাফরউল্লাহ (এমপি) মঙ্গলবার বিশ্ববিদ্যালয়ের কোষাধ্যক্ষ অধ্যাপক ড. মো: কামাল উদ্দীনের কাছে অনুদানের এই চেক হস্তান্তর করেন। এই অনুদানের ফলে ঢাকা বিশ্ববিদ্যালয়ে ‘বঙ্গবন্ধু চেয়ার’ এর মূলধন ১ কোটি টাকায় উন্নীত হলো।\nউপাচার্য দফতরে আয়োজিত এই চেক হস্তান্তর অনুষ্ঠানে ঢাকা বিশ্ববিদ্যালয়ের উপাচার্য অধ্যাপক ড. আ আ ম স আরেফিন সিদ্দিক, উপ-উপাচার্য (শিক্ষা) অধ্যাপক ড. নাসরীন আহমাদ, মিডল্যান্ড ব্যাংক লিমিটেডের পরিচালক অধ্যাপক ড. কাজী শহীদুল্লাহ, ব্যাংকের স্পন্সর শেয়ারহোল্ডার কাজী জাফরউল্লাহ, বেগম জেবুন্নেছা ও কাজী মাহবুবউল্লাহ ট্রাস্ট ফান্ডের চেয়ারপার্সন মিসেস জোবায়দা মাহবুব লতিফ, মিডল্যান্ড ব্যাংক লিমিটেডের ব্যবস্থাপনা পরিচালক ও প্রধান নির্বাহী মো: আহসান-উজ-জামান এবং ঢাকা বিশ্ববিদ্যালয়ের ভারপ্রাপ্ত রেজিস্ট্রার মো: এনামউজ্জামান উপস্থিত ছিলেন।\nউপাচার্য অধ্যাপক ড. আ আ ম স আরেফিন সিদ্দিক ‘বঙ্গবন্ধু চেয়ার’এর মূলধন বৃদ্ধির লক্ষ্যে অনুদান প্রদান করায় সংশ্লিষ্টদের ধন্যবাদ জানান। তিনি আশা প্রকাশ করেন, এই অনুদানের ফলে জাতির জনক বঙ্গবন্ধু শেখ মুজিবুর রহমানের কর্মময় জীবনসহ বিভিন্ন বিষয়ে পরিচালিত গবেষণা কার্যক্রম আরও গতিশীল হবে। তিনি ‘বঙ্গবন্ধু চেয়ার’এর সম্মান ও মর্যাদা রক্ষায় আন্তরিকভাবে কাজ করার জন্য সকলের প্রতি আহ্বান জানান।\nউল্লেখ্য, ১৯৯৯ সালে ঢাকা বিশ্ববিদ্যালয় ইতিহাস বিভাগে ‘বঙ্গবন্ধু চেয়ার’ প্রতিষ্ঠা করা হয়।


হিজরি সালের শাবান মাসের ১৪ তারিখ পবিত্র শবে বরাতের গুরুত্ব ও তাৎপর্য - সমীকরণ২৪.কম\nHome মতামত হিজরি সালের শাবান মাসের ১৪ তারিখ পবিত্র শবে বরাতের গুরুত্ব ও তাৎপর্য\nহিজরি সালের শাবান মাসের ১৪ তারিখ পবিত্র শবে বরাতের গুরুত্ব ও তাৎপর্য\nনিজস্ব প্রতিবেদক- ‘শবে বরাত’ হচ্ছে আল্লাহ প্রদত্ত এক বরকতময় সুবর্ণ সুযোগ। পবিত্র শবে বরাতের অর্থ হচ্ছে ভাগ্য রজনী। এই রাতে আল্লাহর বিশেষ অনুগ্রহ মুমিনদের ওপর বর্ষিত হয়।\nহিজরি সালের শাবান মাসের ১৪ তারিখ দিবাগত রাতটিই হচ্ছে মহিমান্বিত এই পবিত্র শবেবরাত। ধর্মপ্রাণ মুসলমানদের কাছে এই রাতটি বিশেষভাবে তাৎপর্যমণ্ডিত।\nপবিত্র কোরআন শরীফ-এর ভাষায় ‘শবে বরাতকে’ ‘লাইলাতুম মুবারাকাহ বা বরকতময় রজনী’ এবং হাদীস শরীফ-এর ভাষায় শবে বরাতকে ‘লাইলাতুন নিছফি মিন শাবান বা শাবানের চৌদ্দ তারিখ দিবাগত রাত’ বলে উল্লেখ করা হয়েছে।\nরাসূল (সা.) এর হাদিসে এবং আলেম-ওলামা ও তাফসীরকারকদের বর্ণনায় শবেবরাতের বহু তাৎপর্য এবং এ রাতের মহিমার কথা উল্লেখ করেছেন।\nহযরত আলী (রা.) থেকে বর্ণিত. মহানবী (সা.) ইরশাদ করেন, যখন শা’বানের ১৫ তারিখ রাত্রি উপস্থিত হবে তখন তোমরা উক্ত রাতে নামায আদায় করবে এবং দিনে রোযা রাখবে। কেননা নিশ্চয়ই আল্লাহপাক উক্ত রাত্রিতে সূর্যাস্তের সময় পৃথিবীর আকাশে আসেন অর্থাৎ রহমতে খাস নাযিল করেন।\nঅতঃপর ঘোষণা করেন, ‘কোনো ক্ষমা প্র্রার্থনাকারী আছো কি? আমি তাকে ক্ষমা করে দেব। কোনো রিযিক প্রার্থনাকারী আছো কি? আমি তাকে রিযিক দান করব। কোনো মুসিবতগ্রস্ত ব্যক্তি আছো কি? আমি তার মুসিবত দূর করে দেব। এভাবে ফজর পর্যন্ত ঘোষণা করতে থাকেন।’ (ইবনে মাজাহ, মিশকাত)\nশবে বরাতের রজনীর ইবাদতের ফজিলত ও তাৎপর্য বিষয়ে নির্দেশনা-ইঙ্গিত পাওয়া যায় এমন আরেকটি হাদিস হচ্ছে- আলা ইবনুল হারিস (রহ.) থেকে বর্ণিত, হযরত আয়েশা (রা.) বলেন, একবার রাসূলুল্লাহ (সা.) রাতে নামাজে দাঁড়ান এবং এত দীর্ঘ সেজদা করেন যে, আমার ধারণা হল তিনি হয়তো মৃত্যুবরণ করেছেন। আমি তখন উঠে তার বৃদ্ধাঙ্গুলি নাড়া দিলাম। তার বৃদ্ধাঙ্গুলি নড়ল। যখন তিনি সেজদা থেকে উঠলেন এবং নামাজ শেষ করলেন তখন আমাকে লক্ষ্য করে বললেন, হে আয়েশা! অথবা বলেছেন, ও হুমাইরা, তোমার কি এই আশঙ্কা হয়েছে যে, আল্লাহর রাসূল তোমার হক নষ্ট করবেন? আমি উত্তরে বললাম, না, ইয়া রাসূলুল্লাহ। আপনার দীর্ঘ সেজদা থেকে আমার এই আশঙ্কা হয়েছিল, আপনি মৃত্যুবরণ করেছেন কিনা। নবিজি জিজ্ঞেস করলেন, তুমি কি জান এটা কোন রাত? আমি বললাম, আল্লাহ ও তার রাসূলই ভাল জানেন। রাসূলুল্লাহ (সা.) তখন ইরশাদ করলেন, ‘এটা হল অর্ধ শাবানের রাত।\nআল্লাহতাআলা অর্ধ-শাবানের রাতে তার বান্দার প্রতি মনযোগ দেন এবং ক্ষমাপ্রার্থনাকারীদের ক্ষমা করেন এবং অনুগ্রহ প্রার্থীদের অনুগ্রহ করেন আর বিদ্বেষ পোষণকারীদের ছেড়ে দেন তাদের অবস্থাতেই। (বাইহাকি)\nশবে বরাত পালন বলতে আতশবাজি করা, হালুয়া-রুটির আয়োজন করা, বিশেষ পদ্ধতির নামায পড়াকে জরুরি মনে করা, এ রাতে গোসল করা ফযিলতপূর্ণ মনে করা, এ রাতে মসজিদে গিয়েই ইবাদত করাটা বাধ্যতামূলক মনে করা ইত্যাদি বিদআত। এসব করা জায়েজ নয়। পবিত্র শাবান মাস ও শবেবরাত অধিক ইবাদতের উর্বর মৌসুম। শবেবরাত কোনো আনন্দ-উৎসবের সময় নয়। উৎসব প্রবণতায় শাবান ও শবেবরাতের প্রকৃত আবেদন এবং পবিত্রতা নষ্ট হয়। পবিত্র শবে বরাতের গুরুত্ব ও তাৎপর্য\n‘শবে বরাত’ হচ্ছে আল্লাহ প্রদত্ত এক বরকতময় সুবর্ণ সুযোগ। পবিত্র শবে বরাতের অর্থ হচ্ছে ভাগ্য রজনী। এই রাতে আল্লাহর বিশেষ অনুগ্রহ মুমিনদের ওপর বর্ষিত হয়।\ndesk_jnd - July 15, 2020 0\nসমীকরণ প্রতিবেদক- করোনা টেস্টের ভুয়া রিপোর্ট প্রদান, অর্থ আত্মসাতসহ প্রতারণার অভিযোগে রিজেন্ট গ্রুপ ও রিজেন্ট হাসপাতাল লিমিটেডের চেয়ারম্যান...\nচিত্রশিল্পী ডালিয়া সুলতানা সনি করোনাকালে কিভাবে চলছেন তার জীবন গল্প\ndesk_jnd - July 10, 2020 0\nসমীকরণ প্রতিবেদক- ডালিয়া সুলতানা সনি একজন চিত্রশিল্পী। তিনি রাজশাহী ভার্সিটি চারুকলা ইনস্টিটিউট থেকে পড়াশোনা করেছেন । ছোট কাল...


মুখ ক্রিম - রাতে, দিন, ময়শ্চারাইজিং, পুষ্টিকর, বিরোধী-পক্বতা\nমুখ ক্রিম সব ত্বকের ধরন জন্য সেরা পছন্দ\nমুখের জন্য ক্রিম তরুণ এবং সৌন্দর্য জন্য সংগ্রামে একটি মহিলার প্রধান সরঞ্জাম এক। অতএব, ফেয়ার সেক্স প্রতিনিধির তার পছন্দ এত মনোযোগ দেওয়া হয়। সঠিকভাবে নির্বাচিত ক্রিম মুখের ত্বক moisturizes, এটি পোষাক এবং অন্যান্য অঙ্গরাগ সমস্যার সমাধান সাহায্য করে। বাজারে, এই পণ্য একটি বিস্তৃত উপস্থাপন করা হয়।\nমুখ ক্রিম গঠন\nএকটি প্রসাধন পণ্য ক্রয় করার আগে, আপনি স্পষ্টভাবে তার লেবেল অধ্যয়ন করা উচিত। এখানে পণ্য গঠন বিস্তারিত হয়। একটি মানের ক্রিম বেস ভিত্তিতে প্রাকৃতিক উদ্ভিজ্জ তেল। সবচেয়ে ভাল বিকল্প হল জলপাই এবং তিল। অশোধিত প্রযোজক একটি মূলধন হিসাবে পেট্রোলিয়াম পণ্য রফতানি সময় প্রাপ্ত খনিজ তেল ব্যবহার করে।\nউপরন্তু, মুখ ক্রিম গঠন প্রয়োজনীয়ভাবে প্রযুক্তিগত উপাদান উপস্থিত করা হয় যে ত্বক একটি বাধা যে ক্ষতিকারক কারণগুলি থেকে উভয় রক্ষা করে, এবং পুষ্টি থেকে। ক্রিম মধ্যে কোন প্রযুক্তিগত উপাদানের আছে, অঙ্গরাগ পণ্য সক্রিয় উপাদান 1% শুধুমাত্র সামান্য বেশী শোষিত হয়। সিন্থেটিক অনুলিপিগুলি মৌলিক পদার্থের অনুপ্রবেশের সম্ভাবনা ২0% পর্যন্ত বাড়িয়ে দেয়। আরো প্রায়ই অঙ্গরাগ পণ্য নির্মাতারা যেমন প্রযুক্তিগত উপাদানের ব্যবহার:\nসংরক্ষণাগার - ক্রিম মধ্যে উপস্থিত প্রাকৃতিক উপাদানের লুণ্ঠন করা সম্ভব নয়;\nস্ট্যাবিলাইজার এবং ইমুলিফাইয়ার - একটি ইউনিফর্ম সামঞ্জস্য সংরক্ষণের জন্য দায়ী;\naromatizers - অঙ্গরাগ পণ্য নান্দনিক বৈশিষ্ট্য বৃদ্ধি;\nthickeners - সঠিক সামঞ্জস্যের জন্য মুখের জন্য ক্রিম দিতে প্রয়োজন হয়;\nরং - এজেন্টকে একটি নির্দিষ্ট টোন দিন।\nমুখ ত্বক ক্রিম সক্রিয় এবং ছদ্ম সক্রিয় উপাদান। নিম্নলিখিত পদার্থগুলি হিসাবে ব্যবহৃত হয়:\nপ্রাকৃতিক চায়ের এবং চায়ের।\nমুখের ক্রিম এছাড়াও ছত্রাকযুক্ত পদার্থ থাকতে পারে। যদি তারা একটি প্রসাধনী প্রতিকার পাওয়া যায়, wrinkles আউট smoothed হয়, স্বন স্তর হয়। যাইহোক, এই উপাদান ত্বক মধ্যে শোষিত হয় না। এই ধরনের ছত্রাকযুক্ত পদার্থ প্রায়ই ব্যবহার করা হয়:\nঅ্যাসকরবিক এসিড (এই উপাদান বায়ু এক্সপোজার দ্বারা ধ্বংস করা হয়);\nCoenzyme Q (এটি খুব বড় অণু, তাই এটি ত্বক বাধা অতিক্রম করতে পারবেন না)\nমুখের জন্য নাইট ক্রিম\nযেমন একটি প্রসাধন পণ্য একটি শীতল, পুনরূদ্ধার এবং, প্রয়োজন হলে, পুনর্জন্ম বৈশিষ্ট্য আছে তার গঠনতে রাতে মানের ক্রিম যেমন উপাদান থাকতে পারে:\nচায়ের (ওটস, আলু ভেরা);\nতেল (তিল, শিয়া, অর্গান);\nভিটামিন (ই, এ, সি, বি 5);\nএলাস্টিন এবং তাই।\nমুখের জন্য দিন ক্রিম\nএই অঙ্গরাগ পণ্য বছরের যে কোন সময় ব্যবহার করা আবশ্যক। দিন ক্রিয়ার নিম্নলিখিত মিশন পূরণ:\nমুখের চেহারা প্রভাবিত করে (এটা তরুণ দেখায় এবং স্বাস্থ্যের সঙ্গে shines)।\nবাইরে থেকে অনেক ক্ষতিকর প্রভাব থেকে ত্বক রক্ষা করে\nমেকআপ ভাল রাখা রাখা প্রচার।\nমুখের জন্য দিনের ক্রিম প্রধান উদ্দেশ্য - চামড়া ময়শ্চারাইজিং এই কারণে, তার সঙ্গতি একটি রাতের পণ্য থেকে খুব আলাদা। একটি মানের ডে কেয়ার পণ্য গঠন প্রায় 80% জল আছে উপরন্তু, এই ধরনের উপাদান হতে পারে:\nহিলারোনিক অ্যাসিড ;\nভিটামিন এ, ই, সি এবং ফল;\nএই UV- ফিল্টার;\noleic এবং linolenic অ্যাসিড\nএকটি মুখ ক্রিম নির্বাচন কিভাবে?\nদায়িত্বশীলভাবে এই সমস্যাটি দেখার জন্য এটি গুরুত্বপূর্ণ। একটি মুখ ক্রিম নির্বাচন করার আগে, মনোযোগ নিম্নলিখিত পয়েন্ট দেওয়া উচিত:\nপ্রাকৃতিক পদার্থের ভাগ - একটি গুণমানের পণ্য, তারা তালিকার প্রথমার্ধে রয়েছে, যা উপাদানগুলিকে তালিকাভুক্ত করে। পণ্য অন্তত3যেমন উপাদান থাকা উচিত।\nক্রিম চামড়া ধরনের টাইপ মেলে উচিত।\nকনটেইনারের সাথে একটি লেবেল থাকতে হবে। যদি কেউ না থাকে, তবে এটি সম্ভাব্য যে পণ্যটি সন্দেহজনক মানের।\nএকটি প্রসাধন প্রতিকার নির্বাচন করার সময়, আপনি অ্যাকাউন্ট বয়স এবং epidermal সমস্যা যে আপনি মোকাবেলা প্রয়োজন সঙ্গে নিতে হবে।\nতৈলাক্ত ত্বকের জন্য ক্রিম\nগ্রহের সমস্ত বাসিন্দাদের প্রায় 10% এপাইডারমিসের এই ধরণের মুখোমুখি হয়। এই সমস্যা নিম্নলিখিত উপসর্গ দ্বারা অনুষঙ্গী হয়:\nপ্রসারিত ছিদ্র ;\nব্রণ এবং তাই\nএই কারণে, তৈলাক্ত ত্বকের জন্য ক্রিম যথাযথভাবে নির্বাচন করা উচিত, অন্যথায় এটি কেবল পরিস্থিতি আরো বাড়বে। দিনের প্রতিকারের প্রধান কাজ হচ্ছে এপিডার্মিসের তীব্রতা এবং পরীক্ষার জন্য প্রস্তুত করা, যা এই দিনে এই সময় সংঘর্ষে যাবে। নাইট ক্রিম প্রায়ই একটি বিরোধী প্রদাহজনক পণ্য হিসাবে কাজ করে। ফ্যাটযুক্ত ধরনের ত্বক যত্নের জন্য মুখ ক্রিম ব্যবহার করা যেতে পারে তা নিশ্চিত করুন তার গঠন সাহায্য করবে এই পণ্যের মধ্যে নিম্নলিখিত উপাদান উপস্থিত রয়েছে:\nক্যাফিন - এই পদার্থ প্রসারিত ছিদ্র সংকোচন;\nস্যালিসিলিক এসিড - একটি শুকনো প্রভাব আছে এবং বুদ্বুদে চর্বি secretion normalizes;\nbenzoyl পারক্সাইড - জ্বলন মারামারি;\nসুগন্ধযুক্ত তেল - জীবাণুযুক্ত প্রভাব আছে;\nনিয়াসিনামাইড - জ্বালা অপসারণ;\nআচারের চায়ের - তিক্ত ত্বকের উপর শুষ্ক প্রভাব;\nসালফার সঙ্গে retinol - ব্রণ সঙ্গে যুদ্ধ;\nভিটামিন - ত্বকে পোষন করুন\nএকটি ফ্যাটি ধরনের epidermis জন্য অঙ্গরাগ পণ্য নির্বাচন করার সময়, আপনি এই পণ্য তার জন্য বিশেষভাবে ডিজাইন করা হয় তা নিশ্চিত করা প্রয়োজন। এটি লেবেলটি পড়তে পারে। উপরন্তু, অন্য একটি গুরুত্বপূর্ণ পয়েন্ট আছে - পণ্য সামঞ্জস্য:\nঠান্ডা ঋতুতে, একটি ঘন ক্রিম ব্যবহার করা উচিত;\nগ্রীষ্মে, একটি হালকা জমিন (ইমালসন বা সিরাম) সঙ্গে একটি পণ্য ব্যবহার করার পরামর্শ দেওয়া হয়।\nমুখের শুষ্ক ত্বক জন্য ক্রিম\nএই ধরনের এপিডার্মিসের জন্য নিম্নলিখিত উপসর্গগুলি রয়েছে:\nশুকনো প্রথম চেহারা।\nশুকনো মুখের জন্য ক্রিম, যতটা সম্ভব পুষ্টির সাথে এপিডার্মিস পূরণ করতে হবে, এটি আচ্ছন্ন করে রাখুন এবং কার্যকারিতা পুনরুদ্ধার করুন। এই ত্বক জন্য খুব দরকারী, অঙ্গরাগ এজেন্ট যেমন উপাদান উপস্থিত হবে যদি:\npanthenol - ক্ষতিগ্রস্ত এলাকায় পুনরুদ্ধার এবং জল বাষ্পীভবন বাধা দেয় যে পৃষ্ঠ একটি প্রতিরক্ষামূলক বাধা তৈরি;\nগ্লিসারিন - পরিবেশ থেকে কোষগুলি আর্দ্রতা শোষণ করতে অনুমতি দেয়;\nএলাস্টিন এবং কোলাজেন - এই বয়সের বয়সের বয়সের বয়সে তাদের এই পদার্থের উত্পাদনের উদ্দীপনা সৃষ্টি করে, তারা একটি বার্ধক্যবিরোধী প্রভাব সৃষ্টি করে;\nপ্রাকৃতিক তেল - মূল্যবান পদার্থের সাথে কোষের সংমিশ্রণ, এবং ত্বকে কোমল ও ভেলভী তৈরি করাও;\nভিটামিন - কোষের ইমিউন সিস্টেমকে শক্তিশালী করে।\nযাইহোক, একটি শুষ্ক ধরনের চামড়া এবং "শত্রু" আছে: অঙ্গরাগ এজেন্ট তাদের উপস্থিতির শুধুমাত্র epidermis শর্ত বৃদ্ধি করা হবে। মুখ ক্রিম নিম্নলিখিত উপাদান থাকতে হবে না:\nপুদিনা বা সুগন্ধযুক্ত সুগন্ধি তেল;\nসমস্যাযুক্ত চামড়া জন্য ক্রিম\nএই ধরনের এপিডার্মিস খুব মমি এটি যেমন উপসর্গ দ্বারা চিহ্নিত করা হয়:\nপ্রসারিত ছিদ্র উপস্থিতি;\nঘাম গ্ল্যান্ডস দ্বারা secretion নিবিড় secretion;\nপৃথক ত্বক এলাকায় শুষ্কতা বৃদ্ধি;\nরাশ এবং তাই।\nসমস্যার চামড়া জন্য সঠিকভাবে নির্বাচিত ক্রিম নিম্নলিখিত একযোগে সমস্যার সমাধান:\nএপিডার্মিস পরিষ্কার করে;\nএকটি exfoliating প্রভাব আছে;\nক্ষতিগ্রস্ত এলাকায় নিরাময় প্রচার;\nপুষ্টি এবং ময়শ্চারাইজিং চামড়া;\nকভারের কার্যকারিতা স্বাভাবিক করে;\nএকটি মাদক প্রভাব আছে;\nএকটি নতুন প্রদাহ প্রদর্শিত বাধা দেয়;\nত্বক পৃষ্ঠের উপর একটি প্রতিরক্ষামূলক স্তর তৈরি করে\nযেমন একটি প্রসাধন পণ্যের রচনা, নিম্নলিখিত উপাদানগুলি প্রায়ই উপস্থিত হয়:\nগ্লাইকোলিক অ্যাসিড ;\nপ্রাকৃতিক উদ্ভিজ্জ এবং অপরিহার্য তেলরং;\nভিটামিন ই, সি এবং এ;\nঔষধি উদ্ভিদের চায়ের;\nhyaluronic অ্যাসিড এবং তাই।\nমুখের জন্য যেমন একটি ক্রিম চয়ন, আপনি ত্বকের বৈশিষ্ট্য উপর ফোকাস করা প্রয়োজন। এপিডার্মিস এর শুষ্ক ধরনের জন্য, নিবিড় ময়শ্চারাইজিং এবং পুষ্টি গুরুত্বপূর্ণ, এবং ফ্যাটি জন্য - কভার কার্যকারিতা পুনঃস্থাপন। এই ধরনের একটি পণ্য একটি নরম থাকতে হবে, হালকা জমিন। মৌসুমে মেকআপের বিকল্পটি তৈরি করা উচিত। উদাহরণস্বরূপ, গ্রীষ্মের সময় কভারের ফ্যাটি প্রকার শুকানো হয়, যাতে আপনি তাপে হালকা ময়শ্চারাইজার ব্যবহার করতে পারেন।\nমুখ ক্রিম রেটিং\nঅঙ্গরাগ বাজার একটি ত্বক যত্ন পণ্য বিপুল সংখ্যক দ্বারা প্রতিনিধিত্ব করা হয়। কোন মুখ ক্রিয়ার সবচেয়ে ভাল তা নির্ধারণ করুন, সর্বাধিক জনপ্রিয় পণ্যগুলি র্যাঙ্ক করতে সহায়তা করবে। বেশ কয়েকটি শীর্ষ আছে। তারা বিবেচনা নিম্নলিখিত বিষয়গুলি গ্রহণ গঠিত হয়:\nকভার উপর কর্মের প্রক্রিয়া;\nময়শ্চারাইজিং মুখ ক্রিম\nনিরাময় আর্দ্রতা সব ধরনের চামড়া প্রয়োজন। এই পণ্য epidermis চাহিদা অ্যাকাউন্টে গ্রহণ করা হয়। কসমেটোলজিস্টরা এই ধরনের পণ্যগুলির একটি রেটিং তৈরি করেছে, যা আপনাকে সবচেয়ে ভাল মুখের ক্রিম খুঁজে পেতে সহায়তা করে। এই TOP নিম্নলিখিত উপায়ে দ্বারা প্রতিনিধিত্ব করা হয়:\nজেল "এক্সপ্রেস ময়শ্চারাইজিং" Mirra থেকে;\nGeltec থেকে hyaluronic মুখ ক্রিম;\nময়শ্চারাইজিং এজেন্ট "বেগুনী এবং অ্যালথিউস" গ্রীন মামা থেকে;\nNivea কেয়ার থেকে curate সঙ্গে ক্রিম;\nLumene থেকে তৈলাক্ত ত্বক জন্য ময়শ্চারাইজিং ক্রিম;\nLibre ডার্ম থেকে লালচে তেল সঙ্গে একটি হাতিয়ার;\n"পরিষ্কার লাইন" থেকে chamomile নির্যাস এবং সাত তেল সঙ্গে পণ্য।\nপুষ্টিকর মুখ ক্রিম\nভিটামিন-এর অভাবের সমস্যা সমাধান করার জন্য এই ধরনের প্রসাধনগুলি অল্প সময়ের মধ্যে সাহায্য করে। রেটিং নিম্নলিখিত পণ্য দ্বারা গঠিত হয়:\nডারফিন থেকে একটি মসৃণ প্রভাব সঙ্গে ক্রিম Fibrogebene;\nপুষ্টিকর তৃষ্ণা Riche থেকে গভীর পুনরুদ্ধারের জন্য অর্থ;\nমুখের জন্য চর্বি ক্রিম NNPTSTO থেকে "অঙ্গরাগ খনি ক্রিম";\nভিচির পণ্য Nutriogie1;\nক্লিনিক থেকে শুষ্ক ত্বক জন্য ক্রিম;\nঅঙ্গরাগ পণ্য Olay থেকে সক্রিয় Hydrating।\nহোয়াইটিং মুখ ক্রিম\nলিডিং ব্রান্ডের স্পষ্টতা প্রভাব সঙ্গে পণ্য উত্পাদন। একটি ভাল মুখ ক্রিম নিম্নলিখিত রেটিং নির্বাচন করতে সাহায্য করবে:\nসিরাম Biotherm হোয়াইট Detox, ভিটামিন সি এবং কিভি এক্সট্র্যাক্ট ধারণকারী;\nক্লিনিক এমনকি ভাল ক্লিনিক্যাল ডার্ক স্পট Corrector উপাদান CL302;\nভিচি থেকে ক্রিম আইডিয়ালিয়া প্রো;\nYves Rocher ADN;\nএন্টি-এজিং ফেস ক্রিম\nপ্রসাধন পণ্য পুনরুজ্জীবিত চামড়া থেকে সৌন্দর্য এবং স্বাস্থ্য পুনরুদ্ধার করা হবে। যেমন কৃমি দ্বারা গঠিত বিরোধী-বার্ধক্য এজেন্টের রেটিং:\nপণ্য নিবিড় পুনর্নির্মাণ ময়শ্চারাইজার ট্রেড মার্ক প্রেসক্রিপশন;\nLancome ব্র্যান্ড থেকে রেজোলিউশন ডি- কনট্র্যাক্সোল;\nনিক্সেলেন্স জিউন্সে নক্সের মুখ থেকে ক্রিম;\nRiche থেকে Payot AOX;\nঅ্যান্টি-পক্বতা পণ্য হাইড্রো ব্রা ক্রোম ব্র্যান্ড চ্যানেল;\nপণ্য ভিচি আইডিয়ালিয়া।\nমুখের জন্য অ্যাসিড দিয়ে ক্রিম\nএই ধরনের পণ্য চামড়া উপর একটি বিশেষ প্রভাব আছে। বেশিরভাগ ক্ষেত্রে, নিম্নোক্ত অ্যাসিড প্রসাধনীগুলিতে উপস্থিত থাকে:\nলেবু এবং তাই\nANA- এবং BHA- এসিড নিম্নলিখিত অঙ্গরাগ পণ্য রয়েছে:\nGemene পিলিং প্রভাব;\nহিলারোনিক অ্যাসিড ডি'অলাভ সঙ্গে মুখ ক্রিম;\nব্র্যান্ড Librederm থেকে অ্যাক্টিভেটর সিরাম;\nভিচি থেকে লিফটেক্টিভ Retinol;\nস্যালিসিলিক ক্রিম স্টপপব্লম;\nসঠিকভাবে মুখের উপর একটি ক্রিম কিভাবে প্রয়োগ করবেন?\nএটি একটি প্রসাধন পণ্য চয়ন যথেষ্ট নয়, তারা এখনও সঠিকভাবে ব্যবহার করতে হবে।\nমুখের উপর ক্রিম প্রয়োগ কিভাবে:\nএই অঙ্গরাগ পণ্য শুধুমাত্র চামড়া প্রস্তুত করার পরে ব্যবহার করা উচিত। আপনি মেক আপ করতে এবং একটি টনিক সঙ্গে আপনার মুখ মুছা প্রয়োজন\nপ্রয়োগ করার সময়, ত্বকের শুষ্ক হওয়া উচিত।\nএজেন্ট একটি যুক্তিসঙ্গত পরিমাণে ব্যবহার করা উচিত, কারণ এর বাড়তি ছিদ্র এর clogging হবে।\nমুখ ক্রিম মাস্ক লাইন প্রয়োগ করা উচিত\nরাতে উত্তাপ শোধরানোর আগে 1,5 -২ ঘণ্টা এপিডারমিস এবং জুড়ে দিচ্ছে এক - এক ঘন্টা আগে বের হওয়ার আগে।\nপশুর চামড়া জন্য, আপনি একটি বিশেষ ক্রিম প্রয়োজন।\nডার্মাটাইটিস জন্য মলম\nএকটি ক্লাস লোম এর প্রসাধনী\nস্বর্ণকেশী জন্য মেকআপ\nOlga Seymour - সৌন্দর্য এর রেসিপি\nমেকআপের সাথে নাক কমাতে কিভাবে?\nমুখের তৈলাক্ত ত্বক - চিকিত্সা\nচিটে মুখের ক্রিম\nটয়লেট ভাঁজ আছে - আমাকে কী করতে হবে?\nমোর্মন কে, তারা কি বিশ্বাস করে এবং কিভাবে একটি মর্মন হতে?\nওজন কমানোর জন্য ওট\nজেরুজালেম কাঁটাচামচ - ফসল কখন?\nলেমিনেট রাখা কিভাবে?\nএন্ডোরা মধ্যে পর্বতমালা\nকানের ড্রপ পছন্দ এবং অ্যাপ্লিকেশন গুরুত্বপূর্ণ নিয়ম\nডান হাত আঙ্গুলের অকথ্য\nসকালে একটি স্বপ্নের আঘাত পরে, এটি আক্রমণ করা বেদনাদায়ক হয়\nকুকুরটি কি বিষাক্তের সাথে শুরু করে?\nজিন্স প্রেমিক কে?\nসাগর ওশক থিম পার্ক\nসান্ড্রা বুলক তার দয়িত মেয়ে লায়লাকে দেখিয়েছেন\nফ্যাশন সন্ধ্যায় শহিদুল - 44 সবচেয়ে আড়ম্বরপূর্ণ, সুন্দর এবং মূল outfits ফটো\nবিট গুভরিন ন্যাশনাল পার্ক\nঅফারের জন্য রিং\nঅ্যাকোয়ারিয়াম জন্য সিলিকন - ব্যবহারের জন্য এবং পছন্দ জন্য সুপারিশ\nনবজাতকদের মধ্যে অশান্তি খালের বিঘ্ন


মানুষ কি? – আইগর রশোকোভতস্কি | কল্পবিশ্ব পত্রিকা\n(তথ্যাবলীঃ সেই সময় সপ্তর্ষিমণ্ডলে একটি নতুন নক্ষত্রের আবির্ভাব হয়েছে। সারা পৃথিবী সেই সংবাদে উত্তাল। যন্ত্রের হিসাব অনুযায়ী, এটি সুপারনোভা প্রকৃতির নক্ষত্র নয়। বিকিরণের মাত্রা উল্লেখযোগ্য রকম কম, সাধারণ যন্ত্রপাতিতে তা সহজেই ধরা পড়ে। তথাপি, কণার সংখ্যা এতই কম, সেই হিসেবে নির্ণীত দুরত্বের নক্ষত্রের খালি চোখে দৃশ্যমান হওয়ার কথা নয়। যন্ত্রের পরিসংখ্যান অনুসারে, এই রহস্যময় নক্ষত্রটি একটি দৃষ্টিবিভ্রম মাত্র। এক লক্ষ কোটি পৃথিবীবাসীর চোখে এটি একইসঙ্গে ধরা পড়ে, এবং আটশো কোটি ক্যামেরা নিরন্তর এর গতিবিধি পর্যবেক্ষণে রাখে।\nএর দুদিন পরের একটি আলোকচিত্রে প্রথম নক্ষত্রটির স্পন্দিত হওয়ার প্রমাণ ধরা পড়ে। একইসাথে সপ্তর্ষিমণ্ডল থেকে সংকেত ভেসে আসে। বেতার দূরবীক্ষণ যন্ত্রে তা ধরা পড়ে, ইংরেজি বর্ণমালার পি অক্ষরটি তিনবার ফুটে ওঠে।)\n“বাচ্চারা, শান্ত হয়ে বস, তারপর আমরা আজকের আলোচনা শুরু করব,” শ্রেণীকক্ষে প্রবেশ করে শিক্ষক মহাশয় বলে ওঠেন। শুধু তিনি নন, কোনোও এক অজ্ঞাত কারণে বেশ কয়েক প্রজন্ম আগেও তাঁর পেশাগত পূর্বসূরিরাও এই একই ধাঁচের বাক্যবন্ধ দিয়ে তাঁদের পাঠদানের সূচনা করতেন।\nসচকিত হয়ে উপস্থিত ছাত্রছাত্রীরা সবাই একইরকম একরাশ বিরক্তি নিয়ে শিক্ষকের দিকে তাকায়। তাদের আলোচনার তালভঙ্গকারী ব্যক্তিটির উদ্দেশ্যে সকলে অসম্ভব বিরক্তি প্রকাশ করে। তাদের ভাবখানা এইরকম, “এমন গুরুত্বপূর্ণ আলোচনার সময় এমন রসভঙ্গ ভালো লাগেনা মোটেও। দেখছেন না, আজ আমরা সব্বাই সপ্তর্ষিমণ্ডল থেকে আগত এই অত্যাশ্চর্য মহাজাগতিক ঘটনা নিয়ে আলোচনায় ব্যস্ত রয়েছি!” তাদের অভিব্যক্তি ও দেহভঙ্গিমা দেখে মনে হয়, কোনোভাবেই এই ক্লাসটির জন্য তাদের মত পরিবর্তন করা নিতান্তই অসম্ভব, এবং কিছুক্ষণের জন্য তাদের এই আলোচনায় নিয়োজিত থাকতে দেওয়াই বুঝি শ্রেয়!\nশিক্ষকমহাশয় হয়ত ছাত্রছাত্রীদের মন বুঝেই বলে উঠলেন, “তোমরা আজ সকলে একটি বিশেষ বিষয়ে চিন্তায় আছো বুঝতে পারছি। চলো আজ তবে এই তিন পি এর ধাঁধা নিয়েই কথা বলা যাক।”\nমুহূর্তের মধ্যে শ্রেণীকক্ষের আবহাওয়া বদলে গেল। বিরক্ত, নিষ্প্রাণ মুখগুলি উৎসাহে ঝকঝক করে উঠলো। বিষয় পরিবর্তনের ব্যাপারটা পছন্দ হওয়ায় তারা বেশ একটু নড়েচড়ে বসলো।\nশিক্ষকমশাইকে বললেন, “আজ তো আমাদের মানবজাতির অস্তিত্ব সম্পর্কে দার্শনিক আলোচনা করার কথা ছিল, তাইতো?”\nঅধৈর্য ছাত্রীটি বলে উঠলো, “হ্যাঁ তা ঠিকই, কিন্তু আপনি যে বললেন, নক্ষত্রের সিগন্যাল নিয়ে কথা বলবেন?”\nশিক্ষক মহাশয় স্মিত হেসে বলেন, “মনে করানোর জন্য ধন্যবাদ, যদিও আমি ভুলিনি। আমরা সপ্তর্ষিমণ্ডলের ধাঁধা নিয়ে আলোচনা শুরু করেই এই দার্শনিক প্রসঙ্গে আসবো। আজ আমি তোমাদের একটি গল্প শোনাব। এমন এক মানুষের গল্প, যাকে তোমরা সবাই চেন, কিন্তু তাঁর আসল নামে নয়, তাঁকে সবাই চেনে আধপাগলা বিজ্ঞানীর পরিচয়ে। ছোটবেলায় তিনি একবার স্কুলের ফিজিক্সের গবেষণাগারে নিজেকে আটকে ফেলেছিলেন যাতে স্কুল কর্তৃপক্ষ জোর করে তাঁকে বাড়ি না পাঠাতে পারে। তার কিছুদিন পরেই তিনি নিজের কাছে প্রতিজ্ঞা করেন অভিকর্ষজ ক্ষেত্রের প্রকৃত স্বরূপ নির্ণয় না করা অব্দি তিনি জলস্পর্শ করবেন না। এরপরেই লোকজন তাঁকে পাগলাটে বিজ্ঞানী নামে ডাকতে থাকে।\nঅধৈর্য ছাত্রীটি বলে উঠলো, “তারপর কি হল?”\n“কিন্তু তাঁকে নিজের প্রতিজ্ঞাভঙ্গ করতে হয় কারণ তিনি অনাহারে বা অনিদ্রায় প্রাণত্যাগ করলে আখেরে বিজ্ঞানের লাভ কিছুই হয়না। সেই অর্থহীন মৃত্যুর পথ থেকে তাই তিনি নিজেকে সরিয়ে আনেন। তাঁর পরিবর্তে তিনি দুমাস ব্যয় করে অভিকর্ষজ ক্ষেত্র সম্পর্কে বিশদে অধ্যয়ন করেন। এ বিষয়ে অন্যেরা কে কি বলেছেন সে বিষয়ে জ্ঞান অর্জনের জন্য তিনি এটুকু সময় ব্যয় করতে মনস্থ করেন।,” শিক্ষকমহাশয় বলে চলেন।\n“তা ঠিক, এসবের জন্য একটু সময় তো দিতেই হয়, সবটা তো ঠিক করে বুঝতে হবে” একগুঁয়ে ছাত্রটি মন্তব্য করে।\nশিক্ষকমহাশয় ছাত্রটির উদ্দেশ্যে মাথা নেড়ে সম্মতিপ্রকাশ করে (তিনি সাধারণত কখনই এই ছাত্রটির সাথে তর্ক জুড়তেন না) তিনি বলে উঠলেন, “তোমরা বলতেই পারো অন্য সকলের মতই ছিলেন তিনি, শুধু একটি বিষয় ছাড়া…”, এটুকু বলে তিনি প্রশ্নবোধক দৃষ্টি নিয়ে ছাত্রছাত্রীদের উদ্দেশ্যে তাকালেন।\nঅধৈর্য মেয়েটি তৎক্ষণাৎ বলে উঠলো, “তিনি অন্যদের থেকে অনেক বেশি বুদ্ধিমান ছিলেন!”\nএকগুঁয়ে ছাত্রঃ “তিনি নিশ্চয় অন্যদের থেকে অনেক বেশি অধ্যাবসায়ী ছিলেন!”\nঅন্য একটি ছেলে বলে উঠলো, “তিনি অনেক বেশি সাহসী ছিলেন!”\nনা না, তা নয়,” শিক্ষকমহাশয় বুঝিয়ে চলেন, “এসব ব্যপারে তিনি অন্যদের মতই ছিলেন, খালি একটি বিষয় ছাড়া। এই একটিমাত্র বিষয়ের জন্য লোকজন তাঁকে ক্ষ্যাপাটে বলে ডাকতে শুরু করে। দেখো, আমরা সকলেই কখনো না কখনো জীবনে একটি প্রশ্নের সম্মুখীন হই, আমরা কেন জন্মাই? জীবনের অর্থ কি? মৃত্যুই বা কেন আসে? এই মহাজগতেরই বা সৃষ্টির কারণ কি? উদ্দেশ্য কি? জন্মমৃত্যুর রহস্য আমাদের সকলকেই কখনো না কখনো ভাবিয়ে তোলে। আমাদের মধ্যে কেউ কেউ বিশদে ভাবতে ভয় পাই কারণ মৃত্যুসংক্রান্ত চিন্তা আমাদের দুঃখের স্মৃতিগুলিকে জাগিয়ে তোলে। অন্যেরা ভাবে, তাদের আগেও শত শত বুদ্ধিমান মানুষ এই নিয়ে ভেবে বোকার মত নিজেদের জীবন নষ্ট করেছেন, খামোখা এই চিন্তায় নিজেকে জড়ানো অর্থহীন। কেউ ভাবেন একটি জীবন এই প্রশ্নের উত্তর সন্ধানের জন্য যথেষ্ট নয়, তাই এই জীবনের ওপারে কি আছে তাই নিয়ে তারা বিন্দুমাত্র ভাবিত নন। তারপরেও, এমন অনেকেই আছেন, যারা নিজ নিজ বৃত্তের মধ্যে থেকেই সাধ্যমত এই রহস্যের সমাধানের চেষ্টা করতে থাকেন। মৃত্যুচিন্তা তাঁদেরও শিরদাঁড়ায় হিমস্রোত বইয়ে দেয় ঠিকই, তবুও তাঁরা সাধ্যমত ছিন্ন সুত্রের সন্ধানে থাকেন, যা তাদের উত্তরসূরিদের একদিন এর উত্তর খুঁজতে সাহায্য করবে। তাঁরা নিজেরাও জানেন হয়তো এই জীবনকালের মধ্যে এই রহস্যভেদ হয়ত সম্ভব নয়, কিন্তু তাঁদের আবিষ্কৃত সূত্রের সাহায্যেই হয়ত পরবর্তী প্রজন্ম জন্মমৃত্যুর জটিল তত্ত্বের স্বরূপ খুঁজে পাবে। কিন্তু এই খ্যাপাটে বিজ্ঞানীর চিন্তাভাবনা অন্য খাতে বইত। অন্যেরা এই সন্ধানে কি কি সমস্যার সম্মুখীন হয়েছে সে ব্যপারে তিনি সম্যকরূপে অবহিত ছিলেন, একইসঙ্গে দৃঢ়প্রতিজ্ঞ ছিলেন যে এই প্রশ্নের উত্তর তিনি খুঁজে বের করবেনই, এবং তা এই জীবনেই করবেন। অন্তিম ও সার্বিক উত্তরের সন্ধানে তিনি নিজের সমস্ত জীবন উৎসর্গ করেন।\nকালক্রমে তিনি একজন পরীক্ষামূলক দার্শনিক হিসেবে প্রসিদ্ধিলাভ করেন এবং তাঁর প্রতিষ্ঠানের জন্য একের পর এক গবেষণামূলক পরিকল্পনা ও প্রকল্পের প্রস্তাব আনতে থাকেন। নানাবিধ অপ্রতুলতার কারণে তাঁর মধ্যে বেশিরভাগই বাতিল হতে থাকে।অবশেষে তাঁর একটি প্রস্তাবিত প্রকল্প শিক্ষায়তনের অনুমোদন লাভ করে। খ্যাতিমান গবেষক অত্যন্ত স্বল্প সময়ের মধ্যে তাঁর বিখ্যাত বেগবর্ধক যন্ত্র আবিস্কার করেন, যা পরবর্তীকালে স্পেস-টাইম সংক্রান্ত গবেষণার ক্ষেত্রে অত্যন্ত গুরুত্বপূর্ণ হয়ে দাঁড়ায়। এর পরীক্ষানিরীক্ষা গুলি অতিরিক্ত বিপজ্জনক হওয়ার কারণে একটিও পরীক্ষা হাতেকলমে করার অনুমতি তিনি পাননি। তবুও সেই মহান গবেষক নিজের উদ্দেশ্যের প্রতি এতটাই নিবেদিতপ্রাণ ছিলেন, যেনতেনপ্রকারেণ কয়েকটি পরীক্ষা তিনি করেন। অন্যদের জন্যে বিপদের সম্ভাবনা কমিয়ে আনার চেষ্টা করতে গিয়ে স্বাভাবিকভাবেই তিনি নিজের জন্য বিপদের সম্ভাবনা বাড়িয়ে তোলেন।\n“ভাগ্য কখনও চিরকাল মানুষের অনুকূলে থাকে না। এমনই এক সময় তাঁর একটি পরীক্ষার মারাত্মক পরিসমাপ্তি ঘটে। ল্যাবরেটরি থেকে তাঁকে যখন মৃত অবস্থায় বের করে আনা হয়, তাঁর পকেটের মধ্যে একটি বিশেষ পদ্ধতিতে নির্মিত আধারের মধ্যে একটি নোট পাওয়া যায়, যাতে তিনি নির্দেশ দিয়ে যান, “যদি কোনো কারণে আমার মৃত্যু হয়, সম্ভব হলে আমার মস্তিষ্ক সংরক্ষণ করা হোক, আমার ইচ্ছে পরবর্তীকালে প্রথম যন্ত্রমানব নির্মাণে আমার মস্তিষ্ক ব্যবহৃত হোক।”\n“দেখা গেল, তিনি ভবিষ্যতের কথা আঁচ করে যন্ত্রনিয়ন্ত্রক অঙ্গপ্রত্যঙ্গ সম্বলিত কৃত্রিম দেহ প্রস্তুত করে রেখেছিলেন। অক্সিজেনের অভাবে স্নায়ুকোষের মৃত্যু ঘটার আগেই বিন্দুমাত্র কালক্ষেপ না করে কৃত্রিমভাবে নির্মিত সেই দেহে তাঁর মস্তিষ্ক প্রতিস্থাপিত করা হল।”\nশিক্ষকমহাশয় এরপর ছাত্রছাত্রীদের উদ্দেশ্যে প্রশ্ন ছুঁড়ে দিলেন, “তোমাদের কি মনে হয়, সেই বিজ্ঞানীর মস্তিষ্ক নিয়ন্ত্রিত যন্ত্রমানব প্রথমে কি করবে?”\n“এক্সপেরিমেন্ট করবে!” অধৈর্য ছাত্রীটি ও একগুঁয়ে ছাত্রটি একসঙ্গে বলে উঠলো।\n“রাইট! যে এক্সপেরিমেন্ট চলাকালীন তিনি মারা যান, সেই এক্সপেরিমেন্টটি!”, শিক্ষকমহাশয় বলে চলেন, “এই নতুন যন্ত্রনির্মিত দেহের কল্যাণে তাঁর আর অতি উচ্চচাপ বা অতিনিম্ন তাপমাত্রাকে ভয় করার কিছু রইল না। এর কল্যাণে তিনি একের পর এক অতি বিপজ্জনক এক্সপেরিমেন্ট গুলি করতে শুরু করলেন। কোনোভাবেই এর মধ্যে একটিও তাঁকে অভীষ্ট লক্ষ্যের কাছাকাছিও পৌঁছে দিতে পারল না। তাঁর সেই অন্তিম উত্তরের সন্ধান শেষ হল না।”\n“এরপর একদিন সেই মহান খ্যাপাটে বিজ্ঞানী তাঁর তৈরি একটি চৌম্বকক্ষেত্র দিয়ে সুরক্ষিত বাহনে চড়ে একটি লাল বামন তারার উদ্দেশ্যে রওনা দিলেন। ইতিমধ্যেই নক্ষত্র পর্যবেক্ষণের মত বেশ কয়েকটি যন্ত্রপাতি তিনি আবিষ্কার করেছিলেন, সেইসব যন্ত্রাদি নিয়ে তিনি অন্য তারামণ্ডলের উদ্দেশ্যে যাত্রা করেন। কিন্তু এত সাবধানতা সত্ত্বেও তিনি একটি মারাত্মক ভুল করেন। তিনি মাধ্যাকর্ষণ বলের অভিঘাত হিসেবের মধ্যে ধরেননি। ফলত, মহাকাশে তাঁর বাহন ভেঙ্গে টুকরো টুকরো হয়ে যায়।\n“গন্তব্যে পৌঁছানোর আগেই সব শেষ হয়ে গেল?” একগুঁয়ে ছেলেটি আঁতকে ওঠে।\n“বলতে ভুলে গেছি যে তিনি যাত্রা শুরু করার আগে এযাবৎ তাঁর সমস্ত স্মৃতি কঠিন স্ফটিকের মধ্যে তড়িৎচুম্বকীয় পদ্ধতিতে এনকোড করে মস্তিষ্কের আরেকটি রেপ্লিকা বানিয়ে রেখে যান। দ্বিতীয়বার যন্ত্রমানবের দেহ ধ্বংস হওয়ার পরে সেই স্ফটিক থেকে তাঁর মস্তিষ্কের রেপ্লিকা আর একটি কৃত্রিম দেহে প্রতিস্থাপিত করে পুনরায় আর একটি যন্ত্রমানবে প্রাণসঞ্চার করা হয়। এ সবই তিনি আগে থেকে ইচ্ছাপত্রে লিখে গেছিলেন। ফলে, মহান বিজ্ঞানীর ব্যক্তিত্ব, চিন্তাশক্তি ও জ্ঞান সমস্তই সংরক্ষিত হয়। ফলে দ্বিতীয়বার মৃত্যুর পরেও তিনি পুনরুজ্জীবিত হন এবং কৃত্রিম মানুষে পরিণত হন।\n“এবারেও তাঁর প্রথম কাজ হয় পূর্বের অসমাপ্ত কাজটিকে সাফল্যের সাথে পরিণতি দেওয়া। কৃত্রিম ভাবে দেহপ্রাপ্তির পরেই তিনি আগের ভুলত্রুটি সংশোধন করে লাল বামন নক্ষত্রের উদ্দেশ্যে আবার রওনা দেন, অভিযান সফল হয়, এবং তারপর প্রতিবস্তুর উদ্দেশ্যে আরও দূরের পথ পাড়ি দেন। এসময় তিনি তাঁর সমস্ত বৈজ্ঞানিক আবিষ্কার ও সাধনের তথ্য তাঁর প্রতিষ্ঠানে পুঙ্খানুপুঙ্খভাবে লিপিবদ্ধ রাখতে শুরু করেন। বেতারে তিনি পৃথিবীর উদ্দেশ্যে সংবাদ প্রেরণ করতে থাকেন, সেগুলি কখনো কয়েকমাস পরে পৃথিবীত পৌঁছত, কখনও বা কয়েক বছর কেটে যেত। তিনি আরও জানান, বাহ্যিক পরিবেশের সাথে তিনি তাঁর বর্তমান দেহকে সহজেই খাপ খাইয়ে নিতে পারেন। সূত্র অনুসারে বোঝা যায়, তিনি পরিস্থিতি ও প্রয়োজন অনুসারে তাঁর জৈবিক সত্ত্বাকে সংশ্লেষিত শক্তিক্ষেত্রে পরিবর্তন করে নিতেন, এর ফলে অনায়াসে সংগৃহীত তথ্য সংরক্ষণ, পুনর্গঠন, বা পরবর্তী সঞ্চালন ও ব্যবহার করা যেত।\n“এরপর তিনি অন্তিম উত্তর খুঁজে পেলেন?” অধৈর্য ছাত্রীটি বলে উঠলো।\n“না, তিনি এখনও তার স্বরূপ উন্মোচনে সক্ষম হননি,” শিক্ষক মহাশয় বলতে থাকেন, “কিন্তু এই সন্ধানে ব্যাপৃত থাকাকালীন তিনি অমরত্ব অর্জন করলেন, এবং একইসঙ্গে বিপুল ক্ষমতার অধিকারী হয়ে উঠলেন। এর গুরুত্ব তোমরা নিশ্চয় অনুধাবন করতে পারছ।”\n“তার অর্থ এই যে এতকিছুর পরেও অন্তিম উত্তরের কোনও অস্তিত্বই পাওয়া গেল না?” একগুঁয়ে ছাত্রটি গজগজ করে উঠলো, তাহলে আপনি এতক্ষণ ধরে সেই বিজ্ঞানীর গল্প বললেন কেন?”\n“আর তাছাড়াও আপনি বলেছিলেন সপ্তর্ষিমণ্ডল থেকে আগত সঙ্কেতের ব্যপারে বলবেন”, অধৈর্য ছাত্রীটি ভয় পাচ্ছিল পাছে শিক্ষকমহাশয় ভুলে যান।\n“ঠিক এইটেই বলতে যাচ্ছিলাম। সত্যি কথা বলতে কি সঙ্কেতে যে তিনটি পি আসছে সেটা বোঝার সঙ্গে সঙ্গেই সঙ্কেতের বক্তব্য বুঝতে বেতার-দূরবীক্ষন যন্ত্রের এতটুকু অসুবিধে হয়নি। তোমরা হয়ত জানো না, এটি মহান বিজ্ঞানীর পূর্বনির্দিষ্ট সঙ্কেত। হয়ত তিনি একটি নতুন নক্ষত্রের প্রজ্জ্বলন ঘটিয়েছেন, অথবা অন্তিম উত্তরের সন্ধানে নিজের শক্তিক্ষেত্রকে একটি নক্ষত্রে রূপান্তরিত করেছেন। তাঁর পাঠানো রিপোর্ট থেকে শীঘ্রই এ ব্যপারে বিশদে জানা যাবে।”\nতথ্যাবলীঃ পৃথিবীতে এক মহামারী ছড়িয়ে পড়ছে। জ্ঞানীগুণী বিজ্ঞানী, স্থানীয় আবিষ্কারক, প্রতিভাশালী বা উন্মাদ ব্যক্তি, উচ্চশিক্ষিত হোক বা একগুঁয়ে মূর্খ ব্যক্তি, প্রতিভাশালী পরিশ্রমী ব্যক্তিই হোক বা নিরেট মূর্খ, সবাই এতে আক্রান্ত হয়ে পড়ে। দুনিয়াসুদ্ধ লোক তাঁদের শ্রম, বুদ্ধি, প্রতিভা, ক্ষমতা ইত্যাদি নিয়োজিত করে এক অত্যাশ্চর্য যন্ত্রনির্মাণের উদ্দেশ্যে, এমন এক যন্ত্র যার কোনও ক্ষয় নেই, আদি অনন্তকাল ধরে যা অক্লান্তভাবে চলতে থাকবে। এই অক্লান্ত চেষ্টার ফলস্বরূপ তাদের প্রাপ্তির ঝুলিতে আসে ধ্বংস, হতাশা, পাগলামি, আত্মহত্যা ইত্যাদি। একাধারে মানবসম্পদের অর্থহীন ধ্বংস হতে থাকে, অন্যধারে এই বিরামহীন উদ্দেশ্যহীন যজ্ঞে যোগ্য অযোগ্য নির্বিশেষে মানুষের আহুতি পড়তে থাকে। সারা পৃথিবীজুড়ে মানবজাতি প্রকৃতির বিরুদ্ধে এক অসম লড়াইতে মেতে ওঠে।\nএমন সময় আবির্ভাব হয় এক মহান তার্কিক ব্যক্তির।\nএই তার্কিক ব্যক্তির জ্যেষ্ঠ সহোদর ছিলেন এক বিখ্যাত প্রতিভাবান কুশলী যন্ত্রবিদ। তিনি তাঁর অন্যান্য সব কাজ ফেলে, সমস্ত প্রতিভা সামর্থ্য একাগ্রতা দিয়ে অক্ষয় যন্ত্র নির্মাণের চেষ্টা করে যাচ্ছিলেন। কালের নিয়মে তিনি সমস্তই হারান একে একে। তিনি নিজে নিঃশেষ হয়ে যান, তাঁর স্ত্রী সন্তানদের নিয়ে তাঁকে ছেড়ে চলে যান।\nঅবশেষে তিনি একটি যন্ত্র নির্মাণে সাফল্যলাভ করেন। এতে দুটি আলাদা পাত্রে উচ্চচাপে দুই ধরনের বায়বীয় পদার্থ রাখা হয়। এই দুটির মিলিত টানের ফলে একটি চাকা অক্লান্ত ভাবে ঘুরতে থাকে। উত্তেজিত যন্ত্রবিদ তাঁর ভাইকে ডেকে তাঁর অক্লান্ত পরিশ্রমের ফলে সৃষ্ট যন্ত্রটি দেখিয়ে বললেন, “কেমন বুঝছ?”\nতাঁর বলিরেখাঙ্কিত চেহারাটি আনন্দে উৎসাহে ঝকঝক করছিল। তাঁর দৃষ্টি এড়িয়ে ভাই বললেন, “দেখেছি, কি বোঝাতে চাইছ?” তিনি ইতিমধ্যেই ভবিষ্যতে কি হতে চলেছে তার আঁচ পেয়েছিলেন। এই ভয়ঙ্কর হতাশা থেকে নিজের প্রিয়জনকে কিভাবে রক্ষা করবেন সেই চিন্তা তাঁকে কুরে কুরে খাচ্ছিল। তিনি নিতান্তই অনিচ্ছার সাথে শব্দ কটি উচ্চারণ করলেন।\nযন্ত্রী বলে উঠলেন, “এটি অনন্ত যন্ত্র! যার ক্ষয় নেই, শেষ নেই! তুমি বলেছিলে এই যন্ত্র তৈরি করা অসম্ভব! মনে পড়ে?”\nযুক্তিবাদী তার্কিক ভাইটি অর্ধস্ফুট ভঙ্গিতে বলে উঠলেন, “এখনও তাই বলছি।”\nযন্ত্রী ঈষৎ রুষ্ট হয়ে বললেন, “তোমার সামনে প্রমাণ, এর পরেও দাবি করবে যে এ যন্ত্র তৈরি অসম্ভব?”\n“এটি যন্ত্র ঠিকই। কিন্তু অক্ষয় অনন্ত নয়। ঘর্ষণের জন্য কিছু শক্তিক্ষয় হচ্ছে, এই মডেলের মাধ্যমে সেটুকু সংরক্ষণ করা সম্ভব নয়।”\nএই অকস্মাৎ প্রতিযুক্তিতে যন্ত্রীর মুখ আচমকা রক্তশুণ্য হয়ে গেল। ক্রুদ্ধস্বরে তিনি বলে উঠলেন, “তোমাদের মত অবিশ্বাসীরা খালি সমালোচনা করতে ওস্তাদ! তোমরা কিচ্ছু বিশ্বাস কর না, কিচ্ছু সৃষ্টি কর না, তোমরা কোনও কাজের নও।”\nকনিষ্ঠ ভ্রাতা শান্তভাবে এই দোষারোপ মেনে নিলেন, বললেন, “কিন্তু এটুকু মানো যে আমরা ভুলত্রুটির দিকে আগে নজর দিই বলে তোমাদের মত আবিষ্কারকদের কাজ সংক্ষিপ্ত হয়ে যায়। সমালোচকদের মন্তব্য তোমাদের ভুল পথে পা বাড়ানোর হাত থেকে রক্ষা করে। রেগে যেওনা দয়া করে, এই পরিস্থিতিতে তোমাকে মাথা ঠাণ্ডা রেখে পরবর্তী পদক্ষেপের কথা ভাবতে হবে। রাগ তোমার পরম শত্রু! আমি তোমাকে দোষ দিই না যদিও, নিজের জেদের জন্য তুমি ইতিমধ্যেই যথেষ্ট কষ্ট পেয়েছ। দুর্ভাগ্যক্রমে, মানুষ যেটা বিশ্বাস করতে চায় সেটুকুই শুধু বিশ্বাস করে। মানুষ অসুস্থ হয়, তবুও বিশ্বাস করে যে শারীরিক অসুস্থতার হাত থেকে রেহাই পাওয়া সম্ভব। তারা মরণশীল তবুও বিশ্বাস করে একদিন তারা মৃত্যুঞ্জয়ী হয়ে উঠবে। এই জাতীয় যুক্তিহীন বিশ্বাস দুর্বলতার প্রকাশমাত্র, এর থেকে বেরোনোর দ্বিতীয় কোনও পথ নেই। হয় তারা সেখানেই আজীবন থেকে যায়, অথবা নিজের ইচ্ছের বিরুদ্ধাচরণ করতে বাধ্য হয়।”\n“যথেষ্ট হয়েছে। তোমার কাছ থেকে এ ব্যাপারে আর একটাও কথা শুনতে চাইনা। তুমি আমাকে শেখাতে এসেছ? কি যোগ্যতা তোমার? তুমি তো নিজের যোগ্যতায় যন্ত্রী অব্দি হতে পারনি। সারাজীবন সামান্য আজ্ঞাবহক হয়েই থেকে গেলে।”\n“আমি তোমার ভাই এবং তোমার শুভাকাঙ্ক্ষী। তুমি যে পথে চলেছ তা মোটেও তোমার মঙ্গল ডেকে আনবে না।”\n“এই পথ আমি নিজে বেছে নিয়েছি। আমাকে বাধা দেওয়ার ঔদ্ধত্য তোমার আসে কোথা থেকে?” দেওয়াল থেকে চাবুক খুলে নিয়ে আছড়ে মেরে বললেন, “এইমুহূর্তে বেরিয়ে যাও আমার বাড়ি থেকে।”\nযুক্তিবাদী ভাইটি দীর্ঘশ্বাস ফেলে সেই বাড়ি থেকে বেরিয়ে গেলেন।\nযন্ত্রী এরপরে শহরে প্রচার করলেন যে তিনি অক্ষয় যন্ত্র তৈরি করতে সক্ষম হয়েছেন, এবং সহগবেষকদের উদ্দেশ্যে জানালেন, শীঘ্রই টাউন হলে যন্ত্রটির একটি ডেমনস্ট্রেশন দেওয়া হবে।\nপরের দিন তার ঘরে তাঁকে মৃত অবস্থায় পাওয়া গেল। তিনি বিষ পান করে আত্মহত্যা করেছেন। ঘরে একটি নোট পাওয়া গেল, “ভাই তোমার যুক্তি অভ্রান্ত। আমি ক্ষমাপ্রার্থী।”\nমৃত যন্ত্রীকে শহরের একটি অতি সাধারণ সমাধিস্থলে সমাহিত করা হল। তাঁর একপয়সাও সঞ্চয় ছিল না, তাঁর ভাই টাকা তুলে সমাধিতে প্রস্তরফলক বসানোর ব্যবস্থা করলেন।\nকিছুদিন পরেই তার্কিক ভাই প্যারিস চলে যান, সেখানে একটি বিশ্ববিদ্যালয়ে অধ্যয়ন শুরু করেন। এর কিছুকাল পরে তিনি একজন প্রসিদ্ধ অঙ্কবিদ হিসেবে নিজের শহরে ফিরে আসেন। তাঁকে সেখানে একটি বিশ্ববিদ্যালয়ে রেক্টরের পদ নিতে অনুরোধ করা হয়, কিন্তু তিনি সেই প্রস্তাব ফিরিয়ে দেন। তিনি তাঁর দাদার পুরনো বাসস্থানটি কিনে নেন, তারপর দীর্ঘ গবেষণায় আত্মনিয়োগ করেন। এভাবে অনেকগুলো বছর কেটে গেলো…\nকুড়ি বছর পরে তিনি তাঁর প্রথম গবেষণাপত্র প্রকাশ করেন, যার আলোচ্য বিষয় ছিল “কেন অক্ষয় যন্ত্র তৈরি করা বাস্তবে অসম্ভব?” তিনি প্রমাণ করলেন যেকোনো কার্যকারী যন্ত্রে, তা সে চাকাজাতীয় হোক, বা ভাসমান চেইন হোক বা ক্যাপিলারি উইক হোক বা সাইফন বা পারদসংক্রান্ত যন্ত্র হোক, বা চৌম্বকীয় বা গোলোকসংক্রান্ত হোক, আবশ্যিকভাবে কিছুটা শক্তি তাপে রূপান্তরিত হয়ে নষ্ট হয়ে যায়। অক্ষয় যন্ত্র তৈরি করতে গেলে এর একটি বিকল্প বের করা প্রয়োজন। তিনি এই তত্ত্ব শুধু তত্ত্বে সীমাবদ্ধ না রেখে সংখ্যার দ্বারা প্রমাণ করেন।\nতাঁর এই গবেষণালব্ধ ফল পরবর্তী অনেক গবেষকদের দীর্ঘ শ্রম ও সময় বাঁচিয়ে দেয়। তিনি তাঁর দাদার সাথে বাকবিতণ্ডার কথা জনসমক্ষে আনেননি। তাঁর দাদা যে প্রকৃতির সাথে অসম লড়াইতে নেমে হার মেনেছিলেন এ ব্যাপারে তিনি ঘুণাক্ষরেও কাওকে জানতে দেননি।\nতার্কিক ব্যক্তিটির বয়স বাড়ে, কিন্তু তাঁর মানসিকতার বিশেষ পরিবর্তন হয় না। এখন লোকজন তাঁকে বৃদ্ধ জ্ঞানী তার্কিক ব্যক্তি হিসেবে চেনে। সারা পৃথিবী থেকে লোকজন তাঁকে চিঠি লেখে, গবেষণারত ছাত্রেরা আসে তাদের হাইপোথিসিস নিয়ে তার খুঁত বের করার জন্য। তিনি তাঁর ক্ষুরধার বুদ্ধি ও যুক্তি প্রয়োগ করে সেই উপপাদ্যের ত্রুটি বুঝিয়ে দিতেন। অর্থ ও প্রতিপত্তি তাঁর কাছে খুব স্বাভাবিক বিষয় ছিল। যে অর্থ তাঁর দাদা অক্ষয় যন্ত্র তৈরির চেষ্টায় আজীবন নিয়োজিত থেকেও অর্জন করতে পারেননি, তাঁর ভাই তার অবাস্তবতা প্রমাণ করে সেই অর্থ ও প্রতিপত্তি অর্জনে সক্ষম হন।\nসময়ের সাথে সাথে এই সুবিশাল হিসেবের জগত ধীরে ধীরে তাঁর দাদার স্মৃতি জনমানস থেকে মুছিয়ে দিতে থাকে। প্রকৃতির অদম্য ও অনন্ত শক্তির বিরুদ্ধে দেশের বিভিন্ন অংশে যে কয়েকটি বিদ্রোহের স্ফুলিঙ্গ মুখর হচ্ছিল, যারা এখনও এই গবেষণায় কালাতিপাত করছিল, এই তাত্ত্বিক প্রমাণের ভারে তারা কোথায় তলিয়ে যেতে থাকে।\nবৃদ্ধ তার্কিক ব্যক্তি সাফল্যের শিখরে থাকাকালীন দেহত্যাগ করলেন। না, তাঁকে তাঁর অভাগা দাদার মত দীনহীনভাবে সমাহিত করা হয়নি। তিনি নিজের জন্য পৃথক স্মৃতিস্তম্ভ তৈরি করিয়েছিলেন। তাঁর পরিচিত ব্যক্তিদের তাঁকে দেওয়া শ্রদ্ধাঞ্জলি হিসেবে নয়, এটি তিনি স্বয়ং তৈরি করিয়েছিলেন। তিনি নিজের ইচ্ছাপত্রে এর উল্লেখ করে যান।\nএতটা একটানা বলে শিক্ষক মহাশয় একটু থামলেন, ছাত্রছাত্রীদের থেকে উত্তরের আশায়। সর্বজনবিদিত এই ইচ্ছাপত্রের কথা শিক্ষার্থীরা হয়ত জানতে পারে, ভাবলেন তিনি। তিনি কয়েক মুহূর্তের জন্য বিস্মৃত হয়েছিলেন যে পদার্থবিদ্যার এই শাখা শিক্ষার্থীদের কাছে এখনও অবধি অপরিচিত।\n“তাঁর ইচ্ছাপত্রে কয়েকটি মাত্র শব্দের উল্লেখ ছিল,” শিক্ষকমহাশয় বলে চলেন, একই সাথে শ্রেণীকক্ষের ভিডিও-স্ক্রিনে লাইটপেনের সাহায্যে লেখেন, “আমার গণনা পুনঃপাঠ করো।”\n“এই কথাগুলি অত্যন্ত গুরুত্বপূর্ণ, এগুলি মনে রেখো। এগুলির জন্যেই অক্ষয় গতির বিরুদ্ধে প্রকৃতির যে বিরূপতা, তা একদিন কাটিয়ে ওঠা সম্ভব হয়ে ওঠে,” যোগ করেন তিনি।\nনতুন গ্রহের নাম দেওয়া হল “প্রাচুর্য”\nতথ্যের কলামে লেখাঃ “আমি জানি না কোন মহাকাশচারীরা এর নামকরণ করেছেন,” শিক্ষকমহাশয় আর একটি কাহিনীর সূত্রপাত করেন। “কিন্তু যে মুহূর্তে তাঁরা প্রথম গ্রহটিকে দেখেন, এর অসম্ভব স্বচ্ছ হ্রদ, তাতে সাঁতার কেটে বেড়ানো মাছের দল, এর অত্যন্ত অনুগত পশুর দল, ফল ও ফুলের ভারে নুয়ে পড়া গাছের ডাল, তাঁদের এই বিশেষ নামটি দিতে বাধ্য করে। এই গ্রহের সুমিষ্ট তরতাজা বাতাস যেন অভিযাত্রীদের দেহ থেকে শ্রান্তির শেষ বিন্দু হরণ করে নিচ্ছিল।\nগ্রহটির দিকে এগিয়ে যাওয়ার সাথে সাথেই মহাকাশযাত্রীরা এমন কিছু লক্ষণ পর্যবেক্ষণ করেন যাতে বোঝা যায় গ্রহটিতে উন্নত শ্রেণির প্রাণীর বসবাস আছে, এবং তাঁরা আধুনিক সভ্য জীবনযাপন করেন। চারধারে কৃত্রিম উপগ্রহ গ্রহটিকে পরিক্রমা করছে।\nকম্যান্ডার আদেশ করলেন, “আমাদের উপস্থিতির সঙ্কেত পাঠানোর ব্যবস্থা কর”।\nমহাজাগতিক ভাষাবিদ সঙ্কেত তৈরি করে রেডিওকন্ট্রোলার কে পাঠিয়ে দিলেন। কিছুক্ষণের মধ্যেই মহাকাশযান থেকে অজানা গ্রহের দিকে সঙ্কেত ভেসে গেল।\nউল্টো দিক থেকে কোনো উত্তর এলো না।\nমহাকাশযানটি উত্তরের অপেক্ষায় নতুন গ্রহের চারধারে একের পর এক চক্কর কাটতে থাকল। ইতিমধ্যে রেডিওকন্ট্রোলার গ্রহে সম্প্রচার হওয়া রেডিও ও টিভির সঙ্কেত বিশ্লেষণ করে ল্যাতিন ভাষার সাথে এর সাদৃশ্য খুঁজে পান। এরপরে ভাষাবিদ এই ভাষায় সঙ্কেত তৈরি করে পুনরায় গ্রহে প্রেরণ করার ব্যবস্থা করেন। গ্রহের থেকে কোনো উত্তর পাওয়া গেল না।\nইতিমধ্যে মহাকাশযানের ডিসপ্লে সিস্টেমে নতুন গ্রহের পৃষ্ঠতলের ছবি ফুটে উঠছিল। তাতে দেখা গেলো এই গ্রহেও পৃথিবীর মত সুবিন্যস্ত রাস্তাঘাট। গ্রহের বাসিন্দারা নিজেদের মত কাজে ব্যস্ত, অন্যগ্রহের মানুষদের দেখে এদের বিশেষ কোনো হেলদোল হল না।\nমহাকাশযানটি জনবসতি থেকে দূরে এক নির্জন এলাকাতে ল্যান্ড করলো। পাঁচজন নভোচর সেখান থেকে আন্তঃজগত বাহকযন্ত্রে চেপে নিকটস্থ শহরের অভিমুখে যাত্রা শুরু করলেন।\nদেখা গেলো, এ গ্রহের সাথে পৃথিবীর অনেক মিল রয়েছে। কিন্তু বিল্ডিং গুলির গড়ন বেশ একঘেঁয়ে ধরনের। বাঁধাধরা একটি বা দুটি ধরণে সেগুলি বিন্যস্ত, বিশেষ বাহ্যিক অলঙ্করণও দেখা যাচ্ছে না। রাস্তাগুলি সব একটি গোলাকার এলাকায় গিয়ে মিশছে, সেখানে একটি বর্গাকৃতি বিল্ডিং। বিভিন্ন এলাকা থেকে এসে এই গ্রহের অধিবাসীরা এই বিল্ডিং এর মধ্যে ঢুকছে। প্রাচুর্যবাসীদের সাথে বাহ্যিকভাবে পৃথিবীবাসীদের দৃশ্যত তেমন কোনো পার্থক্যই নেই।\nএকটু এগিয়ে এসে পৃথিবীবাসীদের যানটি থেমে গেলো। প্রথমেই বেরিয়ে এলেন মহান দার্শনিক, তাঁর পরে এলেন জৈব-যন্ত্রবিদ ও কম্যান্ডার। কক্ষপথে থাকাকালীন গ্রহের রেডিও সম্প্রচার শুনে তাঁরা স্থানীয় ভাষা কিছুটা আয়ত্ব করতে পেরেছিলেন। সেই ভাষা ব্যবহার করে কম্যান্ডর এক প্রাচুর্যবাসীর থেকে জানতে চাইলেন, “এই বিল্ডিং এ কি আছে?”\n“সবাই জানে এতে কি আছে,” উত্তর দিয়ে সে একটুও না থেমে হনহনিয়ে চলে গেলো।\nএর পরে মহান দার্শনিকের পালা। তিনি অপর এক ব্যক্তিকে থামিয়ে বললেন, “আপনার দিনটি শুভ হোক।” প্রত্যুত্তরে সেই ব্যক্তি যথোচিত প্রতিসম্ভাষণ করলেন। “দেখে বড় খুশি হলুম যে আপনি কুশলে আছেন এবং অযাচিত কোনো বোঝা বয়ে বেড়াচ্ছেন না,” এইটুকু বলে তিনি পুনরায় নিজের পথে এগিয়ে যেতে উদ্যত হলেন।\n“ক্ষমা করবেন,” দার্শনিক তাঁকে আরও কিছুক্ষণ আটকানোর উদ্দেশ্যে তাড়াতাড়ি বলে উঠলেন, “আপনার কয়েক মুহূর্ত সময় নিতে পারি?”\n“নিশ্চয়ই!” প্রাচুর্যবাসী মৃদু হেসে উত্তর দিলেন, “কিন্তু মনে রাখা দরকার যে মুহূর্তের সমষ্টিতে আমরা একঘণ্টা সময় পাই, কয়েক ঘণ্টার সমাবেশে পাই একটি দিন, এবং আমাদের জীবনের প্রতিটি মুহূর্ত আমরা এই গ্রহের কল্যাণসাধনে ব্যয় করা উচিত।\nদার্শনিক তাঁকে আশ্বস্থ করতে চাইলেন, “আমাদের এই কথোপকথন নিঃসন্দেহে আপনার গ্রহের মঙ্গলসাধন করবে। আমরা অন্য সৌরজগৎ থেকে এখানে এসেছি। আমরা জ্ঞান বিনিময় ও বন্ধুত্ব স্থাপনে আগ্রহী।”\n“অনুশাসন মেনে চলা সর্বাধিক গুরুত্বপূর্ণ, নিয়ম ব্যতীত আর সবকিছুই অপ্রয়োজনীয়,” যান্ত্রিক হাসি মুখে নিয়ে গম্ভীরস্বরে প্রাচুর্যবাসী মন্তব্য করলেন।\n“নতুন জ্ঞান বা তথ্যের ব্যপারে আপনার কি অভিমত?” জৈব-যন্ত্রবিদ জানতে চাইলেন।\n“স্মৃতি অসীম নয়, একে অকারণে অতিরিক্ত ভারাক্রান্ত করা উচিত নয়। আমাদের সন্তুষ্টি অনুভব করার জন্য যতটুকু জ্ঞান প্রয়োজন আমরা সেটুকুই গ্রহণ করি, আমাদের প্রথম নিয়ম আমাদের তাইই শেখায়।”\n“তাই নাকি?” ভুরু কুঁচকে জৈব-যন্ত্রবিদ আবার প্রশ্ন করেন, “আর দ্বিতীয় নিয়ম কি?”\n“ঊর্ধ্বতন কর্তৃপক্ষকে আমরা নির্বাচিত করি না, যেমনটা আমাদের অভিভাবকদের করিনা ঠিক তেমনই। এবং তৃতীয় নিয়ম হল, আদেশের বা নিয়ম সংক্রান্ত আলোচনা নিষ্প্রয়োজন, আদেশ পেলে অবিলম্বে তা পালন করা দরকার” নির্বিকারভাবে এতটা বলে প্রাচুর্যবাসী নিজের পথে এগিয়ে চলেন।\nদার্শনিক কয়েক মুহূর্ত সেদিকে তাকিয়ে থেকে আপন মনে বিড়বিড় করে ওঠেন, “আমি হয়ত এর কথা আগেও ভেবেছি।” তারপর তিনি আচমকা দ্রুতবেগে কিছুদুর এগিয়ে, আবার ফিরে সেই প্রাচুর্যবাসীর উদ্দেশ্যে সম্ভাষণ করলেন, “আপনার দিনটি শুভ হো্ক”, তাঁদের কথোপকথন শুনে মনে হল এই প্রথমবার একে অপরের সাথে কথা বলছেন।\n“আপনার দিন শুভ হোক। দেখে বড় খুশি হলুম যে আপনি কুশলে আছেন এবং অযাচিত কোনো বোঝা বয়ে বেড়াচ্ছেন না।”\n“ক্ষমা করবেন, আপনি কি ভিনগ্রহী অভিযাত্রীদের আসার ব্যাপারে কিছু শুনেছেন?”\nএকইরকম মৃদু হাসি মুখে রেখে তিনি উত্তর দিলেন, “না তো, তেমন তো কিছু কানে আসেনি।”\n“কিছু জানতে পারলেন?” কম্যান্ডার দার্শনিককে জিজ্ঞেস করলেন।\n“চলুন, এই বিল্ডিং এ ঢুকলে হয়ত কিছু জানতে পারব।”\nতাঁরা প্রাচুর্যবাসীদের সাথে মিশে সেই বিল্ডিং এর প্রবেশ পথের দিকে এগিয়ে গেলেন। প্রবেশপথের সামনেই একটি বিশাল বর্গাকার হলঘর। প্রত্যেকটি দেওয়ালে একটি মানুষের অগণিত ছবি টাঙ্গানো। ছবির মানুষটির বর্গাকৃতি চেহারা, বুলডগের মত মুখ ও সেই মুখে একই ধরণের যান্ত্রিক মাপা হাসির আভাস, প্রতিটি ছবির নিচে লেবেলে লেখা, মহান পরিচালক। লেবেল এর নিচে ছোটো ছোটো বোর্ডে ছবির ব্যক্তির কিছু উদ্ধৃতি লেখা। গ্রহবাসীদের মতে এই বাণীগুলি তাঁদের জীবনে শান্তি, সুখ, আত্মতুষ্টি ও সমৃদ্ধি নিয়ে এসেছে।\nকম্যান্ডারের দৃষ্টি বুঝিয়ে দিচ্ছে তিনি এর মধ্যে চেনা কাওকে খুঁজে পেয়েছেন। মহান দার্শনিক বুড়ো আঙ্গুলের ওপর ভর দিয়ে দাঁড়িয়ে একটি বোর্ড এর অপরে লেখা বিশেষ একটি উদ্ধৃতির প্রতি তাঁর সহযাত্রীদের দৃষ্টি আকর্ষণ করলেন। তাতে লেখা, “অর্জনের প্রচেষ্টা থেকে অর্জন করা অধিক গুরুত্বপূর্ণ। পথিক, নিজের চারদিকে দেখুন। আপনি অনেক দূরে চলে যাননি তো? এমন নয়তো যা খুঁজছেন তা অবহেলাভরে আগেই ফেলে এসেছেন কোথাও…”\nআর একটিতে লেখা, “গন্তব্যে পৌঁছলেই জয় সুনিশ্চিত হয় না, নিজের উপস্থিতির সুদৃঢ় প্রমাণ রাখতে হয়!”\nপ্রবেশপথের হলটি থেকে এরপর তাঁরা ওপর একটি হল এ প্রবেশ করলেন, এটি আগেরটির থেকেও বড়, এটির দেওয়ালগুলি ঝকঝক করছে। মাপা হাসি নিয়ে একজন স্থানীয় অধিবাসী এঁদের দিকে এগিয়ে এলেন, বোঝা গেল তিনি এখানে পথপ্রদর্শক। আগত অতিথিরা অন্য গ্রহের অভিযাত্রী শুনেও তাঁর মধ্যে বিন্দুমাত্র হেলদোল বা চমক দেখা গেলো না।\nকম্যান্ডার বললেন, “মহান পরিচালক সম্পর্কে আমাদের বিশদে জানান।”\n“নিশ্চয়ই!” পথপ্রদর্শক প্রাচুর্যবাসী দেওয়ালের ওপরে একটি প্যাডেল এ চাপ দিলেন। দেওয়ালটি অজস্র রঙে ভেঙ্গে সরে গেল। সামনে দেখা গেল একটি বর্গাকৃতি জনবহুল এলাকা। বক্তৃতামঞ্চ থেকে ছোটখাটো এক ব্যক্তি সামনের জনসমাগমকে উদ্দেশ্য করে বক্তব্য রাখছেন। বক্তার চেহারার সাথে প্রবেশপথের অবয়বগুলির সাযুজ্য প্রচুর। সেই একই ক্ষমতাপ্রিয়, দৃঢ়প্রতিজ্ঞ চেহারা।\nতিনি জনতার উদ্দেশ্যে উত্তেজিতভাবে বলে যেতে থাকেন, “সেই মহান দিন আজ সমাগত। আমরা আজ সভ্যতার শিখরে পৌঁছেছি। অনেক মহান আত্মার আশীর্বাদে আমরা আজ এতদূর পৌঁছতে পেরেছি। এখনও অব্দি একটিই মাত্র জিনিস আমরা সম্পূর্ণ করায়ত্ত করতে পারিনি, তা হল অনন্ত জ্ঞান। কিন্তু যতই জ্ঞান আমরা সঞ্চয় করি না কেন, তা কখনই সম্পূর্ণ হবে না। কিন্তু আমাদের বিজ্ঞানীরা এর পথ বের করেছেন। তাঁরা অনেক আগেই বংশগতির রহস্য সমাধান করেছেন। আমরা এখন জানি কিভাবে অর্জিত গুণাবলীর মধ্যে ইচ্ছেমত রদবদল ঘটানো সম্ভব।এই আবিষ্কারের কিছু বাস্তব প্রয়োগ আমি খুঁজে পেয়েছি। আমি সকলকে বুঝিয়েছি, গুটিকয়েক সন্দেহবাতিকগ্রস্ত ব্যক্তি বাদে প্রায় সকলেই এর সুফলের ব্যপারে সহমত হয়েছেন। আজকের পর থেকে কাউকে তিল তিল করে জ্ঞান সঞ্চয় করতে হবে না। বংশগতির মাধ্যমে যেভাবে আমাদের সহজাত প্রবৃত্তি নির্ধারিত হয়, সেভাবেই আমারা জ্ঞান অর্জন করব। পরবর্তী প্রজন্ম তাঁর আগের প্রজন্মের চারিত্রিক ধারার পাশাপাশি তাঁর জ্ঞান, অধীত বিদ্যা, সামাজিক অবস্থান, স্মৃতি সকলই উত্তরাধিকারসুত্রে পাবে। পরবর্তী প্রজন্মকে পেশার সন্ধানে আকুল হতে হবে না, সে শুধু পূর্বনির্দিষ্ট পথে এগিয়ে যাবে। আমাদের জাতি এক মহান অনুপ্রেরণায় কয়েকগুণ বেগে ভবিষ্যতের দিকে এগিয়ে যাবে।”\nএক প্রাচুর্যবাসী ভিড় থেলে এগিয়ে এসে বাকিদের উদ্দেশ্যে চেঁচিয়ে উঠলো, “যদি নিজের ধ্বংস না চাও, মহান পরিচালকের এ প্রস্তাবে সহমত হয়ো না। তাঁর যুক্তি যথেষ্ট শক্তিশালী হলেও তা অন্তঃসারশূন্য। আমাদের স্মৃতিশক্তি অসীম নয়। কয়েক প্রজন্মের মধ্যেই তা পূর্ণ হয়ে যাবে এবং আমাদের পরবর্তী প্রজন্ম নতুন কোনো সমস্যা এলে তা সমাধানে অপারগ হয়ে পড়বে। যে জ্ঞান থাকবে তাঁর কোনো বাস্তব প্রয়োগ সম্ভব হবে না। কিছুদিনের মধ্যেই এই অসীম জ্ঞানভাণ্ডার বাতিল হয়ে যাবে। আমাদের সভ্যতার গতি হ্রাস পেতে পেতে একদিন রুদ্ধ হয়ে যাবে। আর এই থেমে যাওয়া মৃত্যুর সমতুল!”\n“শুনতে পাচ্ছ তোমরা?” মঞ্চ থেকে জলদগম্ভীর কণ্ঠ ভেসে এলো, “তোমাদের মৃত্যুভয় দেখানো হচ্ছে। এর উত্তর কিভাবে দেবে তোমরা?”\nপিছনে কোথাও থেকে লম্বা ব্যারেল বেরিয়ে এলো, মুহূর্তের জন্য আলোর ঝলকানি দেখা গেলো, পরমুহূর্তেই বিদ্রোহীর দেহ মাটিতে লুটিয়ে পড়ল।\nদার্শনিক এই দৃশ্য দেখে কম্যান্ডারকে উদ্দেশ্য করে বলেন, “এই গ্রহে আর কোনো উন্নতমস্তিষ্কের জীব অবশিষ্ট নেই। আমরা ঘটনাচক্রে বায়ো-অটোমেটনের দেশে এসে পড়েছি।”\n“ছিঃ, এই নাহলে মহান পরিচালক!” কম্যান্ডারের কথায় তিক্ততা ঝরে পড়ে। তাঁরা সেখান থেকে প্রস্থানপথের দিকে এগিয়ে যান।\nপথে পৃথিবীবাসীদের সাথে পুনরায় আগের প্রাচুর্যবাসীর দেখা হয়। এরই সাথে কিছুক্ষণ আগে দার্শনিক দুবার কথা বলেছিলেন। আবার দেখা হতেই দার্শনিক বলে উঠলেন, “তরুণ বন্ধু, আপনার দিন শুভ হোক।”\n“শুভ দিন, দেখে ভাল লাগলো যে আপনি কুশলে আছেন এবং অযাচিত কোনো বোঝা বয়ে বেড়াচ্ছেন না,” এইটুকু বলে প্রাচুর্যবাসী নিজের পথে এগোনোর উপক্রম করেন।\nজৈব-যন্ত্রবিদ স্থাণুর মত দাঁড়িয়ে পড়েন। কম্যান্ডার তাঁর হাত ধরে টেনে নিয়ে যাওয়ার উপক্রম করেন, “চলুন ফিরে যাওয়া যাক।”\nজৈব-যন্ত্রবিদ বিড়বিড় করতে শুরু করেন, “শুভ দিন। শুভ দিন। শুভ দিন। দেখে ভাল লাগলো যে আপনি কুশলে আছেন এবং …”\nএতদূর বলে শিক্ষকমহাশয় নিস্তব্ধ ক্লাসের দিকে একনজর দেখে অধৈর্য ছাত্রীটির দিকে তাকিয়ে বলেন, “এরপরে আমি কম্যান্ডারের দিনলিপি থেকে কিছুটা অংশ তোমাদের পড়ে শোনাবঃ ‘আমাদের মহাকাশযান এরপরে উপবৃত্তাকার কক্ষপথ ধরে এগিয়ে চলে। পূর্ব পরিকল্পনা অনুসারে আমাদের আরো দুটি গ্রহে যাওয়ার কথা আছে। কিন্তু আমি অন্যরকম সিদ্ধান্ত নিচ্ছি। সত্যি কথা বলতে কি, পরিস্থিতির চাপে পড়ে এমন সিদ্ধান্ত নিতে বাধ্য হচ্ছি বলা চলে। অভিযাত্রীরা এক সাংঘাতিক মানসিক চাপে আছেন, তাঁদের সুস্থ করে তোলা এই মুহূর্তে আমার প্রথম কর্মসূচী। এই মহাবিশ্বে এমন একটিই জায়গা আছে যা এঁদের পূর্বের মানসিক স্থৈর্য ফিরিয়ে দিতে পারে।\n“আমার সহকর্মীরা অত্যন্ত দ্রুততার সাথে কাজ করে চলেছেন, স্বাভাবিক বাক্য বিনিময়টুকু অবধি প্রায় বন্ধ। মহাকাশযান যাতে দ্রুত চালানো যায় তার জন্য তাঁরা প্রত্যেকে দ্বিগুন পরিমাণ কাজ করে চলেছেন।\nআমি তাঁদের প্রত্যেকের চেহারায় এখনো পর্যন্ত এক অদ্ভুত পার্থক্য লক্ষ্য করছি, প্রত্যেকের মুখে এক অদ্ভুত অন্ধকারাচ্ছন্ন ভাব। রেডিওকন্ট্রোলার উত্তেজনায় ঠোঁট কামড়ে ধরেছেন, জৈব-যন্ত্রবিদ কম্পিউটার প্যানেলের ওপর মাথা নিচু করে বসে আছেন। আন্তঃজগত বাহনের ড্রাইভারের চোখে যুগপৎভাবে অভিযোগ এবং হতাশার ছায়া, দার্শনিকের অবশ দৃষ্টিতে বোঝা যাচ্ছে তাঁর ভেতরটা কেমন ভেঙ্গেচুরে শেষ হয়ে যাচ্ছে। এই মানুষগুলি আমার অত্যন্ত আপন, এঁরা যদি এভাবে নিজেদের শেষ করে দেন এই মহাশূন্যের মাঝে, আমার জীবনের কি অর্থ থাকবে? কিসের জন্য এই বিজ্ঞান-প্রযুক্তি, এত উন্নতি কিসের জন্য? যদি আমি এঁদের জন্য কিছু নাই করতে পারি? কিভাবে আমি এঁদের সাহায্য করতে পারি?\nবারবার পর্যবেক্ষণ-স্ক্রিনের দিকে অজান্তেই দৃষ্টি চলে যাচ্ছে। যদি কোনোভাবে বাইরের গ্রহ নক্ষত্রের মাঝে আমাদের চিরচেনা সূর্য ভেসে ওঠে। আমি জানি বর্তমান অবস্থানের সাপেক্ষে অন্তত একমাসের আগে তা কিছুতেই সম্ভব নয়।\nআমি সিদ্ধান্ত নিয়েছি এদের চোখে কোনোভাবে ধুলো দিতে হবে। সকলের অগোচরে ডিসপ্লে স্ক্রিনে একটি পুরনো ফিল্ম স্ট্রিপ চালিয়েছি, অন্য গ্রহের উন্নত শ্রেণির জীবের সাথে যোগাযোগ সাধনের উদ্দেশ্যে এটি তৈরি করা হয়। ফিল্মটা ততক্ষণ চালাই যতক্ষণ না তাতে সৌরজগৎ দৃশ্যমান হয়। এর পরে উপযুক্ত সময় বুঝে স্ক্রিন এ ফ্রেমটা স্থির করে বাকিদের উদ্দেশ্যে ডাক দিই, “দ্যাখো সবাই!”\n“তাঁরা সকলে স্ক্রিনের দিকে দৃষ্টি নিবদ্ধ করেন। দূরে কিনারার দিকে একটি সবুজাভ গ্রহ দেখা যায়। আমি বাকিদের অভিব্যক্তি লক্ষ্য করি। আমাকে কে কি ভাবলো তাতে আমার বিন্দুমাত্র কিছু যায়-আসে না। তাঁদের মুখের দিকে তাকিয়ে দেখি বিষণ্ণ মুখগুলি পুনরায় উজ্জ্বল হয়ে আসছে। যে যাই ভাবুক, আমি আমার কৃতকর্মের জন্য বিন্দুমাত্র অনুতাপ করি না…’”\nশিক্ষকমহাশয় এখানেই থেমে ছাত্রছাত্রীদের দিকে তাকালেন।\n“তাহলে তাঁরা প্রাচুর্যবাসীদের উদ্ধার করেননি? তাঁদের সভ্যতাকে ধ্বংসের হাত থেকে রক্ষা করেননি?” অধৈর্য ছাত্রীটি আতঙ্কিতভাবে চিৎকার করে উঠলো।\n“তাঁরা মহাজাগতিক ত্রানকেন্দ্রে যোগাযোগ করলেন না কেন?” বুদ্ধিমান ছাত্রটি জানতে চাইল।“ক্যাসিওপিয়া তারামণ্ডলে একটি নক্ষত্রে বিস্ফোরণের পরেও তো সমস্ত উন্নত শ্রেণির প্রাণী বিলুপ্ত হয়নি। আপনিই তো আমাদের একাধিকবার বলেছেন…”\nশিক্ষকমহাশয় সন্তুষ্টচিত্তে ছাত্রছাত্রীদের রুষ্ট মুখগুলি ভালোভাবে দেখলেন। তিনি এতদিন ধরে তাদের যা শিখিয়েছেন, তারা সব মনে রেখেছে। এরপরে তিনি বলে উঠলেন, “আমি তোমাদের সত্যিই বলেছিলামঃ যুক্তিবোধ যেকোনো বিপদ জয় করতে পারে,” এইটুকু বলে তিনি আবার কিছুক্ষণ থামলেন, বাকি বাক্যাংশটি শিক্ষার্থীদের আত্মস্থ করতে এই সময়টুকু দিলেন তিনি, “যদি যুক্তি সময় থাকতে বিপদের আভাস পায়, এবং তাঁকে আলাদা ভাবে চিহ্নিত করতে পারে, তবেই তা সম্ভব।”\n(বিজ্ঞান একাদেমির বৃহৎ কম্পিউটারে পাওয়া উত্তরগুলি নিম্নরূপ)\nমানুষ একটি প্রাণী। ব্যকরণগতভাবে মানুষের জন্য ‘কি’ এর পরিবর্তে ‘কে’ ব্যবহৃত হয়। সুতরাং ধরে নেওয়া যায়, প্রশ্নটি ভুল। প্রশ্নটি ‘মানুষ কি’ এর পরিবর্তে ‘মানুষ কে’ এরূপ হওয়া উচিত ছিল।\nমানুষ অজস্র পরস্পরবিরোধী নীতির সমন্বয়ে সৃষ্ট। তাঁর কাছে কোনো প্রাপ্তি বা অর্জনই যথেষ্ট নয়। এর ভাল খারাপ দুই দিকই আছে। খারাপ, কারণ এই অস্থিরতার কারণে সে কখনো কখনো অপরিনামদর্শী আচরণ করে। অপরপক্ষে, ভাল, কারণ তা মানুষকে কখনো আত্মতুষ্ট হতে দেয়না। এর জন্যই মানবজাতি আজও অস্তিত্বরক্ষা করে চলেছে, কারণ স্থবিরতা যেকোনো জাতির জন্য মৃত্যুর সমান।\nমানুষ অনন্তকাল ধরে কিসের সন্ধানে চলেছে তা তাঁর নিজের কাছেও তেমনভাবে বোধগম্য নয়। প্রজন্মের পর প্রজন্ম ধরে মানুষ মরীচিকার মত এর পেছনে ছুটে চলেছে। এর জন্য তারা বিভিন্ন শব্দ ব্যবহার করে থাকে, আমার মত যন্ত্রের জন্য তা বোধগম্য নয়, আমাকে সেভাবে তৈরি করা হয়নি। এই মরীচিকার নাম মানবিকতা। এর সন্ধানেই মানুষের যাত্রা ও তাঁর সাফল্য।\nইগর রসোখোভাৎস্কি (Ігор Маркович Росоховатський) (Igor Markovich Rosokhovatsky) ইউক্রাইনীয় কবি, লেখক, ভাষা-সাহিত্য স্নাতক, বিজ্ঞান-সাংবাদিক, বহু পত্র-পত্রিকা-সংবাদপত্রের সম্পাদনাও করেছেন। জন্ম ৩০ আগস্ট ১৯২৯ চেরকাসি অঞ্চলের শ্‌পোলা শহরে। মৃত্যু ৮ জুন ২০১৫। প্রভূত গ্রন্থ ও একশরও বেশি জনপ্রিয় বিজ্ঞান নিবন্ধের লেখক। তাঁর কল্পবিজ্ঞান রচনাগুলি বহু মর্যাদাপূর্ণ পুরস্কারে সম্মানীত। ১৯৫৮ তে প্রথম কল্পবিজ্ঞান গ্রন্থ প্রকাশ। মানুষের অপূর্ণতার কারণ অনুসন্ধান ও উত্তরনের খোঁজ তাঁর প্রায় সব রচনার মূলসুর। তাঁর ‘সিগোমাস’ সিরিজের গল্পগুলিতে (বর্তমান গল্পটিও যার অন্তর্ভূক্ত) এছাড়াও মহাবিশ্ব, মানুষ থেকে তৃণাঙ্কুর – জীবিত বা অচেতন প্রকৃতি – জাগতিক অস্তিত্বের এই সমস্ত কিছুর মধ্যেকার এক অবিচ্ছেদ্য সংযোগের কথাও রণিত হয়েছে।\nবর্তমান গল্পটি ১৯৭১ সালে রচিত। উইলিয়াম কেন্ডাল কৃত ইংরেজি অনুবাদ প্রথম প্রকাশিত হয় ১৯৮২ সালে সোভিয়েত লিটারেচার পত্রিকার বিশেষ কল্পবিজ্ঞান সংখ্যা #১(৪০৬)তে। সেখান থেকেই বর্তমান অনুবাদটি করা হয়েছে। ১৯৯০ তে এ. এন. প্যানাসাইয়েভা-র ইংরেজি অনুবাদে ‘অ্যান্ড ম্যান ক্রিয়েটেড সাইহোম’ নামক রসোখোভাৎস্কি-র গল্প সংকলনেও এটি অন্তর্ভূক্ত ছিল।\nসুপ্রদীপ্তা মন্ডল এক বইপোকা, আড্ডাবাজ, সিনেমাপ্রেমী ও সিরিজখোর। পড়তে ভালোবাসে, প্রিয় বই লোকজনকে ধরে পড়াতে আরো ভালোবাসে। রহস্য-রোমাঞ্চ, মিথলজি, সাই ফাই ও ঐতিহাসিক গল্পের সাংঘাতিক ভক্ত। শান্তিনিকেতনের প্রাক্তনী, পেশাগতভাবে কোলকাতার একটি কলেজে ইংরেজি বিভাগে এসিস্ট্যান্ট প্রফেসর পদে কর্মরতা, ও বাংলা গোয়েন্দা সাহিত্য নিয়ে গবেষণারতা।\nকৃতজ্ঞতা: ইগর রসোখোভাৎস্কি, উইলিয়াম কেন্ডাল, সোভিয়েত লিটারেচার পত্রিকা।\n← সভ্যতার সূচনা – রোমেন ইয়ারোভ\nএকটি উপন্যাসের প্লট – ইলিয়া ভারশাভস্কি →


অল্প বয়সে চুল পাকা মানে হার্টের অবস্থা খারাপ - SOMOYERKONTHOSOR\n১০:৩৩ পূর্বাহ্ণ | বুধবার, মে ২৪, ২০১৭ লাইফস্টাইল\nলাইফস্টাইল ডেস্কঃ বয়স যখন বারবে তখন চুল পাকবে, এ আর নতুন কথা কী! কিন্তু সময়ের আগেই যদি চুল পাকতে শুরু করে তাহলে সাবধান! কারণ সম্প্রতি প্রাকাশিত এক গবেষণাপত্র অনুসারে চুল সাদা হয়ে যাওয়ার সঙ্গে সরাসরি যোগ রয়েছে হার্টের স্বাস্থ্যের। আপনার হার্ট যত খারাপ হতে থাকবে, তত চুলও পাকবে, এমনটাই দাবি গবেষকদের। কিন্তু হার্টের সঙ্গে চুল পেকে যাওয়ার কী সম্পর্ক? এই উত্তর খোঁজারই চেষ্টা করা হল বাকি প্রবন্ধে।\nকরোনারি আর্টারি ডিজিজে আক্রান্ত হতে চলা এমন ৫৪৫ জনের উপর এই গবেষণা চলানো হয়েছিল। অংশগ্রহণকারীদের বেশ কয়েকটি দলে ভাগ করে গবেষকরা জানার চেষ্টা করেছিলেন চুল পেকে যাওয়ার সঙ্গে হার্টে স্বাস্থ্যের আদৌ কোনও সম্পর্ক আছে কিনা। গবেষণা শুরু হওয়ার পর পরই অংশগ্রহণকারীদের মধ্যে যাদের চুল একেবারে কালো তাদের একটা দলে রাখা হয়েছিল। দ্বিতীয় দলের লোকদের কালো চুল বেশি ছিল, তবে কিছু সাদা চুলও ছিল। আর তৃতীয় দলে রাখা হয়েছিল এমন মানুষদের যাদের পাকা এবং কাঁচা চুলের সংখ্যা ছিল সমান। চতুর্থ দলের সদস্যদের সাদা চুলের সংখ্যা ছিল বেশি। আর সবথেকে শেষের দলটিতে এমন মানুষদের রাখা হয়েছিল যাদের সব চুল সাদা হয়ে গিয়েছিল।\nএকাধিক স্তরে বারং বার সংগৃহীত তথ্য বিশ্লেষণ করার পর গবেষকরা দেখতে পেলেন যাদের বেশিরভাগেরই চুল পেকে গেছে তাদের হার্টের অবস্থা বেশি খারাপ, বাকিদের তুলনায়। শুধু তাই নয়, অনেকেরই শুধুমাত্র চুল সাদা হওয়া ছাড়া হার্ট খারাপ হয়ে যাওয়ার কোনও লক্ষণই দেখা যায়নি। এর পরই গবেষকরা নিশ্চিত হয়েছেন যে চুলের পেকে যাওয়ার সঙ্গে সরাসরি যোগ রয়েছে হার্টের স্বাস্থ্যের। তাই এবার থেকে একটু লক্ষ রাখুন আপনার চুল দ্রত সাদা হয়ে যাচ্ছে না তো। যদি এমনটা হয়, তাহলে যত শীঘ্র সম্ভ চিকিৎসকের পরমার্শ নিন। না হলে কিন্তু বিপদ!\nগবেষকরা লক্ষ করেছেন হার্ট ডিজিজের মতো কোন জটিল রোগ শরীরে বাসা বাঁধলে দেহের অন্দরে দ্রুত বদল ঘটতে শুরু করে। যার সরাসরি প্রভাব পরে অন্য অঙ্গের উপরও। এক্ষেত্রে যেমন চুলের উপর প্রভাব পরেছে। এইসব দেখার পর একটা বিষয়ে নিশ্চিত হয়েছেন বিশেষজ্ঞরা, যে শরীরেরও নিজের একটা ভাষা রয়েছে, যা দিয়ে সে তার কষ্ট প্রকাশ করে। একবার যদি শরীরের এই ভাষা বুঝে নিতে পারেন, তাহলে কত রকমের রোগকে যে আটকাতে পারবেন তা বলে শেষ করার নয়। তাই সব শেষে বলতেই হয় যে নিজের শরীরের বদলের উপর নজর রাখতে শুরু করুন। তাহলেই দেখবেন অনেক রোগকেই জটিল হওয়ার আগে আটকে ফলতে পারবেন।


ধর্ষকের ‘সাজা’ বিয়ে: তুরস্ক থেকে বাংলাদেশ | Padmatimes24\nধর্ষকের ‘সাজা’ বিয়ে: তুরস্ক থেকে বাংলাদেশ\nপ্রকাশিত: জানুয়ারি ১৯, ২০২১; সময়: ৬:২৭ pm |\nমনোয়ারুল হক : জাতি হিসাবে তুর্কীদের ইতিহাস বেশ পুরনো। কয়েকশো বছর ইউরোপের কিছু অংশ ও মধ্যপ্রাচ্যের প্রায় পুরোটাই নিয়ন্ত্রণ করত অটোম্যানরা। ১৬শ ও ১৭শ শতাব্দীতে বিশেষত সুলতান প্রথম সুলাইমানের সময় উসমানীয় সাম্রাজ্য (অটোম্যান সাম্রাজ্য) দক্ষিণপূর্ব ইউরোপ, উত্তরে রাশিয়া কৃষ্ণ সাগর, পশ্চিম এশিয়া, ককেসাস, উত্তর আফ্রিকা ও হর্ন অব আফ্রিকা জুড়ে, মধ্যপ্রাচ্য ও আরব অঞ্চলসহবিস্তৃত একটি শক্তিশালী বহুজাতিক, বহুভাষিক সাম্রাজ্য ছিল।\nসুদীর্ঘ ছয়শত বছরেরও বেশি ধরে প্রাচ্য ও পাশ্চাত্যের যোগাযোগের কেন্দ্র হিসেবে কাজ করেছে অটোম্যান সাম্রাজ্য। তবে ইউরোপীয়দের তুলনায় সামরিক ক্ষেত্রে পিছিয়ে পড়ে এবং নানা বিষয়ে ধারাবাহিক অবনতির ফলে সাম্রাজ্য ভেঙে পড়ে এবং প্রথম বিশ্বযুদ্ধের পর অটোম্যান সাম্রাজ্য সম্পূর্ণ বিলুপ্ত হয়ে যায়। রাজতন্ত্রের বিলুপ্তি থেকে দেশটির ক্ষমতা গ্রহণ করেন মোস্তফা কামাল আতাতুর্ক; যাকে বলা হয় আধুনিক তুরষ্কের জনক।\nকামাল আতাতুর্কের ক্ষমতা গ্রহণ করার প্রয়োজন ছিল, কারণ দেশটি তখন সম্পূর্ণভাবে সম্রাটের বিরুদ্ধে অবস্থান নিয়ে ফেলেছিল। নানান কৌশলের মাধ্যমে দীর্ঘ সময়ের ব্যবধানে দেশটির রাজতন্ত্রকে বিদায় করতে সক্ষম হয়েছিলেন তুরস্কের সেই ধর্মনিরপেক্ষ জাতীয় নেতা। তার ক্ষমতায়নের পরপরই প্রথম যে কাজটি তিনি করেছিলেন তা হল, আয়া সোফিয়াকে তিনি একটি জাদুঘরে রূপান্তরিত করেছিলেন।\nতুর্কি জাতির মতো অনন্য স্থাপনা আয়া সোফিয়ার ইতিহাসও বেশ পুরনো। এটির প্রথম তৈরিকাল নবী মুহাম্মদ (স.) এর জন্মের পূর্বে। তারপর এটি নানাভাবে পরিবর্তিত হয়। অটোম্যান সাম্রাজ্যের সুলতান মুহাম্মাদ ফাতিহ স্থাপনাটিকে একটি মসজিদে রূপান্তর করেছিলেন দ্বাদশ শতাব্দীতে। এরপর থেকেই দেশটিতে সুন্নি ধর্মাবলম্বীদের প্রভাব এবং সুন্নি মতবাদের সঙ্গে দেশটির প্রগতিশীল অংশের সংকট গভীর হয়। তুরস্ক দীর্ঘদিন ধরেই ইউরোপিয়ান ইউনিয়নের সদস্যভুক্ত হওয়ার প্রচেষ্টা চালাচ্ছিল। দেশটির একটি অংশ ইউরোপ মহাদেশের অপর অংশটি এশিয়ার দেশটির সঙ্গে। ইউরোপের সঙ্গে দীর্ঘকালের সম্পর্ক থাকায় মহাদেশটির নানান জায়গায় ব্যাপকহারে তুরস্কের লোকজন ছড়িয়ে ছিটিয়ে আছে, যে কারণে তুরস্কের ইউরোপিয়ান ইউনিয়নভুক্ত হওয়া আপাতদৃষ্টিতে সোজা মনে। কিন্তু বিষয়টি অতটাও সোজা নয়। তুরস্কের সামাজিক অবস্থানের সঙ্গে ইউরোপের অনেক পার্থক্য রয়েছে, বিশেষ করে নারীর ক্ষমতায়ন, শিক্ষা ইত্যাদি। ইউরোপের দেশগুলো এই বিষয়গুলোতে সংস্কার আনার শর্ত জুড়ে দিয়েছিল তুরস্ককে। কিন্তু নারীর ধর্ষণের অভিযোগ থেকে কেবলমাত্র বিবাহের মাধ্যমে মুক্তি দেওয়ার বিষয়টিকে ইউরোপিয়ান ইউনিয়ন প্রত্যাখ্যান করায় এরদোয়ান সরকার স্পষ্ট করে তখন জানিয়ে দিয়েছিল বিষয়টির মধ্যে ইউরোপের মাথা ঘামানো উচিত হবে না।\nতুরস্কে সংস্কার না হওয়া আইনগুলোর মধ্যে অন্যতম হচ্ছে ধর্ষণ সম্পর্কিত আইন। দীর্ঘদিন যাবত তুরস্কের নারীরা এই আইনের সংস্কার চাচ্ছিলেন। এই আইন একজন ধর্ষককে তার ধর্ষণের সাজা থেকে মুক্তি পেতে সহায়তা করে। আইনে বলা হয়েছে, প্রথমবারের মতন যদি কেউ ধর্ষণ করে এবং সে যদি ধর্ষিতাকে বিয়ে করতে চায় তাহলে তার বিরুদ্ধে কোন অভিযোগ আনা হবে না।\nএমনি একটি অবস্থা সম্ভবত আমাদের দেশেও বিরাজমান। ১৮ বছর বয়সের নিচের নারীদেরকে শিশু হিসেবে গণ্য করা হয়। সেই নারীরা যদি স্বেচ্ছায়ও কোনো যৌন সম্পর্ক অংশ নেয় তবে তা আইনের চোখে অবৈধ এবং তাকে ধর্ষণ হিসেবে পরিগণিত করা হয়। বাংলাদেশের সাম্প্রতিককালের বেশ কয়েকটি ধর্ষণের বিচার আমরা দেখেছি যেখানে ধর্ষণের শিকার নারীকে বিয়ে করতে চাওয়ার ভেতর থেকে ধর্ষককে জামিনে মুক্তি দিয়ে বিয়ের অনুমতি দেওয়া হয়েছে। এমন খবরে সামাজিক যোগাযোগ মাধ্যমে তোলপাড় তৈরি হয়েছে এবং ক্ষেত্রবিশেষে সিভিল সোসাইটির অনেক মানুষ ও তার বিরোধিতা করেছে। কিন্তু ঘটনার গভীরে জানা যায় যে, সম্মতির ভিত্তিতে শারীরিক সম্পর্ক স্থাপিত হওয়ার পরেও পুরুষটি কেবলমাত্র চূড়ান্ত পরিস্থিতিতে বিবাহ অস্বীকার জানানোর কারণে তার বিরুদ্ধে ধর্ষণের অভিযোগ আনা হয়েছে।\nএমন একটি জটিল পরিস্থিতিতে বিষয়টিকে কীভাবে দেখা উচিত তা একটি গুরুত্বপূর্ণ প্রশ্ন বটে। পারস্পরিক সম্মতিতে দৈহিক সম্পর্ক স্থাপিত হলেই বিবাহ বন্ধনে আবদ্ধ হতে হবে তা কতটা যুক্তিসঙ্গত কিংবা যুক্তিযুক্ত? একদিকে যেমন সমাজে নারীর প্রতি সহিংসতা নির্মূল করতে হবে, অন্যদিকে নারীর অধিকারকে পূর্ণাঙ্গভাবে স্থাপন করতে হবে। এই ধর্ষকরা যেন আইনের শাসন থেকে বেরিয়ে যেতে না পারে সেদিকে দেখতে হবে। ধর্ষককে বিয়ের বিনিময়ে মুক্তি দেওয়া কি সমাজের জন্য মঙ্গলজনক হবে কিনা সেটি পরবর্তী প্রশ্ন।\nতুরস্কের যে নারীরা ধর্ষণ নিয়ে এই আইনের বিরুদ্ধে আন্দোলন করছেন, তারাও কিন্তু একই জায়গায় দাঁড়িয়ে আছেন খানিকটা বাংলাদেশের মতন, যে ১৮ বছরের নিচের নারীদের স্বেচ্ছায় শারীরিক সম্পর্ক স্থাপিত হওয়ার পরে তা ধর্ষণ হিসাবে অভিযুক্ত হয় কিভাবে? তাহলে তাকে কিভাবে ব্যাখ্যা করা হবে? এই আইন নিয়ে যে উদ্যোগ তুরস্কের ক্ষমতাসীন সরকার নিয়েছে ধারণা করা হচ্ছে, আগামী সোমবার তা দেশটির পার্লামেন্টে গৃহীত হবে। এটি ধর্ষকের মুক্তিলাভের আইন যা বিবাহের মাধ্যমে নিষ্পত্তি হবে। প্রকারান্তে ইউরোপের দেশগুলোতে ধর্ষণের কিংবা নারীর প্রতি সহিংসতার কোন অভিযোগ যে কোনো কালেই আনা করা হোক না কেন, তার বিচার হবেই। তুরস্কের পার্লামেন্টে এই আইন গৃহীত হলে বর্তমানের কারাগারে আটক প্রায় ৩ হাজার পুরুষ ধর্ষণের অভিযোগ থেকে মুক্তি পাবে। তবে তাদেরকে ধর্ষিত নারীকে বিয়ে করতে হবে।\nবিয়ে কেবলমাত্র শারীরিক সম্পর্ক নয়, পরস্পরের প্রতি সামাজিক দায়বদ্ধতাও বটে। এমন একটি পরিস্থিতিতে ধর্ষণের পর বিবাহ দ্বারা নিষ্পত্তি হওয়া দাম্পত্য জীবন এবং তার পরবর্তীকালের সন্তানদের অবস্থা কোথায় দাঁড়াবে তা এখনি বুঝা যাচ্ছে না। কারণ পৃথিবীর অতীত ইতিহাস ধর্ষিতা নারীকে বিয়ে করার ভেতর থেকে ধর্ষণের অভিযোগ থেকে মুক্তি পাওয়া বিধান ছিল না। আমাদের দেশে বহুদিন যাবত অলিখিতভাবে সমঝোতার বিবাহ প্রচলিত আছে। তার পরিণতি আমরা সমাজে খুব একটা দেখতে পাইনা। কারণ এই ধরনের বিবাহ পর্দার অন্তরালে থেকে যায়। আপন কিংবা ধর্ষকের সামাজিক অবস্থান এ ক্ষেত্রে হয়তো প্রাধান্য পায়। আইনজীবী নিয়োগ করার সক্ষমতা, উচ্চ আদালতে আইনজীবীর দ্বারা মামলা পরিচালনা করা সামাজিক অবস্থানের পক্ষে যদি সম্ভব হয় তাহলে হয়তো আমাদের দেশেও এই ধারা স্থায়ী হবে। যদিও আমাদের দেশে কোন আইন ছাড়াই আদালত তার ক্ষমতাবলে এই ধরনের নিষ্পত্তি করছেন বলে জানা যায়। এমনকি ক্ষেত্রবিশেষে নিম্ন আদালত থেকে ওই নিষ্পত্তি সৃষ্টি হয়েছে সুতরাং এটি যদি সমস্যার সমাধান হয় তাহলে তুরস্কের মতন আইন কেন আমরা প্রণয়ন করছি না, যা সমাজের সকল স্তরে আলাপ-আলোচনার ভেতর থেকে গৃহীত হবে। তুরস্কে ধর্ষণের বিরুদ্ধে মৃত্যুদণ্ডের বিধান নাই যা আমাদের দেশে সম্প্রতিককালে করা হয়েছে।


রাবি ভিসির পদত্যাগ দাবি করে ভিসির বাসভবনে ছাত্রলীগের তালা - uttorbongo protidin - 24x7upnews.com\n🟥 সর্বশেষ আপডেট সংবাদ : মঙ্গলবার, ১২ জানুয়ারী, ২০২১\nনিজস্ব প্রতিবেদক : নিষেধাজ্ঞার পরও ছাত্রলীগ নেতাকর্মীদের চাকরি না দিয়ে অন্য একজনকে সেকশন অফিসার পদে নিয়োগ দেওয়ার খবরে রাজশাহী বিশ্ববিদ্যালয় ভিসির বাসভবনে (ভিসি লাউঞ্জ) তালা দিয়েছেন ছাত্রলীগ নেতাকর্মীরা। সোমবার দিবাগত রাত সোয়া ৯টার দিকে ছাত্রলীগের প্রায় ৫০ নেতাকর্মী ভিসির বাসভবনের সামনে অবস্থান নিয়ে প্রধান ফটকে তালা দেন। ছাত্রলীগ নেতাকর্মীরা ভিসি প্রফেসর ড. আব্দুস সোবহানের পদত্যাগ দাবি করেছেন।\nএদিকে রাত ১১টায় এই প্রতিবেদন লেখার সময়ও ছাত্রলীগ নেতাকর্মীরা ভিসি লাউঞ্জের সামনে অবস্থান করছিলেন। রাবি ছাত্রলীগ সভাপতি গোলাম কিবরিয়া বলেন, ভিসি ছাত্রলীগ নেতাকর্মীদের চাকরি না দিয়ে নিজের লোকদের চাকরি দিচ্ছে; তাও শিক্ষা মন্ত্রণালয়ের নিষেধাজ্ঞা থাকার পরও। এ কারণে চাকরি প্রত্যাশীসহ ছাত্রলীগ নেতাকর্মীরা ভিসি লাউঞ্জের ফটকে তালা মেরেছে। দাবি আদায় না হওয়া পর্যন্ত তারা কর্মসূচি পালন করবেন।\nসংশ্লিষ্ট সূত্রে জানা গেছে, সোমবার জালাল উদ্দিন নামের এক ব্যক্তিকে এডহক ভিত্তিতে সেকশন অফিসার নিয়োগ দেন রাবি ভিসি। এ খবর জানাজানি হলে ছাত্রলীগ নেতাকর্মীরা সন্ধ্যার পর ভিসির সঙ্গে তার বাসভবনে সাক্ষাৎ করেন। বেরিয়েই তারা বাসভবনে তালা মেরে সেখানে অবস্থান শুরু করেন। নিষেধাজ্ঞার পরও জনবল নিয়োগ প্রসঙ্গে রাবি ভিসি প্রফেসর ড. এম আব্দুস সোবহান বলেন, একজন প্রতিবন্ধী প্রার্থীকে নিয়োগ দিতে প্রধানমন্ত্রীর দফতর থেকে অনুরোধ আসে। সেটাই তিনি দিয়েছেন। এমনিতে আর কোনো নিয়োগ দেওয়া হয়নি।\nআজ ১২ জানুয়ারী ২০২১ মঙ্গলবার ৫:৪৮ পূর্বাহ্ন রাজশাহী,বাংলাদেশ ।। ইংরেজীতে পড়ুন উত্তরবঙ্গ প্রতিদিন Bengali English